
Introducere 


Geometrie e un cuvânt care vine din greacă, yeouerpia, şi în- 
seamnă „măsura pământului“. Termenul indică o disciplină 
veche, unul dintre cele mai studiate și sofisticate sisteme ale 
gândirii filozofice, capabil să furnizeze interpretări ale lumii 
în care trăim şi tehnicile de care avem nevoie ca să ne putem 
împlini așteptările și dorințele, sistem care s-a dezvoltat prin- 
tr-un proces evolutiv caracteristic speciei umane în raporturile 
sale cu spațiul. 

Azi, geometria e o ştiinţă organizată în mai multe subdo- 
menii, cu multiple teme de cercetare și probleme deschise, 
corelată în varii forme cu alte ştiinţe și având numeroase apli- 
cații în lumea tehnicii și a producției. Fiecare școală, univer- 
sitate sau centru de cercetări din lume are un sector, fie el 
didactic sau de cercetare, dedicat geometriei. 

O poveste care a început cu peste trei mii de ani în urmă, în 
care regăsim caracteristicile dezvoltării evolutive a gândirii 
ştiinţifice, constând în lărgirisuccesive ale domeniului studiat 
odată cu îmbunătăţirea continuă a tehnicilor de cercetare, mar- 
cată de momente de adevărată revoluţie a gândirii. O poveste 
corală, construită cu concursul foarte multor savanți adesea 
necunoscuți, caracterizată de opera câtorva mari maeștri ale 
căror fantezie şi inteligenţă i-au determinat dezvoltarea. Unii 
dintre cei mai mari oameni de știință contemporani lucrează 
în acest domeniu, iar descoperirile lor sunt considerate printre 
cele mai originale şi fecunde din panorama ştiinţifică actuală. 

În această „prezentare minimală“ am vrut să țin seama de 
dezvoltarea istorică a geometriei: am ales să povestesc anumite 

aspecte care mi se par fundamentale prin prisma rezultatelor © 
obţinute de mari geometri, într-o perspectivă temporală, ple- 
când de la Thales și terminând cu Grigori Perelman. Atunci 
când s-a putut, am încercat și să redau întocmai cuvintele pro- 
tagoniştilor acestei aventuri a cunoaşterii. Matematica e și un 
limbaj, acela al ştiinţei; formularea unor teorii noi sau a unor 
rezultate noi nu poate fi „neutră“, ea reflectă gustul şi sensibi- 
litatea ştiinţifică a autorului și, aproape întotdeauna, deter- 
mină dezvoltările ulterioare. 

Cititorul să nu se lase totuși înșelat, să nu creadă că va citi 
doar un text cu valenţe istorice. Teoriile descrise sunt deosebit 
de „robuste“ și, aplicate domeniului la care se referă, sunt azi 
absolut valide, în aceeași formă şi în același mod în care au fost 
create. Geometria euclidiană, de exemplu, care studiază pla- 
nul obişnuit şi obiectele definite în el, e azi perfect egală cu 
aceea descrisă în Elementele lui Euclid. 

Acesttip de abordare e, probabil, inevitabilpentru a prezenta 
o cunoaștere străveche care, după cum am mai spus, s-a dezvol- 
tat lărgindu-şi treptat aria de cercetare şi rafinându-şi tehnicile. 

Paginile primului capitol încearcă să schițeze un cadru ge- 
neral al conținutului cărții, dimpreună cu câteva chei de lectură 
de tip filozofic şi epistemologic. 

Urmează alte trei capitole în care plec de la concepte de 
bază şi de la rezultate legate de ele, avansând treptat către idei 
mai complexe, ajungând până la unele dintre cele mai impor- 
tante rezultate din geometria zilelor noastre. În capitolul al 
doilea e vorba despre curbe și despre cum le-au folosit mari 
matematicieni ca să construiască teorii care stau acum la baza 
geometriei. În capitolul al treilea, studiem suprafeţele și unele 
teoreme surprinzătoare care le descriu; sunt rezultate care au 
influențat enorm şi au caracterizat istoria progresului uman. 
În ultimul capitol e vorba despre varietăţi, obiecte geometrice 
cu mai multe dimensiuni, care generalizează curbele şi supra- 
fețele — concept extrem de versatil cu care geometria a putut 
ataca probleme puse de alte discipline ştiinţifice. Unele dintre 

teoriile şi teoremele propuse şi-au găsit deja aplicaţii impor- 
tante; pentru altele, așa cum se întâmplă adesea în matematică, 
aplicaţiile vor apărea peste câteva decenii în forme și modali- 
tăţi pe care încă nu ni le imaginăm, dar care, atunci, ni se vor 
părea cu totul naturale. 


Calde mulțumiri colegilor Claudio Fontanari, Gianluca Occhetta 
şi Roberto Pignatelli pentru numeroasele discuţii ştiinţifice şi 
lectura atentă a unor părți din carte. 


1. Spaţiul, o problemă filozofică 


GENEZA, GEOMETRIA GREACĂ 


De unde să pornim, aşadar, când vorbim despre teorii geome- 
trice? Egiptenii şi babilonienii foloseau concepte geometrice 
nu tocmai rudimentare. Pe tăblița de lut din perioada paleo-ba- 
biloniană 1800-1600 î.Cr. (figura 1.1), de exemplu, vedem de- 
senat un pătrat de latură 30 împreună cu diagonalele sale. 

În scriere cuneiformă şi în sistemul sexagesimal pot fi citite 
numerele 1,414213 şi 42,42639, aproximări excelente pentru 2 
şi 30-/2. Reprezintă măsura diagonalelor pătratului de latură 1 
și ale pătratului delatură 30, după cum se vede dintr-un calcul care 
necesită cunoaşterea teoremei lui Pitagora — cel puţin în anu- 
mite forme particulare ale ei. 

Primii care au dezvoltat organic ge- 
ometria au fost filozofii greci; ei 
sunt cei care au elaborat o gân- 
dire matematică dezvoltând-o 
din rezultate stabilite anterior, 
pornind de la doar puţine prin- 
cipii de bază, oarecum evidente, 
pe care le-au numit axiome sau 
postulate. Din acest punct de ve- 
dere, figura emblematică ar pu- 
tea fi Thales din Milet (625-547 
î.Cr.), mereu în căutarea unui prin- 
cipiu inițial de la care pleacă totul. Din Figura 1.1 

manualele de filozofie aflăm că stabilise apa drept element pre 
mar din care se trage viața. În manualele de geometrie stă scris 
că ar fi luat drept punct de plecare conceptul de dreaptă pe care, 
de altfel, se bazează faimoasa sa teoremă de conservare a rapor- 
tului dintre segmentele determinate pe o dreaptă arbitrară de 
intersecțiile cu două drepte paralele fixate. Hegel afirmă că 


Filozofia începe cu această propoziţie, fiindcă prin ea con- 
știința își dă seama că unul este esenţă, ceea ce e adevărat, 
că numai el este ceea-ce-ființează-în-sine-și-pentru-sine. 
Apare aici o despărțire de ceea ce ne este dat în percepţia 
sensibilă, o retragere din ceea-ce-este-nemijlocit.* 


Ca urmare, după cum povesteşte ironic Platon, își atrage bat- 
jocura unei slujnice din Tracia care-l vede căzând într-un puț 
în timp ce observă astrele, cu capul lăsat pe spate: 


se străduieşte să cunoască lucrurile din cer, dar îi scapă cele 
de dinainte şi din dreptul picioarelor.** 


Thales, Democrit şi Platon sunt, cu siguranță, primii gânditori 
pe care-i putem defini drept idealiști, deoarece pun la baza con- 
cepțiilor lor lumea ideilor — de la cuvântul grecesc 16g0 care 
înseamnă „schemă sau figură geometrică“. Cu ei se naşte dua- 
lismul dintre empirism şi idealism care a prilejuit dezbateri 
aprinse despre natura cunoașterii; întrebare care s-a pus şi se 
pune încă şi în legătură cu geometria. E sigur că geometria se 
sprijină pe experienţa omului care se deplasează în spațiu: apare 
deci ca o ştiinţă experimentală, iar rezultatele la care ajunge au 
nenumărate aplicaţii tehnologice de natură practică. Pe parcurs 
însă, se poate întâmpla, ca în cazul lui Thales, după cum spune 
Hegel, să luăm distanță față de datele percepției sensibile, să ne 
retragem din fața a ceea ce e imediat; dar poziția adoptată de- 
pinde mult de formaţia culturală și de sensibilitatea fiecăruia. 


* Hegel, Prelegeri de istoria filozofiei, trad. D.D. Roșca, Ed. Academiei 
RPR, București, 1963. (N. tr.) 

** Platon, Theaitetos, trad. Andrei Cornea, Humanitas, București, 
2013. (N. tr.) 

Abordarea prea idealistă a geometriei a avut încă de la în- 
ceput mulți critici: sofiştii și empiriștii, de exemplu, susținuți 
și de Aristotel, contestau ca fiind lipsite de semnificaţie princi- 
piile primare de felul liniei drepte fără lățime, tangenta într-un 
singur punct şi nu pe o întreagă porțiune. Ba chiar scepticul 
Sextus Empiricus (sec. II), în cartea Adversus geometras, respin- 
gea disciplina in toto. 

În general, tendința idealistă către o puternică abstracti- 
zare a conceptelor şi metodelor i-a făcut pe gânditorii din co- 
munitatea lărgită a filozofilor să nu aprecieze şi chiar să nu 
priceapă importanţa descoperirilor din geometrie. Ca urmare, 
încadrarea sa ca sistem filozofic a avut mereu faze contradic- 
torii — le vom trece succint în revistă. 

Un susținător convins al geometriei şi al modului său de 
argumentare a fost cu siguranţă Platon care a trăit mai ales la 
Atena, între 427—347 î.Cr. 

Sespunecăpusesesă se scrie deasupra intrării în Academia 
sa fraza: oyewuetpnroc unde soto, „să nu intre cine nu cu- 
noaşte geometria“. Aici se aplică jocul lingvistic, permis de 
limba greacă, care punând litera alpha (a) în fața unui cuvânt 
îi conferă semnificația de lipsă ori de negaţie: fără geometrie 
nu se ajunge la cunoaștere. 

Fraza aceasta a avut o mare influ- 
ență asupra culturii moderne: sS lo 
o regăsim de la Copernic (ca 
motto la cartea sa De revoluti- > 
onibus coelestium) până la lo- S 
goul Societății Americane de 
Matematică (fig. 1.2). Azi e A 
poate încă și mai importantă 
și, după mine, e cu atât mai z 


N I Aa j 
demnă de atenție cu cât poate e 


fi pusă alături de titlul faimosu- 
lui articolal fizicianului Eugene Figura 1.2 

P. Wigner „Eficacitatea nerezonabilă a matematicii (şi deci a 
geometriei) în ştiinţele naturale“. 

Nu există disciplină științifică actuală care să se poată lipsi 
de geometrie. Rezultatele fizicii universului ca și cele ale fizicii 
particulelor elementare, de exemplu, sunt formulate în termenii 
unor modele geometrice complexe. Biologia moleculară și, mai 
general, ştiinţa vieţii, interpretează structuri ca ADN-ul și geno- 
mul prin formele lor geometriceelicoidale;înțelegerea poziţiilor 
lor spaţiale ne permite să creăm asemenea structuri şi să le con- 
trolăm variațiile, procese care au numeroase aplicaţii. 

Atunci când afirma importanţa geometriei pentru forma- 
rea cuiva, Platon avea, desigur, în vedere și alte activităţi, nu 
doar pe cele științifice. În particular, capacitatea inovativă şi 
revoluționară a geometriei în artă, o constantă de-a lungul 
istoriei. În pictură, perspectiva e una dintre cuceririle Renaș- 
teriiitaliene; azi, alături de alte teorii geometrice, ca topologia, 
revoluționează arhitectura: să ne gândim numai la arhitecți 
ca Renzo Piano sau Zaha Hadid care au construit edificii ba- 
zându-se pe teoreme de geometrie. 

Prin gura lui Socrate, în Menon, discutând despre posibili- 
tatea de a-i învăţa pe alții virtutea, Platon dă o frumoasă defi- 
niție științei şi-i explică importanţa: 


Doar și presupunerile adevărate, câtă vreme rămân pe loc, 
sunt o treabă bună și aduc numai foloase. De obicei însă, ele 
nuvorsă rămână mult timp pe loc, ci o iau la fugă din sufletul 
omului, așa încât nu au cine ştie ce valoare până nu sunt legate 
printr-o cântărire a cauzelor. Și tocmai asta este, prietene Me- 
non, reamintirea, în sensul asupra căruia am căzut de acord 
mai înainte. După ce sunt legate, aceste presupuneri devin 
cunoştinţe raționale şi ca atare statornice. Și de aceea este mai 
de preţ știința decât presupunerea corectă: spre deosebire de 
presupunerea corectă, știința este înlănţuită locului.* 


* Menon, trad. Liana Lupaș și Petru Creţia, în Platon, Opere, vol. IL, Ed. 
Ştiinţifică și Enciclopedică, Bucureşti, 1976. (N. tr.) 

Așadar, ştiinţa e un raționament care se bazează pe cauzalitate şi 
care, tocmai din acest motiv, devine cunoaștere stabilă și are 
valoare mai mare decât simpla opinie. 

Înainte de asta, răspunzându-i insistentului Menon, Socrate 
spusese: 


Dar, de vreme ce tu nu încerci să-ți impui nimic, de bună 
seamă ca să rămâi un om liber, iar mie cauţi să-mi impui 
voinţa ta şi chiar mi-o impui, n-am încotro, am să-ți dau 
ascultare. Se pare deci că trebuie să cercetăm ce calităţi are 
un lucru care încă nu știm ce este. Dar ce-ar fi dacă ţi-ai slăbi 
măcar un pic asuprirea şi mi-ai îngădui să cercetez prin 
ipotezădacă virtutea se poate învăţa de la altul sau nu. Spun 
„prin ipoteză“ aşa cum fac adesea, în cercetările lor, geome- 
trii: dacă cineva ar întreba, în legătură cu o suprafaţă, de 
pildă, dacă este posibil să se înscrie sub formă de triunghi 
o suprafață dată într-un cerc dat, geometrul ar răspunde: 
„Încă nu știu dacă este cu putință un astfel de lucru, dar 
cred că am un fel de ipoteză folositoare pentru problema 
noastră și anume: dacă această suprafață este de așa natură 
încât cel care o construieşte sub formă de paralelogram pe 
<o parte din> diametrul cercului să poată construi pe partea 
rămasă un paralelogram asemenea cu primul, mi se pare 
că lucrurile stau într-un fel, iar dacă n-o poate construi așa, 
atunci ele stau altfel. Vreau așadar să-ți explic prin ipoteză 
ce se întâmplă cu înscrierea în cerc a acestei suprafeţe, este 
ea posibilă sau nu.“ La fel să procedăm și noi cu virtutea; 
de vreme ce nu știm nici ce este, nici ce calităţi are, să cer- 
cetăm prin ipoteză dacă poate fi învățată de la altul sau nu, 
spunând așa: admițând că virtutea este de natura uneia 
dintre părțile constitutive ale sufletului, <de natura căreia 
ar trebui ea să fie> pentru a putea fi învățată de la altul?* 


Ştiinţa examinează calitatea unui lucru doar dacă, în prealabil, 
la fel ca în geometrie, s-a convenit asupra anumitor ipoteze. 


* Idem. (N. tr.) 

Cu alte cuvinte, pentru a ieși din zona simplelor păreri, trebuie 
creată o teorie care acționează în două etape: mai întâi se for- 
mulează o listă de ipoteze asupra cărora toți cad de acord. Apoi, 
în urma unor raționamente logice deductive bazate pe cauza- 
litate, se construieşte cunoașterea științifică. Metoda logico-de- 
ductivă e una dintre marile intuiţii ale filozofiei greceşti — ea 
caracterizează istoria gândirii și dezvoltarea ştiinţei până în 
zilele noastre. 

Metoda schițată de Platon în Menon se materializează de- 
plin în Elementele lui Euclid, una dintre cărțile cele mai citite 
şi influente din istoria spiritului uman. În ea, matematicianul 
Euclid (circa 325-265 î.Cr.) redactează o summa a gândirii gre- 
cești din câmpul algebrei și al geometriei, adunând laolaltă 
rezultatele lui Thales, Pitagora, Eudoxos și alții. E un veritabil 
manifest programatic care începe punând la dispoziție nopți- 
uni de bază, clare şi necontradictorii, sub formă de definiţii şi 
postulate. Printre acestea, definiția punctului, a dreptei, a cer- 
cului și a unghiului, despre care vom vorbi pe larg în capitolul 
următor, și care azi, la distanță de peste două mii de ani, se 
enunță în exact aceeași formă. 

Apoi, Euclid formulează o serie de noțiuni comune pe care le 
va folosi în deducţiile sale logice. De exemplu, faptul că două 
lucruri, fiecare egal cu un al treilea, sunt egale între ele, sau că 
întregul e mai mare decât orice parte a sa. 

Continuă apoi într-o manieră destul de complicată şi sofis- 
ticată, demonstrând propoziţii şi teoreme, construind astfel 
întregul edificiu al geometriei euclidiene. 

Opera aceasta a reprezentat standardul maxim în privința 
calității raționamentului şi a rigorii în matematică pentru mai 
bine de două mii de ani. Și merită observat că mulți filozofi şi 
oameni de știință, ba chiar matematicieni, n-au fost uneori 
capabili s-o înțeleagă; asta pentru a nu pomeni atâția elevi care 
şi azi găsesc geometria euclidiană din programa școlară cu 
totul obscură. 

În secolul XIX, totuşi, chiar şi Elementele au început să 
dea semne de vetusteţe: sunt supuse unor critici întemeiate, 

în acord cu exigenţele şi 
noile rezultate ale științei | 
moderne. | | 

Printre observaţiile cele 
maisemnificative e aceea că 
Euclid foloseşte adesea presu- 
puneri „experimental“ plau- Figura 1.3 
zibile, adesea manifest evidente 
prin prisma unui desen, dar fără să le insereze în postulate. Altfel 
spus, presupune ipoteze care par adevărate, dar pe care nu le de- 
clară astfel oficial. 

Chiar în prima propoziţie a Elementelor, de exemplu, în care 
construieşte un triunghi echilateral de latură dată, Euclid pre- 
supune că două cercuri care au fiecare centrul pe circumfe- 
rința celuilalt se intersectează în mod necesar. Privind figura 
1.3, ni se pare că e, într-adevăr, evident. 

Abia în secolul XIX se observă că acest lucru nu derivă din 
ipotezele iniţiale şi că, în consecință, ar trebui adăugat acestora. 
Ceea ce îl conduce pe matematicianul german David Hilbert, 
la sfârșitul secolului XIX, să întreprindă o revizuire completă 
a geometriei euclidiene, întemeind-o nu pe axiome derivate 
din experienţă, ci pe axiome mai abstracte, asemenea acelora 
care descriu numerele reale. E exact epoca în care se pune la 
punct o teorie axiomatică a acestor numere care conţin, pe 
lângă numerele raționale, și pe cele iraționale, adică numerele 
care nu se pot exprima sub forma p/q, cu pşi qnumere întregi. 
În această teorie, numerele reale sunt o mulțime completă, 
adică fără goluri, capabile să reprezinte lungimea oricărui seg- 
ment şi punctele de intersecție a două cercuri. Reconstrucția 
lui Hilbert rămâne totuși în interiorul metodei trasate de Pla- 
ton și Euclid, declarând întâi (noile) ipoteze, iar apoi raționând 
folosindu-le pe acestea, prin mecanisme logice de cauzalitate. 

O altă presupunere faimoasă pe care Euclid nu a inclus-o 
printreipoteze e aceea că, dată o dreaptă și un punct nesituat pe 


apar propuneri de revizuire S 


pi 

ea, se poate construi o dreaptă 
care trece prin acel punct şi e 
paralelă cu dreapta de plecare. 
În Propoziția 31 din Cartea I a 
Elementelor, Euclid arată cum se 
construiește efectiv această 
dreaptă cu rigla şi compasul:el 
furnizează deci o dovadă experi- 
Figura 1.4 mentală, bazată pe instrumente de 
folosință comună. Dar trebuie obser- 

vat că nu derivă acest fapt în mod logic din ipotezele precedente. 

Figura 1.4 arată cum se construieşte paralela printr-un 
punct exterior folosind rigla şi compasul. 

Euclid introduce totuşi un postulat de acest tip: e faimosul 
Postulat al V-lea care ne asigură că această paralelă e unică. 
Foarte mulţi, de-a lungul timpului, au crezut că acest postulat 
e inutil, deoarece ar putea fi dedus din cele dinainte. 

Şi în acest caz, abia în secolul XIX s-a înțeles ce nu mergea și 
cum putea fi reparat. În particular, s-a descoperit că geometria 
descrisă de Euclid în Elemente nu e unica posibilă. Există o geo- 
metrie, numită sferică, cu un sistem de axiome și definiţii aidoma 
celor ale lui Euclid, dar în care Propoziția 31 e falsă — altfel spus, 
în această geometrie nu există paralele. În plus, dacă Postulatul al 
V-lea e omis, ceea ce rămâne e în continuare un sistem coerent 
care realizează o nouă geometrie, zisă hiperbolică, în care prin orice 
punct exterior unei drepte trec infinit de multe paralele la acea dreaptă. 
Vom vorbi despre această geometrie în capitolul 3. 

Lectura Elementelore o experiență plăcută și chiar electrizantă 
uneori; darsobrietatea și simplitatea spre care tind cei ce studiază 
geometria nu duc la o proză solemnă ori exaltată. Printre altele, 
nu găsim niciodată explicații despre genezarezultatelor obținute, 
despre ce anume l-a inspirat pe autor. Întrebările privind felul în 
care apar teoremele matematice, cele de geometrie în particular, 
cum se ajunge la formularea lor şi apoi la demonstrații, întrebă- 
rile acestea rămân în mare măsură fără răspuns în Elemente. 

Sunt întrebări care apar recurent în discuţiile dintre mate- 
maticieni, în corespondenţa sau în autobiografiile lor, printre 
care semnalez recenta Teorema vie* a lui Cedric Villani, meda- 
liat Fields în 2010 (pentru cine nu ştie, Medalia Fields e un 
premiu care se acordă unor matematicieni odată la patru ani, 
cu ocazia congresului plenar al Uniunii Matematice Interna- 
tionale; destinatarii medaliei, cel puţin doi și maximum patru, 
sunt matematicieni de cel mult 40 de ani care s-au distins prin 
rezultate ştiinţifice excepționale și prin deschiderea pe care o 
pot da cercetărilor viitoare; e considerată cea mai importantă 
recunoaştere pe care opoate primi un matematician). Azi, unor 
asemenea întrebări le caută răspunsul și oamenii de știință 
care se ocupă de mintea umană, de cogniţie; uneori, ele devin 
pretextul unor momente emoționante din filme de succes, ca 
Proof (Demonstrația) sau Omul care a văzut infinitul, sau mai re- 
centele Hidden figures (Cifre ascunse) şi Gifted (Înzestrată). 

Un mare matematician al Greciei antice,siracuzanul Arhi- 
mede, atacă mai direct problema. Alături de Leonardo, Galilei, 
Einstein, el e una dintre figurile simbol ale geniului uman; un 
om care a pendulat continuu între nevoia de cunoaștere și 
necesitatea unor soluții tehnologice pentru numeroase pro- 
bleme concrete. Personalitate multilaterală, matematician și 
geometru subtil, dar și inginer şi consilier politic al tiranului 
din Siracuza. Sfârşitul său tragic — a fost asasinat de soldaţii lui 
Marcellus după cucerirea orașului — e o reprezentare a ambi- 
valenței umane între fertila capacitate inovativă şi pornirea 
de a distruge tot ce-i diferit, tot ce iese din tipare. 

E absolut natural ca, în fața unui personaj de calibrul lui Ar- 
himede, cu atât de variate preocupări ştiinţifice, să ne întrebăm 
cum și de ce poate mintea să ajungă la asemenea descoperiri. 

Pătrunzător, Plutarh ni-l descrie nu doar preamărindu-i 
virtuțile, ci şi întrebându-se implicit cum a putut fi atât de 
creativ: 


* Ed. Humanitas, Bucureşti, 2014. (N. tr.) 

Într-adevăr, în geometrie nu se pot găsi probleme mai com- 
plicate şi mai grele scrise în elemente mai simple şi mai 
curate [decât în geometria lui Arhimede]. Unii pun clarita- 
tea pe seama inteligenței lui Arhimede, iar alții spun că 
munca dusă până la exces le-a făcut să pară că au fost făcute 
uşor şi fără nici o sforțare. S-ar putea să nu găsim prin noi 
înşine demonstrația vreunei probleme, dar, ajutați de în- 
vățătura lui, avem impresia că am fi putut s-o găsim noi 
înșine, atât de ușor şi de repede ne duce la demonstraţie.* 


Arhimede redactează şi un scurt tratat despre cum se ajunge 
la rezultatele din matematică: Metoda teoremelor mecanicii. lată 
ce scrie în partea introductivă: 


m-am gândit că ar fi util să notez şi să-ți prezint în aceeaşi 
carte o anume metodă particulară cu ajutorul căreia vei 
putea înţelege probleme de matematică prin intermediul 
mecanicii. Sunt convins că nu e mai puțin utilă pentru a 
găsi demonstrațiile respectivelor teoreme. De fapt, anu- 
mite lucruri, care mi s-au clarificat grație metodei mecanice, 
au fost apoi demonstrate geometric, pentru că studiul lor 
cu metoda mecanică nu produce demonstraţii efective. 
Asta pentru că e mai uşor să producem demonstrația după 
ce, în prealabil, folosind acea metodă, am aflat câte ceva 
despre problemă, decât s-o găsim fără a şti nimic dinainte. 
Din acest motiv, în cazul teoremelor găsite întâi de Eu- 
doxos, anume acelea despre con şi despre piramidă, con- 
form cărora conul e o treime din cilindru, iar piramida o 
treime din prisma cu aceeaşi bază şi înălțime egală, nu 
puțin credit trebuie să-i dăm lui Democrit, primul care a 
stabilit proprietatea acestei figuri, chiar dacă fără demon- 
strație. [..] Aş vrea deci să-ți explic în scris metoda [..] în parte 
pentru că sunt convins că se va vădi extrem de utilă pentru 


* Plutarh, Marcellus, trad. N. I. Barbu, în Vieţi paralele, vol. II, Ed. Ști- 
ințifică, Bucureşti, 1963. (N. tr.) 

Figura 1.5 


matematică; într-adevăr, presupun că în generaţiile vii- 
toare, ca şi în cea de-acum, se vor găsi unii care, prin me- 
toda descrisă, vor fi în stare să găsească alte teoreme la care 
încă nu ne-am gândit. 


Metoda mecanică la care se referă Arhimede foloseşte la mă- 
surarea unor cantități ca lungimea, aria ori volumul obiectelor 
spațiale prin compararea lor cu alte obiecte ale căror măsuri 
sunt cunoscute. Compararea se face şi plasând cele două 
obiecte la capetele unei pârghii în echilibru: măsura obiectelor 
va fi invers proporțională cu lungimea brațelor pârghiei. 

Figura 1.5 reprezintă un exhibit, expus la Muzeul Științelor 
din Trento cu ocazia unei expoziţii chiar despre Arhimede, în 
2017, care dă o idee despre această metodă, egalând aria necu- 
noscută a unui sector de parabolă cu aceea, binecunoscută, a 
unui triunghi. 

Celebra zicere care i se atribuie „Daţi-mi un punct de spri- 
jin şi am să răstorn lumea“ are cu siguranță o bază în acest 
tratat. 

Vom vedea mai în detaliu în capitolul 3 cum a utilizat Ar- 
himede această metodă ca să calculeze volumul și suprafața 
sferei, rezultat pe care îl considera drept cel mai important 
dintre toate cele obținute de el. 

Arhimede susține că metoda sa nu furnizează o demonstra- 
ție efectivă, ci doar o idee despre cum ar trebui să arate rezul- 
tatul. O demonstraţie concluzivă — geometrică, spune el- obţine 
cu metoda logică, deductivă a lui Euclid. Mai precis, se referă 
la metoda exaustiei a lui Eudoxos, care apare în Elemente, sub- 
liniind că Eudoxos perfecționează cu logica demonstrațiile 
obținute de Democrit cu metode de tip mecanic. 

Dar de ce introduce Arhimede balanţa cu braţe egale în 
raționamentul matematic? 

În splendidele sale Lecţii americane, Italo Calvino deschide 
capitolul Exactitatea povestind că 


La vechii egipteni, precizia era simbolizată printr-un fulg 
care folosea drept greutate pe talerul balanței cu care se 
cântăresc sufletele. Acel fulg uşor purta numele de Maat, 
zeița balanței. Hieroglifa lui Maat mai indica şi unitatea de 
măsură a lungimii unei cărămizi, adică 33 de centimetri, şi 
tonul de bază al flautului.* 


Toate acestea le-a aflat, spune el, ascultând o conferinţă a lui 
Giorgio de Santillana. 

Arhimede, care, din Siracuza, întreținea o corespondenţă asi- 
duă cu învățații bibliotecii din Alexandria Egiptului, era cu sigu- 
ranță familiarizat cu cultura egipteană. În particular, cunoștea 
hieroglifa cu unitățile de măsură, cultul exactității şi felul cum 
era folosit pentru a cântări sufletul cu o balanţă comparându-l cu 
un fulg. De ce nu ne-am închipui că i se părea natural să extindă 
aceastătehnică de la ceva impalpabil, cum e sufletul, la ceva mult 
mai concret, cum sunt segmentul de parabolă și măsurile sferei? 


* Lecţii americane, trad. Oana-Boșca Mălin, Ed. Humanitas, București, 
2019. (N. tr.) 

GALILEI, DESCARTES ȘI FERMAT, DEPĂȘIREA CLASICISMULUI 


Cum raţionează mintea noastră, în matematică mai ales? În- 
trebarea a primit multe răspunsuri care au influențat ideile 
oamenilor în cele mai diferite domenii. Matematicianul fran- 
cez René Descartes își prefațează marea operă, La Geometrie 
(Geometria), cu un text intitulat Discours sur la methode (Discurs 
despre metodă). 

Studiul acesta, gândit ca o introducere la tratatul complex 
şi revoluționar despre geometrie, examinează regulile de bază 
care, după Descartes, trebuie urmate pentru a construi o teorie 
matematică. Descartes scrie: 


Pe când eram mai tânăr am studiat dintre ramurile filozo- 
fiei logica, iar dintre cele ale matematicii — analiza geome- 
triilor şi algebra, trei arte sau ştiinţe care păreau capabile 
să contribuie într-un fel la realizarea scopului meu. Studi- 
indu-le, mi-am dat seama că, în ceea ce priveşte logica, si- 
logismele şi majoritatea celorlalte reguli ale sale servesc 
mai degrabă la a explica lucruri care se ştiu, sau chiar, ca în 
arta lui Lullus, la a vorbi fără temei despre lucruri pe care 
nu le cunoşti.* 


E limpede că Descartes reia punctul de vedere al lui Arhimede 
după care logica, raționamentul deductiv trebuie lăsat la sfâr- 
şit, pentru a explica lucruri deja cunoscute. 

Şi continuă: 


În ceea ce priveşte geometria celor vechi și algebra moder- 
nilor, dincolo de faptul că se referă la materii foarte abs- 
tracte şi care nu par a fi de vreun folos, prima se limitează 
la studiul figurilor şi nu poate face intelectul să lucreze fără 
a obosi mult imaginaţia; cât o priveşte pe cea de-a doua, ne 


* René Descartes, Discurs despre metodă, trad. Daniela-Rovenţa Fru- 
mușani și Alexandru Boboc, Ed. Academiei Române, București, 1990. 
(N. tr.) 

lăsăm dominați într-atâta de reguli şi cifre încât s-a ajuns 
la o artă confuză şi obscură care mai mult încurcă spiritul, 
în locul unei ştiinţe care să-l cultive. Din această pricină 
m-am gândit că trebuia căutată o altă metodă care să con- 
țină avantajele celor trei, nu însă şi defectele lor. [...] tot ast- 
fel, în locul numeroaselor precepte ale logicii, am crezut 
că-mi vor fi suficiente următoarele patru reguli cu condiţia 
de a nu mă abate de la hotărârea fermă și statornică de a le 
respecta întotdeauna.* 


Iată deci ce numise, în scrieri precedente, regulae ad directionem 
ingenii. 
În prima ni se sugerează 
de a nu accepta niciodată un lucru ca adevărat dacă nu-mi 
apărea astfel în mod evident; adică de a evita cu grijă pre- 
cipitarea și prejudecata şi de a nu introduce nimic în jude- 
cățile mele decât ceea ce s-ar prezenta clar și distinct 
spiritului meu, neputând nicicum să fie pus la îndoială.** 


Aici regăsim filozofia axiomelor şi a postulatelor lui Euclid, con- 
siderate bune ca date de pornire. Pentru Descartes, evidența nu 
e neapărat experimentală, ci apare şi din nevoia de precizie și 
distincție a minții umane; e primatul minţii care stă şi la baza 
faimosului cogito ergo sum. 

A doua regulă constă în 


a împărți fiecare dificultate analizată în câte fragmente ar 
fi posibil şi necesar pentru a fi mai bine rezolvate.*** 


Descartes propune să examinăm un lucru nu în totalitatea sa, 
ca să nu riscăm să ne pierdem în complexitatea lui, ci împărțin- 
du-l în părți care pot fi înţelese cu ușurință. 

Şi acest pasaj trimite la metodologii clasice, cum sunt teo- 
riile atomiste ale presocraticilor şi teoria secțiunilor conice 


* Idem. (N. tr.) 
** Ibidem. (N. tr.) 
*** Ibidem. (N. tr.) 

din geometria lui Apoloniu din Perga. Azi, aceasta e o regulă 
fundamentală pentru geometria care îşi analizează şi clasifică 
obiectele prin prisma părților indivizibile şi descriptibile; vom 
da câteva exemple în capitolul 3. 

A treia regulă priveşte analiza trecerii inverse, de la părţi la 
întreg: 


de a-miconduce în ordine gândurile, începând cu obiectele 
cele mai simple şi mai uşor de cunoscut, pentru a mă ridica 
puţin câte puţin, ca pe nişte trepte, la cunoașterea celor mai 
complexe şi presupunând o ordine chiar între cele care nu 
se succedă în mod firesc.* 


Aceasta e partea cea mai complexă care se realizează abia după 
ce le-am înțeles bine pe primele două şi le-am ordonat con- 
form dificultății. 

Pentru a opera bine în această a treia parte, în regula a patra 
Descartes declară că ia exemplu de la geometri şi, în general, 
de la matematicieni: 


de a face peste tot enumerări atât de complete şi revizuiri 
atât de generale, încât să fiu sigur că n-am omis nimic. 
Aceste lungi șiruri de explicaţii foarte simple şi la înde- 
mână, de care geometrii obişnuiesc să se slujească pentru 
a reuși în demonstrațiile lor. [..] Ținând seama de faptul că 
dintre toţi cei care au cercetat până acum adevărul în ști- 
ințe, matematicienii au fost singurii care au putut ajunge 
la unele demonstraţii, adică unele temeiuri certe și evi- 
dente, nu mă îndoiam că le-au găsit pe aceeaşi cale; singu- 
rul folos pe care l-am tras a fost acela de a-mi obişnui 
spiritulsă se hrănească cu adevăr și să nu se mulțumească 
cu argumente false.** 


Aici se precizează ceea ce Descartes însuși defineşte drept 
mathesis universalis, o ştiinţă generală, bazată pe matematică şi 


* Ibidem.(N. tr.) 
** Ibidem. (N. tr.) 

„care își propune să explice tot ce se poate cerceta cu privire la 
ordine şi măsură fără a recurge la o materie specială“. Des- 
cartes pare să propună extinderea acestor reguli la întreaga 
gândire umană, nu numai la aceea ştiinţifică. Dacă o atare 
întreprindere ar avea succes în discipline diferite de matema- 
tică — iată o întrebare care a fost dezbătută de-a lungul timpu- 
lui de numeroși filozofi. 

Funcționează însă din plin în geometrie: într-adevăr, în 
Geometrie, Descartes găseşte modul prin care să unească geo- 
metria şi algebra pe care 


pentru a reține sau înţelege mai multe laolaltă, trebuia să 
le transpun în cifre, cât mai scurte posibil, utilizând tot ce 
era mai bun în analiza geometrică şi algebră şi îndreptând 
scăderile uneia prin cealaltă 


E actul de naştere al geometriei analitice, care asociază con- 
ceptului geometric de curbă conceptul algebric de ecuaţie — 
voi prezenta chestiunea în detaliu în capitolul 2. 

A fost o schimbare revoluţionară, între altele în opoziţie cu 
filozofia lui Aristotel care vedea o distincţie netă, un zid, între 
aritmetică şi geometrie. În Analytica posteriora (I 7 75a 38-39), 
Aristotel scria: „Urmează că, în demonstraţie, nu putem trece 
de la un gen la altul. Nu putem, de exemplu, dovedi adevăruri 
geometrice prin adevăruri aritmetice.“** 

Studiul operelor lui Euclid şi Descartes, poate şi ale lui Ar- 
himede, epuizează aproape complet cunoştinţele de geometrie 
ale majorității populaţiei instruite, chiar și la nivel universitar. 
Cam peste tot în lume, în gimnazii şi licee se studiază geome- 
tria lui Euclid și a lui Arhimede. Abia în ultimii ani de liceu şi 
la universitate apare geometria analitică a lui Descartes, adesea 


* Ibidem. (N. tr.) 
** Aristotel, Organon, vol. II, trad. de Mircea Florian, ed. IRI, Bucu- 
reşti, 1998. (N. tr.) 

fără a se da o soluţie de continuitate, făcându-i pe studenţi să 
uite ce învăţaseră înainte de la Euclid. 

Mi se pare ciudat că sistemul ăsta e neschimbat de decenii și 
că practica didactică n-a evoluat de atâta vreme în așa fel încât 
să permită prezentarea unor teorii geometrice mai modeme. 

Metoda carteziană a coordonatelor și a ecuaţiilor, punct de 
plecare al unei modernizări a geometriei, a fost posibilă nu doar 
grație fericitului progres al algebrei în secolul precedent, ci şi 
apariţiei unui nou fel de a concepe știința introdus de Galileo 
Galilei. Acesta se născuse cu treizeci de ani înainte de Descartes, 
care cu siguranţă l-a citit şi studiat, prețuindu-l cum se cuvine. 
De fapt, Descartes, prin structura lui, tindea să nu aibă opinii 
foarte bune despre colegi — cu excepţia, poate, a lui Galilei pe 
care, totuși, îl considera „nu suficient de sistematic“. 

Discursuri și demonstrații matematice în jurul a două noi științe 
(1638)a lui Galileo Galilei e opera care inițiază în secolul XVII 
noua metodă științifică, una caracterizată de fuziunea dintre 
limbajul matematic și cercetarea filozofică. Asistăm la o înno- 
ită și mai profundă fuziune între conceptele abstracte din 
matematică şi modul analogic şi discursiv prin care avansa 
filozofia naturală, geometria devenind instrumentul cel mai 
potrivit pentru a crea și descrie noile teorii. În particular, se 
dezvoltă o disciplină nouă care nu mai e nici pur speculativă, 
dar nici pur deductivă încă, din care se va trage fizica modemă. 

Discursurile reprezintă realizarea unui proiect de cercetare 
pe care Galilei și-l trasase încă de la primele studii despre că- 
derea liberă a corpurilor, alăturând ce mai rămânea vital din 
metodologia aristotelică de cercetarea matematică a fenome- 
nelor fizice propusă cu atâtea secole în urmă de Arhimede. 

Fragmentul care exprimă cel mai bine punctul de vedere 
galileian, cel mai cunoscut și citat, e acela, faimos, din Saggiatore.: 


Filozofia este scrisă în această imensă carte care stă des- 
chisă fără încetare în fața ochilor noștri (eu îi spun univers), 
pe care însă nu o putem înţelege dacă nu învăţăm întâi să-i 

înțelegem limba şi să-i cunoaştem personajele care apar în 
ea. Iar ea e scrisă în limba matematicii, și personajele sunt 
triunghiuri, cercuri şi alte figuri geometrice fără de care e 
omeneşte imposibil să-i înțelegem vreun cuvânt; în lipsa 
lor, ne vom tot învârti zadarnic într-un labirint întunecat. 


E evidentă legătura cu gândirea lui Platon şi cu îndemnul său 
de a studia geometria — desigur, cu o nouă vigoare și cu atenția 
îndreptată către problemele fireşti ale vremii lui. 

La aceleaşi concluzii ajunge, câteva secole mai târziu, Albert 
Einstein care, perfect conștient de a fi construit prin doar pu- 
terea minţii o filozofie naturală revoluționară, întâmpină o 
mulțime de dificultăți când vrea s-o formuleze ca teorie ştiin- 
țifică. Va spune că a încercat senzaţia frustrantă că-i lipseau 
cuvintele pentru a se putea exprima. Urmând sfaturile lui Pla- 
ton și Galilei, cu ajutorul colegului Marcel Grossmann, cu răb- 
dare şi anevoie, Einstein studiază în 1912 teoriile la zi din 
geometrie. Abia cu acestea reuşeşte în sfârşit să formuleze teo- 
ria relativității generale — care azi se vede încadrată printre 
aşa-zisele teorii geometrice (voi vorbi despre ele în capitolul 4). 


NAȘTEREA ANALIZEI MATEMATICE 


Revoluţia ştiinţifică promovată de Galilei şi Descartes se răspân- 
dește rapid şi devine curând noua paradigmă a cercetării. Înflo- 
resc idei noi și în alte științe, apar aplicații numeroase. Dar 
foarte repede devine limpede că noua metodă are nevoie de o 
mai mare capacitate de calcul; astfel că, după doar câteva zeci 
de ani, o mulțime de savanţi revoluționari, printre care Chris- 
tiaan Huygens, Isaac Newton, Gottfried Leibniz şi mai mulți 
membri ai familiei Bernoulli, inițiază acea disciplină matema- 
tică numită la început calculus, cunoscută azi sub numele de 
analiză matematică. Calculus apare pentrua calcula lungimi, arii 
sau volume ale obiectelor geometrice plane sau spaţiale. Se vrea 

o scurtătură față de metoda mecanică și a exhaustiei a lui Arhi- 
mede; Huygens scrie: 


Matematicienii nu vor avea niciodată timp să citească toate 
descoperirile geometriei, care se adună continuu, zi după 
zi, Şi par să ajungă la o cantitate enormă în această eră ști- 
ințifică, dacă ele vor continua să fie prezentate în formele 
riguroase ale celor vechi. 


Curând, lumea înţelege că folosind calculus se pot demonstra 
rezultate noi şi surprinzătoare. Se dovedeşte, de exemplu, de- 
osebit de potrivit pentru studiul tangentelor şi al curburii 
curbelor sau suprafeţelor, concepte naturale și intuitive care, 
mulțumită acesteimetode noi, vor juca un rol din ce în ce mai 
important în geometrie. Permite și atacarea chestiunilor care 
azi poartă numele de probleme variaționale sau de minim; de 
exemplu, calcularea drumului cel mai scurt între două puncte 
de pe o suprafață, drum numit geodezic, sau a drumului pe 
care-l parcurge în timp minim un mobil greu supus unor forțe 
externe, așa-numita traiectorie brahistocronă. 

Pentru un cititor curios și curajos, e o experienţă intere- 
santă să răsfoiască unele cărţi ale lui Newton disponibile în 
ediția digitală a Universităţii Cambridge: https://cudl.lib. cam. 
ac.uk/collections/newton/. Va descoperi că ingenioasa con- 
strucție teoretică a noilor instrumente de calcul se sprijină în 
mare parte pe construcții de geometrie euclidiană, nu neapă- 
rat elementare, și că inventarea analizei matematice se ba- 
zează pe extraordinara pricepere cu care Newton folosea 
geometria lui Euclid. 

Abordarea lui Leibniz e mai abstractă, vizând nu doar găsi- 
reasoluțiilor unor probleme de geometrie, ci şi a unei „metode 
generale cu care toate adevărurile raționale să fie reduse la un 
calcul, [..] qua facto calculemos“. Regăsim aici utopia lui Descartes, 
acea mathesis universalis, ideea că orice dispută rațională poate 
fi rezolvată printr-un raționament matematic. Unii văd aici 
germenii viitoarei teorii a informaţiei, sau ai informaticii, 

prima ipostază a unei maşini Turing. O utopie care se va con- 
frunta cu teoremele de incompletitudine şi indecidabilitate 
ale lui Gödel. 

Abia la finele secolului XIX se ajunge la o bază axiomatică 
satisfăcător de clară şi de coerentă pentru calculus, odată cu 
formalizarea matematică a numerelor reale, despre care am 
pomenit mai sus, și cu conceptul de limită. Astfel se încheie 
lungul proces inițiat de Arhimede: cu ajutorul analizei, multe 
rezultate de geometrie au azi demonstrații inatacabile, pentru 
că sunt necontradictorii din punct de vedere logic. În zilele 
noastre,volumul sferei și, în general, „măsurile“obiectelordin 
spaţiu se calculează cu integrale de mai multe variabile. 

În Analysis situs, Leibnizintroduce şi un mod nou dea gândi 
geometria, unul care, în urma unui lung şi profund proces de 
maturizare, stă acum la baza teoriei geometrice contemporane. 
El chestionează natura ontologică și epistemologică a geome- 
triei şi propune s-o considerăm nu drept o teorie a figurilor, ci 
drept o știință a spațiului. Leibniz deschide o perspectivă nouă 
în care obiectele geometriei nu sunt doar figurile sau cantită- 
țile continue, ca în tradiția greacă, ci şi spaţiul însuşi. 

Mai precis, Leibniz consideră spaţiul drept o structură și îl 
descrie, cu o definiţie faimoasă, ca pe o ordine de poziții, unde 
prin poziție se înțelege o relație (geometrică) între obiecte. 
Definiţia aceasta e folosită în disputa lui cu Newton, care con- 
sidera spaţiul ca pe ceva absolut, nestructurat. 

Sunt multe figurile din spațiu pe care le putem considera: 
dreptele, de exemplu, cercurile, dar şi punctele — mai ales 
punctele. În abordarea aceasta abstractă, punctul nu e altceva 
decât un obiect conceput ca fiind corelat cu altele printr-o 
relaţie de poziţie, relație care se poate caracteriza, de exemplu, 
printr-o distanță, caz în care două mulțimi de puncte au ace- 
eaşi situare reciprocă dacă şi numai dacă au aceeași distanță 
între ele. Această definiție a spațiului ca ordine a unor situări 
determinate de distanță e probabil prima definiție naivă a 
conceptului modern de spațiu metric sau de structură metrică, 

concept care va fi introdus în manieră sistematică abia de Rie- 
mann în secolul XIX. 

Textul originar al lui Leibniz, ca şi multe comentarii asupra 
lui, se găseşte în recenta carte a lui Vincenzo de Risi, Leibniz 
despre postulatul paralelelor și fundamentele geometriei*, în care 
observă cum consideraţiile acestea epistemologice novatoare 
n-au fost, de fapt, aplicate de filozoful matematician în prac- 
tica sa geometrică, ceea ce poate însemna că nu le înțelesese 
până la capăt. 

În particular, într-una dintre încercările de a demonstra pos- 
tulatul paralelelor, Leibniz observă că, potrivit principiului rați- 
unii suficiente, neexistând nici un argument valid pentru a 
presupune că spaţiul n-ar fi uniform, spaţiul trebuie în mod 
necesar să fie uniform. El presupune deci că nu există în spațiu 
ordine particulare de situări, proprietăţi metrice particulare. În 
limbajul dezvoltat ulterior de Riemann, descris aici în capitolul 
4, Leibniz presupune că spațiul e plat, adică lipsit de curbură. 

Am putea spune că Leibniz întrezărește posibilitatea de a 
structura geometric spațiul, dar că apoi nu găseşte argumente 
suficiente pentru a o face. Argumentele le va impune Rie- 
mann, observând că, probabil, ele sunt determinate de forțele 
care acționează în spațiu; în teoria relativității generale, Ein- 
stein va presupune că, în prezența unei mase, spaţiul se cur- 
bează (vezi capitolul 4). 


GEOMETRIA DEVINE MODERNĂ 


Observațiile filozofice ale lui Leibniz au fost dezvoltate din 
punct de vedere matematic de Gauss în teoria suprafeţelor, pe 
care o voi discuta în capitolul 3, iar apoi în opera fundamentală 
a lui Riemann (despre care voi discuta în capitolul 4). Suntem 


* V. de Risi, Leibniz on the Parallel Postulate and the Foundations of Geo- 
metry, Basel/Boston, Birkhâuser 2015. (N. tr.) 

în secolul XIX şi asistăm la un progres net în toate zonele cu-= 
noașterii umane: spiritul și modul de abordare clasice sunt de- 
păşite, se afirmă acum o viziune modemă, încă prezentă în 
multe discipline. 

Ne putem face o idee despre revoluția survenită comparând 
cuvintele folosite de Immanuel Kant în Critica rațiunii pure cu 
acelea ale lui Bernhard Riemann din disertația Ipotezele care 
stau la baza geometriei. 

Kant scrie: 


Spaţiul nu este un concept empiric care să fi fost scos din 
experienţe externe [..] trebuie ca reprezentarea de spațiu să 
fie pusă ca fundament. Prin urmare, reprezentarea de spa- 
țiu nu poate fi scoasă prin experienţă din raporturile feno- 
menului extern.* 


Iar câțiva ani mai târziu, Riemann: 


Se pune, prin urmare, problema de a căuta datele cele mai 
simple din care să se poată deduce relațiile dimensionale 
ale spațiului [... sistemul] cel mai important pentru scopul 
urmărit de noi este acela pe care s-a bazat Euclid. Faptele 
acestea nu sunt necesare, ci au doar certitudine empirică, 
adică sunt ipoteze.** 


Articolul lui Riemann e considerat una dintre cele mai impor- 
tante opere matematice, comparabil ca anvergură cu lucrările 
contemporane ale lui Marx în domeniul social și economic sau 
cu acelea ale lui Darwin în biologie și în știința vieţii. În timp 
ce progresele acestor ultime discipline au devenit repede mo- 
nedă curentă în multe sectoare, acelea ale teoriilor matematice, 
inclusiv ale geometriei, s-au răspândit şi au fost aplicate aproape 
exclusiv în aria ştiinţelor mai pure, fără a intra în bagajul 


* I. Kant, Critica rațiunii pure, trad. E. Bagdasar și E. Moisuc, Ed. 
Univers enciclopedic, 2009. (N. tr.) 
** B, Riemann, Ipotezele care stau la baza geometriei, trad. E. Gergely, 
Ed. Tehnică, 1963. (N. tr.) 

cultural comun. Cu siguranţă, deplasarea interesului de la figu- 
rile din spaţiul tridimensional obișnuit spre natura ontologică 
a spațiului însuși, prilejuind, în particular, conceperea unor 
structuri ontologice diferite, le permite cercetătorilor pregătiți 
pentru un asemenea demers să depășească barierele spaţiale ale 
propriilor discipline, dar, în termenii folosiți de Platon pentru 
Thales, nu ajută la cercetările despre „cele de dinainte şi din 
dreptul picioarelor“. 

Sunt multe teoriile noi care se dezvoltă și se afirmă la finele 
secolului XIX într-o Europă care şi-a încheiat formarea statelor 
naționale şi începe să se creeze ca entitate supranaţională. E 
posibil ca tocmai aceste noi teorii și ideologiile lor să stea la 
baza procesului de unificare europeană — încă nefinalizat şi 
încă pus în discuţie. Geometria își aduce și ea contribuția: îmi 
face plăcere să semnalez în acest context trei matematicieni 
legaţi, fireşte, de naţiunile de care aparțin, dar participând, în 
același timp, la crearea unei culturi comune, fie prin interme- 
diul schimburilor ştiinţifice, fie prin controverse neîmpăcate: 
italianul Eugenio Beltrami, germanul Felix Klein și francezul 
Henri Poincaré. 

La originea polemicii se află lucrările lui Beltrami, profesor 
la Pavia şi, în 1899, chiar senator al nou-constituitului regat al 
Italiei. La Pisa, apoi şi la Göttingen, îl întâlneşte pe Riemann 
şi, împreună cu colegul său, Felice Casoratti, începe să-i studi- 
eze atent lucrările. Cei doi devin conștienți de uriașa semnifi- 
caţie inovatoare a operei lui Riemann, dar și de complexitatea 
ei ascunsă. Beltrami scrie apoi un Eseu despre interpretarea geo- 
metriei neeuclidiene* în a cărui introducere afirmă că 


în vremea din urmă, publicul matematic a început să se 
ocupe cu unele concepte noi care, dacă se vor impune, par 
destinate să schimbe în profunzime întregul țesut al geo- 
metriei clasice. 


* E. Beltrami, Saggio di interpretazione della geometria non-euclidea, în 
«Giornale di Matematiche», vol. VI, 1868, pp. 284—322. (N. tr.) 

În eseul său, Beltrami pleacă de la câteva rânduri din disertația 
lui Riemann pe care le întregeşte dându-le o interpretare ce-i 
permite să introducă primul model valid al geometriei hiper- 
bolice, o geometrie neeuclidiană (în care, deci, nu e valabil pos- 
tulatul paralelelor). Voi analiza construcția lui mai amănunțit 
în capitolul 4. 

Beltrami merge de mai multe ori la Gâttingen, chiar şi după 
moartea lui Riemann, și discută cu Felix Klein. Acesta din 
urmă propune, într-o bine-cunoscută lucrare, construcția unui 
model al geometriei hiperbolice identic cu cel care se află în- 
tr-o secțiune a articolului lui Beltrami — scris în italiană — fără 
măcar să-l citeze. 

În acelaşi timp, Poincaré construieşte un model hiperbolic 
diferit de al lui Klein, dar şi acesta identic cu unul dintre mo- 
delele care apar în eseul lui Beltrami. 

Ignorându-l complet pe Beltrami şi articolul său, Poincaré 
şi Klein pornesc o querelle pe marginea paternităţii acestei 
descoperiri, dispută în urma căreia Klein, victimă a unei epu- 
izări nervoase, se retrage din matematica activă. 

Rolul lui Beltrami ca adevărat părinte al acestor modele a 
fost recunoscut abia recent de matematicianul american John 
Milnor, printre altele şi laureat al Medaliei Fields în 1962. 

Se poate aşadar spune că descoperirea geometriilor neeu- 
clidiene e pe de-a-ntregul operă europeană — în sensul pe care-l 
dăm azi cuvântului Europa - chiar dacă atribuirile nu sunt de 
tot limpezi. În capitolul 4 voi expune câteva dintre ideile lui 
Klein și Poincaré, doi matematicieni foarte prolifici ale căror 
opere au determinat progresul geometriei până în zilele noas- 
tre, cu un impact puternic asupra culturii contemporane. 

În 1902, Poincaré scrie un comentariu celebru prilejuit de 
reflecțiile lui pe marginea noutăţilor introduse de Riemann şi 
a diferitelor teorii geometrice care s-ar putea naște din ele: „o 
geometrie nu poate fi mai adevărată decât alta, poate fi doar 

mai convingătoare“*. In aceste cuvinte se împiedică Benedetto 
Croce care, pricepând foarte puțin din matematică, declară 
ritos că: 


științele naturale şi disciplinele matematice au cedat de 
bunăvoie filozofiei privilegiul adevărului, ele mărturisind 
resemnate, de nu chiar surâzătoare, că operează cu con- 
cepte comode, de utilitate practică, concepte care nu au nici 
de-a face cu reflecţia asupra adevărului**. 


E bine ştiut că gândirea şi activitatea lui Croce au împiedicat 
dezvoltarea şi predarea culturii științifice în Italia. În particu- 
lar, incapacitatea lui de a înţelege matematica și geometria — 
incapacitate convertită în antipatie — l-a făcut să se războiască 
frecvent cu matematicianul şi filozoful Federigo Enriques. 
Acesta din urmă, președinte al Societăţii Italiene de Filozofie, 
a organizat în 1911 la Bologna al IV-lea Congres internațional 

de filozofie la care a invitat, printre alţii, filozofi de talia lui 

Bergson, Einstein, Poincaré. Croce, aflat şi el printre invitați, 
l-a criticat feroce pe Enriques pentru a fi acordat prea mult 
spaţiu ştiinţei. Polemica a continuat timp de câțiva ani, ali- 
mentată şi de discipolul lui Croce, filozoful Giovanni Gentile, 
ministru al Instrucțiunii Publice, și a dus la înfrângerea (tem- 
porară) a celor interesați de ideile moderne ale lui Enriques 

despre reforma şcolii şi a universității în favoarea bine-cunos- 
cutei reforme Gentili. 

În încheierea acestui capitol introductiv, semnalez citito- 
rului articolele despre conceptele de curbă şi de suprafață din 
Enciclopedia Italiana. Au fost scrise în mare parte de Enriques și 
reprezintă, după mine, un exemplu minunat de popularizare 
a ştiinţei la un nivel înalt. Cât despre ideile care stau la baza 


* H. Poincaré, Știință și ipoteză, trad. Constantin Popescu-Ulmu, Ed. 
Ştiinţifică şi enciclopedică, 1986. (N. tr.) 
** B. Croce, Indagini su Hegel e schiarimenti filozofici (1952), Bibliopolis, 
1998. (N. tr.) 

geometriei, despre care am vorbit la început şi despre care vom 
tot vorbi pe parcursul cărţii, Enriques scrie: 


în ultimă analiză, atunci când încercăm să deducem din 
experienţa fizică postulatele dreptei [sau ale altor idei geo- 
metrice, N. q.], trebuie să ținem cont nu atât de datele fac- 
tuale ale experienţei, cât de exigenţele simplificatoare ale 
minţii noastre care se reflectă în ele. 


Cu această frază invit cititorul să reflecteze la întrebarea dacă, 
într-adevăr, în ultimă analiză, abordarea umană a înţelegerii 
spaţiului e orientată către simplificarea nenumăratelor feluri 
de diversitate şi complexitate oferite de lumea naturală; către 
introducerea de idei și concepte „simple“ (dar nu în mod ne- 
cesar elementare) care permit o viziune unitară asupra atâtor 
fenomene şi posibilitatea clasificării în doar un număr finit de 
clase a infinitei multiplicităţi a formelor din natură. 

Cred că observaţia lui Enriques poate fi aplicată şi proble- 
melor legate de felul cum elaborează mintea noastră gustul 
estetic, cum ajungem să decidem că ceva e frumos. Adesea, 
dacă nu întotdeauna chiar, ceva ne place pentru că e simplu, 
imediat şi permite în plus evocarea unor forme şi structuri 
complexe. Nu e deci de mirare că atâția geometri atribuie des- 
coperirilor lor o frumuseţe aparte și-și continuă cercetările cu 
unicul scop declarat de a le face și mai frumoase. 

Mulţi matematicieni compară cercetarea matematică cu o 
excursie în munţi. Recent, matematiciana iraniană Maryam 
Mirzakhani (1977-2017, n. tr.) declara într-un interviu: 


Sunt un om care gândeşte încet, iau o problemă aparent 
insolubilă și o îmblânzesc prin perseverenţă, observând-o 
din diferite puncte de vedere, unele noi. [.] Momentul cel 
mai frumos e acela al descoperirii, senzaţia de a fi ajuns în 
vârful unui pisc de unde te bucuri de o panoramă încă vir- 
gină. Dar, în cea mai mare parte a timpului, pentru mine, 
a face matematică e ca o excursie lungă, fără vreo potecă 

marcată, fără o țintă vizibilă. [..] Adesea studenţii urăsc ecu- 
aţiile şi figurile geometrice fără măcar să încerce să se lase 
seduși. Frumusețea matematicii se dezvăluie doar celor 
care o urmăresc cu răbdare. [..] Trebuie să nu iei în seamă 
fructele uşor de cules, acelea din josul coroanei pomului. 


Mirzakhani e prima femeie, şi unica deocamdată, care a primit 
medalia Fields, în 2014. 

În aceeaşi perioadă în care Enriques descoperea lumea ma- 
gică a suprafeţelor algebrice (vezi capitolul 4), un ghid alpin 
din zona mea natală, Bruno Detassis, cucerea nouă vârfuri din 
Dolomiţii Brenta, deschizând trasee de-a lungul pereţilor care azi 
încă îi poartă numele. Peste două sute de trasee printre care 
faimosul Drum al călăuzelor, pe Crozzon-ul brentan, și Pala 
del Rifugio, în San Martino, acesta din urmă în colaborare cu 
Ettore Castiglioni. 

După cum povestesc elevii lui cățărători, Detassis susținea 
că, pentru escaladă, ai nevoie de o bună pregătire fizică şi de o 
mare pasiune, dar mai ales de o minte foarte bună. Ca să explice 
cum îşi alege traseul pe un perete folosea adesea următorul 
aforism: „să cauţi ce-i ușor în ce-i complicat“. Aceeași abordare 
ca a lui Enriques! 

Mi-aş dori ca următoarele capitole să fie un ghid plăcut al 
traseelor desenate de-a lungul pereţilor geometriei de matema- 
ticieni faimoşi care, pe parcursul a peste două mii de ani, au 
căutat drumuri „uşoare în ce-i complicat“. Sper să ajute la par- 
curgerea lor cu pasiune şi cu plăcere. 


2. Curbe 


LA ÎNCEPUT A FOST PUNCTUL 


Originea a tot și a toate e punctul — aşa credea şi Euclid care-și 
începe Elementele tocmai cu următoarea definiţie: 


Definiţia 1. Punctul e ceea ce nu are nici o parte. 


Punctul, obiectul geometric cel mai simplu, e plasat la înce- 
putul discuţiei ca monadă inițială de la care se pleacă pentru 
a construi întreaga geometrie. 

Specificaţia ceea ce nu are nici o parte, altfel spus, care nu mai 
poate fi divizat în părți mai mici, devine însă şi o ipoteză fun- 
dațională pentru metoda logico-deductivă. De la Euclid încoace 
ne-am obișnuit ca, pe baza acestei metode, să studiem obiecte 
complexe descompunându-le în părți mai simple; e un proce- 
deu tipic și probabil caracteristic al speciei noastre umane. 

În definiţie se postulează că nu se poate cobori mai jos de 
punct, mai mult de-atât nu se poate simplifica. 

Ceea ce nu înseamnă, după cum vom vedea mai departe, că 
pe parcursul procesului de reducere la punct nu putem folosi 
anumite caracteristici ale obiectului mai complex care vor 
îmbogăți punctul cu proprietăți fundamentale pentru teoria 
considerată. 

Acest „acord logic“ de plecare e prezent în aproape toate teo- 
iile care au ca scop cunoaşterea (a ceva). Să ne gândim de exem- 
plu la teoria modemă a big bang-ului cu care fizica încearcă să 

explice nașterea și evoluţia universului nostru. Se postulează 
în ea un început în care totul e concentrat într-un punct; în 
fracțiuni infinitezimale de secundă, acest punct explodează — 
astfel începe Totul. Iar în această teorie, despre punctul iniţial şi 
despre primele fracțiuni infinitezimale de secundă nu putem 
spune nimic. 

Ceva mai mult reușesc să spună, în limbajul artei, poeţii şi 
scriitorii, ca de exemplu Italo Calvino în povestirea Tutto in un 
punto, a patra din Cosmicomiche. Povesteşte Qfwfq despre peri- 
oada de început, când totul era concentrat într-un punct: 


Bineînţeles că stăteam cu toţii acolo, [..] înghesuiți ca sarde- 
lele. [..] Fiecare punct al fiecăruia dintre noi coincidea cu fi- 
ecare punct al fiecăruia dintre ceilalți. [..] Deşi poate părea 
ciudat, această situaţie nu era de natură să ne facă prea so- 
ciabili; nu ne spuneam nici măcar bună ziua sau bună seara. 
Fiecare avea relaţii doar cu un număr restrâns de cunoștințe. 
Eu îmi aduc aminte mai ales de doamna Ph(i)Nko. [..] A fost 
de-ajuns ca ea să spună la un moment dat: „Băieți, dacă aş 
avea puțin spațiu, ce tagliatelle grozave v-aş mai face!“ Şi în 
clipa aceea, toți ne-am gândit la spațiul pe care l-ar fi ocupat 
brațele ei rotunde mișcându-se înainte şi înapoi cu făcălețul 
peste foaia de cocă. [..] în timp ce doamna Ph(i)Nko pronunța 
cuvintele „...ce tagliatelle, măi băieţi!“ — punctul care o con- 
ținea pe ea şi pe noi toţi se dilata [..] noi eram aruncaţi în cele 
patru colţuri ale universului [..] iar ea era descompusă în nu 
ştiu ce fel de fel de energie lumină căldură [..] ea care a fost 
capabilă de un elan generos [..] un adevărat elan de dragoste 
universală, dând naștere în același timp noțiunii de spațiu și 
spațiului propriu-zis, şi timpului, şi gravitaţiei universale.* 
Calvino sugerează aici că, deşi nu se mai poate reduce, punctul 


conține informaţii care sunt fructul unei istorii viitoare, al unor 


* I. Calvino, Totul într-un punct, în Cosmicomicării, trad. de Sanda Șora, 
Ed. Univers, 1970. (N. tr.) 

concepte care se vor dezvolta în viitor și de care va trebui să 
ținem seama în procesul cunoașterii. Calvino pune în punct 
cuvinteprecum socializare, mișcare, lumină, căldură... ba chiar 
şi tagliatelle! 

O mare parte din geometria modemăseocupăde puncte sau, 
mai bine, de puncte grase (fat points) sau scheme zero-dimensionale, 
adică puncte care încorporează caracteristici şi calități ale unor 
obiecte mai complexe. Deocamdată, să considerăm punctul ca 
în definiţia lui Euclid, ceva de la care se pleacă, dar despre care 
altceva nu putem spune. Mai târziu, studiind obiecte geome- 
trice mai sofisticate, s-ar putea să fie util să vorbim despre na- 
tura punctelor lor, în particular a unora mai semnificative. 


DIN NOU ÎN GRECIA, ORIGINEA LUCRURILOR 


Curbele sunt un obiect de studiu din geometrie foarte vechi și 
central în întreaga istorie a gândirii matematice. În limbaj co- 
mun, curbă e o linie care nu e dreaptă; în evoluția limbajului 
matematic, care tinde mereu să elimine excepţiile imprimând 
noțiunea de continuitate, cuvântul curbă a devenit sinonim cu 
linie, iar dreapta e un caz particular de linie. 

În Grecia antică, mai ales în școala lui Pitagora din Meta- 
pont (fondată în 540 î.Cr.), se considera că o curbă e constituită 
din puncte-monade, corpusculi elementari cu întindere foarte 
mică; cunoașterea era empirică pe vremea aceea, încă nu fu- 
sese „raționalizată“ sau abstractizată. 

În același timp, aproape de Metapont, la şcoala din Elea 
(acum în provincia Napoli), Parmenide şi Zenon studiau con- 
cepte geometrice dintr-un punct de vedere tot mai apropiat de 
ideal, susținând că punctul nu are întindere, că linia nu se 
obține punând laolaltă puncte şi e doar lungime lipsită de 
lărgime, că suprafața nu are grosime şi aşa mai departe. 

După cum ne povestesc manualele de filozofie, direcția 
raționalistă şi abstractă a fost criticată şi atacată violent de 

sofişti — ca Protagoras din Abdera, de exemplu. Acesta susținea 
că liniile adevărate au o anume lărgime şi diferă de conceptul 
matematicienilor. Cercul trebuie deci să aibă în comun cu 
tangenta nu doar un punct, ci un întreg mic segment, aşa cum 
reiese în mod empiric observând o roată care lasă pe stradă o 
urmă de forma unui mic segment. 

Aristotel îşi însușește adesea observaţiile critice ale sofişti- 
lor; se ajunge apoi la poziții extreme ca aceea a lui Sextus 
Empiricus, din curentul scepticilor, care scrie chiar o carte 
intitulată Adversus geometras (Împotriva geometrilor). 

Între timp, filozofii raționalişti, precum Democrit și Platon, 
se inspiră mereu mai mult din matematică și geometrie, susți- 
nând realitatea inteligibilelor sau a ideilor; cuvântul grecesc 
16ea (idee) însemna la origine „schemă sau figură matematică“. 

Dezvoltarea, alături de viziunea empirică, a unei viziuni 
mai raționale sau ideale are loc în acelaşi timp cu o altă mare 
schimbare culturală. Cunoașterea, discutată și transmisă pe 
cale orală (epos), începe să fie notată în scris (logos), putându-se 
deci conserva şi transmite cu ajutorul papirusurilor. Alătura- 
rea dintre logosși epos, pe care ne place s-o considerăm începută 
odată cu Homer, îşi găseşte o perfectă împlinire la Platon, Ar- 
himede, Aristotel și alții. 

Asemenea Metodei lui Arhimede sau Conicelor lui Apollo- 
nius, Elementele lui Euclid sunt primele exemple de formali- 
zare scrisă a uneimetodecare constă în a lua anumite concepte 
fundamentale, înscrise cumva în mintea noastră, poate prin 
intermediul experienței, şi a le formaliza în manieră abstractă 
și a priori prin mijlocirea câtorva, puţine, definiţii și postulate 
clare şi necontradictorii. A doua definiție a Elementelor e cea 
pentru curbă, sau linie. 


Definiţia 2. Linia e lungime lipsită de lărgime. 
Puțin mai departe, găsim o altă definiție a liniei: 
Definiția 5. Suprafaţa e ceea ce are lungime şi lărgime. 


Definiţia 6. Extremităţile unei suprafețe sunt linii. 

Să observăm aici o dihotomie prezentă adesea în geometrie: li- 
nia poate fi descrisă în sine sau ca parte a unui alt obiect. 

Dintre curbe, Euclid trece repede la aprofundarea concep- 
tului de (linie) dreaptă, cu o definiţie și două postulate: 


Definiţia 4. Linia dreaptă e aceea care stă la fel față de toate 
punctele ei. 


Postulatul 1. A duce o dreaptă dintr-un punct în altul. 


Postulatul 2. A prelungi fără soluţie de continuitate o 
dreaptă mărginită într-o dreaptă. 


Definiţiile 2 și 4, dimpreună cu postulatele 1 şi 2, definesc în mod 
precis dreapta. Punctul de vedere al lui Euclid — acelaşi cu al geo- 
metriei contemporane, de fapt — poate fi rezumat după cum 
urmează: fiecare dintre noi are ideea lui desprece e linia dreaptă, 
dar pentru a discuta și pentru a dezvolta cunoașterea comună, 
formalizăm patru caracteristici pe care dreapta trebuie să le aibă 
și asupra lor ne punem de acord fără nici un fel de ambiguitate. 

După mai bine de două mii de ani, abordăm exact la fel 
geometria: un manual pentru școlile primare scris de colegul 
Herbert Clemens împreună cu fiul lui, Geometry for the class- 
room, se deschide cu definiția dreptei ca obiect caracterizat de 
următoarele proprietăţi: 


1. Se extinde la infinit în două direcţii (postulatul 1). 

2. Date două puncte distincte, există o dreaptă și numai una 
singură prin cele două puncte (postulatul 2). 

3. Date două puncte pe o dreaptă, drumul cel mai scurt 
pentru a merge de la un punct la celălalt e dreapta însăşi 
(dreapta e o geodezică) (definiția 4). 

4. Dacă scoatem un punct de pe o dreaptă, rămân două părți 
separate (definiţia 2). 


Aşadar, dacă schimbăm doar un pic cuvintele, găsim aceleași 
concepte ca la Euclid. 

Cu aceste patru proprietăți, toți sunt în stare să distingă o 
dreaptă fără nici o ambiguitate: e de ajuns să privim figura 2.1. 

Prima imagine reprezintă o dreaptă (sim- 
bolul săgeţii vrea să spună că dreapta se 
prelungeşte la infinit). Dar celelalte trei 
—nu: a doua are un capăt, e o semidreaptă. 
În a treia, e evident că între unele dintre 
punctele ei drumul cel mai scurt nu e cel 
de pe curbă. În a patra, dacă se scoate un 
punct, nu rămân două bucăţi separate 
(curba desenată are grosime). 

Pe lângă cele patru caracteristici ale 
dreptei, Euclid adaugă o a cincea, faimo- 
sul postulat al cincilea despre dreptele 
paralele. Pentru a-lformula, avem nevoie 
de câteva definiții pe care o să le luăm tot 
din Elemente, dar nu chiar literal. 


am 


non drepte 


Figura 2.1 


Definiţia 8. Unghiul plan e înclinarea reciprocă a două 
drepte incidente într-un punct numit vârf. 


Definiția 9. Dacă cele două drepte care compun unghiul 
coincid, atunci unghiul se numeşte plat, iar măsura sa e n 
(în radiani; se poate alege și măsura în grade, anume 180 


de grade). 


Unghiurile mai mici au măsuri proporţionale; de exemplu, 


avem următoarea definiție: 


Definiţia 10. Când o dreaptă 
ridicată pe o alta formează 
unghiuri adiacente egale în- 
tre ele, fiecare unghi format 
se numește drept şi are mă- 
sura 1/2 (90 de grade) (figura 
2.2.). 


Odată ce avem definiția unghiu- 
lui drept putem formula: 


Figura 2.2 

a+B<r 


Figura 2.3 


Postulatul 5. Și că atunci când o dreaptă care taie alte două 
drepte face cu ele în interior și de aceeaşi parte unghiuri 
mai mici decât două unghiuri drepte, cele două drepte pre- 
lungite la infinit se întâlnesc de acea parte în care se află 
unghiurile mai mici decât două unghiuri drepte. 


Postulatul acesta e echivalent cu următorul: date o dreaptă și un 
punct exterior ei, există o unică dreaptă care trece prin acel punct 
și e paralelă cu dreapta de plecare. 

Timp de aproape două mii de ani, mulți matematicieni și fi- 
lozofi au încercat să demonstreze că acest postulat s-ar putea 
cumva deduce logic din cele dinaintea lui. La sfârşitul secolului 
XIX s-a înțeles că postulatul al cincilea e independent și nu poate 
fi dedus din precedentele, că acceptarea lui e parte integrantă a 
geometriei euclidiene. Negarea sa, ori, mai bine, o formulare 
diferită, duce la crearea geometriei neeuclidiene (pe care o vom 
discuta în capitolul 2). 

Definiţiile şi postulatele sunt o încercare de a pune pe hârtie, 
într-un mod simplu şi necontradictoriu, ideile, formele geome- 
trice ale lui Platon, acelea prezente cumva a priori în mintea 
noastră. Descrierea acestor forme fundamentale prin doar câ- 
teva proprietăţi le garantează o existenţă ideală şi ne permite să 
construim o știință universal acceptată care modelează realita- 
tea şi o interpretează. 

TEOREMA LUI PITAGORA: SE INTRĂ ÎN LUMEA IDEILOR 


Odată ce avem conceptul de dreaptă — mai bine zis, odată ce-i 
cunoaștem cele patru proprietăți caracteristice —, putem începe 
să facem geometrie folosind deducţii logice, adică să formulăm 
și să demonstrăm propoziţii și teoreme. Să luăm, de exemplu, 
cea mai cunoscută teoremă de geometrie, Teorema lui Pitagora. 

Ca să o enunțăm, avem nevoie de câteva preliminarii pe 
care le derivăm din conceptul de dreaptă. O semidreaptă e dată 
de un punct de pe o dreaptă, numit vârf, şi de una dintre cele 
două părți în care acel punct împarte dreapta; un segment e 
locul punctelor unei drepte conținute între două puncte nu- 
mite vârfuri; un triunghi e format din trei segmente în așa fel 
încât fiecare vârf al unui segment e vârf al încă unuia şi doar 
al unuia singur dintre celelalte două. 

Segmentele pot fi comparate prin suprapunere; în particu- 
lar, alegând un segment predeterminat drept unitate de mă- 
sură, segmentele pot fi măsurate. De exemplu, un segment are 
lungimea de 3 metri dacă segmentul unitate de măsurăa unui 
metru, determinat de Biroul Internațional de Măsuri și Greu- 
tăți de la Sèvres, se poate suprapune de trei ori, fără intersecții 
şi fără spaţii goale, peste segmentul de plecare. 


Teorema lui Pitagora. Dat un triunghi cu unghi drept, fie a şi 
b lungimile segmentelor care formează unghiul drept (zise 
catete)şi clungimea segmentului opus unghiului drept (ipo- 
tenuza) (figura 2.4). Atunci are loc următoarea identitate: 
@+b=e 

Cu alte cuvinte, suma ariilor 

pătratelor construite pe cate- c 

tele triunghiului e egală cu 

aria pătratului construit pe 


ipotenuză. z 
E, cu siguranță, teorema 
cea mai faimoasă din istoria Figura 2.4 

geometriei; un rezultat folosit frecvent de ingineri, încă de pe ®© 
vremea babilonienilor şi egiptenilor. Chiar dacă toți aflăm de- 
spre el încă din gimnaziu, continuă să uimească prin origina- 
litatea şi, aş îndrăzni să spun, prin extravaganţa enunţului; cui 
i-o fi venit în minte o asemenea relație? S-a observat probabil 
că relația era adevărată pentru niște triunghiuri particulare, 
cum se vede, de exemplu, pe tăblița babiloniană reprezentată 
în primul capitol. Fantezia, combinată cu nu puțină îndrăz- 
neală, i-a permis lui Pitagora să raționalizeze experienţa şi să 
demonstreze enunţul pentru orice triunghi dreptunghic. În 
felul acesta însă se avansează periculos către lucruri pe care 
oamenii vremii aceleia nu le puteau stăpâni. Printre ele, faptul 
că diagonala unui pătrat de latură unitară are lungimea egală 
cu rădăcina pătrată a lui 2: acesta nu e un număr rațional, adică 
nu se poate exprima ca multiplu al unităţii de măsură sau ca 
fracție a ei, ceea ce pitagoreicii numeau incomensurabil. 

Există azi zeci de demonstraţii ale acestei teoreme; pro- 
babil că primele au fost obținute prin simple manipulări ale 
ariilor, poate aranjând dale dintr-un pavaj, după cum sugerează 
figura 2.5. 

Se iau două pătrate egale de latură a + b și din fiecare se scot 
patru triunghiuri dreptunghice egale, cu catetele a şi b, evi- 
denţiate în gri, dar în două moduri diferite. Cum pătratele 
inițiale au aceeași arie şi amândurora li se elimină aceleași 


Figura 2.5 

patru triunghiuri, părţile albe care rămân trebuie să aibă ace- 
eaşi arie. Astfel, aria pătratului alb din desenul din stânga, care 
e pătratul construit pe ipotenuză, e egală cu suma ariilor celor 
două pătrate albe din desenul din dreapta, care sunt exact pă- 
tratele construite pe catete. 

Cred că e bine să observăm că demonstraţia se sprijină pe 
câteva presupuneri geometrice, în particular pe definiția pătra- 
tului şi pe posibilitatea de a-l construi. Un pătrat e un patrulater 
cu laturi egale şi cu patru unghiuri interne drepte. Existenţa şi 
posibilitatea construirii pătratului nu sunt deloc evidente; dim- 
potrivă, se poate demonstra că sunt echivalente cu Postulatul 5 
al lui Euclid, cel despre paralele. Faptul a fost înțeles de Gio- 
vanni Girolamo Saccheri (1677-1733). Altfel spus, Teorema lui 
Pitagora e un rezultat care se poate demonstra dacă sunt vala- 
bile cele patru proprietăţi ale dreptei și Postulatul 5, adică dacă 
ne situăm în ceea ce azi numim geometria euclidiană. Vom 
vedea mai încolo că teorema e falsă în geometriile neeuclidiene. 


O CURBĂ DUPĂ ALTA 


În Elemente sunt prezentate foarte multe curbe, începând cu 
cercul care e descris astfel: 


Definiţia 15. Cercul e o figură plană formată dintr-o singură 
linie, astfel că toate dreptele care o taie, trasate fiind dintr-un 
singur punct dintre cele din interiorul figurii, sunt egale. 


Apollonius din Perga consacră un întreg tratat curbelor care se 
obțin ca intersecţii ale unui con cu un plan, motiv pentru care 
le numeşte (secțiuni) conice şi le distinge cu numele de elipsă, pa- 
rabolă sau hiperbolă, în funcție de poziţia planului care taie conul, 
ca în figura 2.6. 

În Grecia antică erau studiate curbe speciale, folosite la re- 
zolvarea unorprobleme matematice. Conicele au fost studiate 

ză) de Menechmos (380-320 î.Cr.) ca să * 
rezolve problema duplicării cubului, 
adică pentru a găsi latura unui cub cu 

aT, volum de două ori mai mare decât un 
INY cub dat. A propus o soluție simplă, ca 
intersecție a unei parabole cu o hiper- 
bolă. Cu geometria analitică, pe care 
o s-o introducem curând, se vede ușor 
că 3/2 se obține ca intersecție dintre 
parabolay = 1/2 x şi hiperbola xy = 1. 
S Se povesteşte că Menechmos, că- 
Figura 2.6 ruia Alexandru cel Mare i-ar fi cerut o 
metodă ușoară de a înțelege geometria, 
ar fi răspuns: „Pentru a călători dintr-un loc într-altul există dru- 
muri pentru rege şi drumuri pentru popor, dar în geometrie nu 
există decât un singur drum pentru toți.“ 

Duplicarea cubului şi trisecțiunea unghiului sunt două 
dintre problemele faimoase de la Delphi, pentru care matema- 
ticianul Diocles (240-180 î.Cr.) construiește curba cisoidă, iar 
Nicomede construieşte concoida. Pentru cuadratura cercului, 
Hippias (443-393 î.Cr.) și Dinostratus (390-320 î.Cr.) studiază 
cuadratricea, iar Arhimede (287-212 î.Cr.) spirala. Figurile 2.7 
şi 2.8 au fost preluate de pe pagina Universităţii St. Andrew: 
http://wwwhistory.mcs.st-and.ac.uk/Curves/Curves.html. 


Figura 2.7 Figura 2.8 

CUM SE CONSTRUIEȘTE O CURBĂ 


Definiţia şi studiul obiectelor geometrice abstracte ridică pro- 
blema existenţei lor reale; am amintit deja poziția critică a şco- 
lii sofiste. 

Să aprofundăm problema întrebându-ne, de exemplu, dacă 
cercul există cu adevărat şi cum îl putem construi. O roată, 
profilul lunii pline şi atâtea alte forme se apropie de ideea de 
cerc, dar sunt cu adevărat cercuri? Cât despre construcție, Eu- 
clid fentează problema postulând răspunsul. 


Postulatul 3. Se trasează un cerc cu centru şi rază date. 


În Școala din Atena, Rafael îl prezintă pe Euclid în timp ce dese- 
nează un cerc folosind un compas, adică un instrument articu- 
lat care păstrează fixă distanţa dintre puncte. De fapt, istoricii 
științei susțin că adevăratul compas e o invenţie arabă de după 
Euclid; dar un mecanism mai rudimentar, poate cu un fir inex- 
tensibil sau cu o bară metalică, fixate la o extremitate și dând 
posibilitatea celeilalte extremități să se miște, un asemenea in- 
strument sigur le era cunoscut grecilor. 

Se zice că Giotto și-ar fi uimit maestrul, pe Cimabue, dese- 
nând cercuri perfecte cu mâna goală; găsim o sugestie despre 
cum ar fi putut proceda într-un filmuleţ amuzant de pe You- 
Tube: https:// www.youtube.com/watch?v = zR 3wbEudDIl. 

Şi existența unei drepte care trece prin două puncte era pre- 
supusă de Euclid în primul postulat. În acest caz, problema 
construcției e, din multe puncte de vedere, mai complicată. 
Mulţi sugerează să folosim o riglă, adică o bucată de material 
tăiat în lungul unei linii drepte: dar cum se construiește origlă? 
Ajungem să ne întrebăm dacă se poate construi un compas 
pentru drepte, adică un mecanism articulat făcut din bare rigide 
prinse între ele la extremități și ținute eventual în același plan 
în care o extremitate se mişcă liber de-a lungul unei linii drepte. 

O primă încercare în această direcție a fost făcută chiar de 
James Watt (1736-1819), inventatorul maşinii cu aburi. În 

u : pam aa “uma 
Figura 2.9 


brevet, el a inserat și descrierea unui mecanism articulat cu 
trei bare, cunoscut azi drept paralelogramul lui Watt, în care 
punctul mobil central e constrâns să se miște aproape în linie 
dreaptă. Imaginea din stânga figurii 2.9 ilustrează mecanismul 
lui Watt. În dreapta, e desenată o aplicație care, la suspensiile 
automobilelor, exclude mişcările laterale nedorite în timpul 
oscilaţiilor verticale ale osiei vehiculului. 
Iată descrierea lui Watt însuși: 


Am întrevăzut modul în care pot face un piston să se miște 
în sus și în jos perpendicular fixându-l doar de o bucată de 
fier pe ax, fără lanţuri sau șanțuri perpendiculare ..] e unul 
dintre cele mai geniale şi simple instrumente mecanice pe 
care le-am inventat. 


Dar mecanismul nu generează o mişcare rectilinie veritabilă 
și, de fapt, nici Watt nu a susținut vreodată că ar face asta; el 
generează o curbă specială, numită „lemniscata lui Watt“. 

Primul mecanism adevărat care desenează o linie dreaptă a 
fost creat de un ofițer francez, Charles-Nicolas Peaucellier (1832— 
1913). E vorba despre un paralelogram articulat cu șapte bare 
(vezi figura 2.10). Barele patrulaterului AQBP sunt toate egale 
între ele, la fel şi barele OA şi OB. Punctul O e fixat de plan, în 
timp ce punctul Pe constrâns să se miște pe o circumferință care 
trece prin O (prins de o bară fixată la cealaltă extremitate 0”. 

Construcţia se bazează pe o transformare a planului care 
inversează punctele față de un cerc și transformă în drepte cer- 
curile care trec prin centrul cercului de inversiune. 

Descartes își pune pro- 
blema generală de a găsi un 
compas mecanic, format din 
mai multe bare articulate în- 
tre ele, pentru a desena orice 
curbă plană. Problema a fost 
rezolvată pozitiv în 1875 de 
B.A. Kempe, în articolul On a 
General Method of Describing VU! 
Plane Curves of the n-th Degree Figura 2.10 
by Linkwork*. El demonstrează 
-şi încă destul de simplu — că orice curbă algebrică plană poate 
fi desenată cu un mecanism articulat (linkwork în engleză); 
definiţia curbei algebrice îi aparține lui Descartes şi va fi dis- 
cutată puțin mai departe. 

Rezultatul acesta are numeroaseaplicaţii care azi sunt teme 
de cercetare centrale în ingineria mecanică. Să luăm, de exem- 
plu, următoarea problemă: date nouă puncte în plan, se poate 
demonstra că există un mecanism cu patru bare care desenează 
o curbă care trece prin toate cele nouă puncte; dacă sunt mai 
mult de nouă puncte, e posibil ca problema să nu aibă soluţie. 
Timp de zeci de ani, mulţi ingineri au încercat să-şi dea seama 
cum se pot găsi curba sau curbele care trec prin nouă puncte 
date şi mecanismul care să o/le genereze. La sfârşitul secolului 
trecut, General Motors finanța asemenea cercetări pentru a pro- 
duce ştergătoare de parbriz optime; în 1992, Andrew ]. Sommese 
şi alții au demonstrat că date fiind nouă puncte (în poziţie ge- 


sava: 


sava: 


Putem deci să fim de acord că se pot construi cu rigla şi 
compasul o dreaptă care trece prin două puncte şi un cerc că- 
ruia i se precizează raza și centrul. Matematicienii din Grecia 


* Proceedings of the London Mathematical Society, vol. s1—7, nr. 1, 1875. 
(N. tr.) 

Figura 2.11 


antică încercau să folosească aceste două instrumente pentru 
rezolvarea altor probleme; mai precis, încercau să construiască 
cu rigla și compasul puncte şi figuri plane care să fie soluții ale 
unor probleme geometrice. Cu aceastămetodăbisectau unghiul 
(adică găseau un unghi cu deschiderea egală cu jumătatea unuia 
dat), construiau triunghiuri echilaterale, găseau rădăcina pă- 
trată a unei lungimi şi câte altele. Sunt exerciţii pe care învăţăm 
să le rezolvăm în şcoală (figura 2.11 prezintă trei exemple). 

De neînțeles la vremea aceea, construcțiile cu rigla şi com- 
pasul nu reușeau să rezolve anumite probleme un pic mai 
generale, faimoasele probleme de la Delphi. Printre ele, trisec- 
țiunea unghiului, construcţia rădăcinii cubice a unui număr, 
construcția unui poligon regulat cu șapte laturi şi cuadratura 
cercului (altfel spus, construcția unui poligon de arie 7). Se 
povestește că problema construcției rădăcinii cubice a lui 2 ar 
fi apărut în urma cererii oracolului lui Apollo din templul din 
Delphi de a construi un altar de formă cubică, dublu față de 
cel existent. 

Sunt probleme care nu se pot rezolva cu rigla şi compasul, dar 
asta rezultă dintr-o teorie algebrică foarte profundă, creată abia 
două mii de ani mai târziu de Evariste Galois (1811-1832), carea 
legat căutarea rădăcinilor polinoamelor de teoria grupurilor. 

Puţinînainte de Galois, matematicianul italian Lorenzo Mas- 
cheroni (1750-1800), în cartea La geometria del compasso (Geome- 
tria compasului), arătase că toate construcțiile cu rigla şi compasul 
se pot face doar cu compasul. Fervent admirator al lui Napoleon, 
Mascheroni era coleg, la Universitatea din Pavia, cu Spallanzani 
şi Volta. Teorema care afirmă că „baricentrele triunghiurilor 
echilaterale construite pe laturile unui triunghi oarecare, în ex- 
teriorul acestuia, formează un triunghi echilateral“ e azi atribu- 
ită lui Napoleon — deși mulți istorici sunt înclinați să creadă că 
a fost, de fapt, demonstrată de Mascheroni sau de matematicia- 
nul franco-torinez Giuseppe Luigi Lagrangia (Lagrange). 


DESCARTES ȘI GEOMETRIA 


În secolul XVII, doi mari matematicieni francezi, Ren€ Descar- 
tes (1596-1650) şi Pierre de Fermat (1601-1665), au revoluţionat 
teoria studiului curbelor şi, în consecinţă, studiul geometriei. 
Nu e ușor de stabilit paternitatea atâtor descoperiri și a nume- 
oaselor metode; de altfel, au fost chiar ei protagoniștii unei 
dispute feroce, descrise în multe cărți de istoria matematicii. 
Într-o foarte cunoscută scrisoare din 1619, trimisă colegului 
fizician, filozof şi medic olandezlIsaalk Beekman, Descartes scrie: 


astfel, nădăjduiesc să demonstrez că în cantitatea continuă, 
unele probleme se pot rezolva doar cu linii drepte și circu- 
lare; altele nu se pot rezolva decât cu linii curbe, dar create 
printr-o singură mișcare şi de aceea pot fi trasate cu noile 
compasuri, pe care nu le socotesc mai puţin certe și Geo- 
metrice decât cele comune cu care se trasează cercuri; în 
fine, altele nu se pot rezolva decât cu linii curbe generate 

prin mișcări diverse nesubordonate una alteia, care desigur 
sunt doar imaginare: precum binecunoscuta cuadratrice. 
Şi nu cred că poate fi imaginat ceva care să nu poată fi re- 
zolvat cu astfel de linii; nădăjduiesc doar să demonstrez 
care probleme se rezolvă printr-o metodă și nu prin cea- 
laltă: astfel, în Geometrie să nu mai rămână aproape nimic 
de descoperit. Desigur, este o întreprindere nesfârşită, nu 
pentru o singură persoană. Pe cât de incredibilă, pe atât de 
ambițioasă; dar am zărit o oarece lumină în haosul întune- 
cos al acestei ştiinţe, cu ajutorul căreia cred că pot fi elimi- 
nate întunecimile cele mai de nepătruns.* 


Aşadar, pe urmele tradiției greceşti, Descartes vrea să rezolve 
probleme matematice folosindu-se de curbe și împărțind pro- 
blemele în trei clase. Prima e cea a problemelor rezolubile cu 
rigla şi compasul. A doua, cea mai interesantă, adună toate pro- 
blemele care se pot rezolva cu ajutorul curbelor ce pot fi trasate 
printr-o singură mişcare, deci cu noile compasuri; numeşte aceste 
curbe admisibile sau geometrice. În a treia clasă, grupează proble- 
mele care nu sunt în primele două și le numește curbe imaginare 
sau mecanice, printre care cuadratricea și spirala. 

Descartes consacră mult timp construirii efective a noilor 
compasuri; printre ele, trisectorul, care desenează o curbă care 
împarte un unghi în trei părți egale (vezi figura 2.12). 

Să începem prin a introduce ceea ce azi numim sistemul de 
referinţă (sau de axe) cartezian şi coordonatele carteziene. Dat un 
plan, considerăm în el o pereche de drepte r și r care se taie 
perpendicular într-un punct 0. Oricărui punct P din plan îi 
asociem acum o pereche de numere (x,y), coordonatele sale 
carteziene în acest sistem de referință. Mai precis, x cores- 
punde distanței de la 0 la punctul de intersecţie al lui r cu 
dreapta prin P perpendiculară pe r, în timp ce y corespunde 
distanței de la 0 la punctul de intersecţie al lui r cu dreapta 
prin Pperpendiculară pe r'. 


* R. Descartes, Corespondenţa completă, ediție îngrijită de Vlad Alexan- 
drescu, vol. I, Ed. Polirom, 2014. (N. tr.) 

< 


Figura 2.12 


Lumina pe care a văzut-o Descartes e ideea de a gândi o 
curbă din plan ca pe o ecuaţie, astfel dând naștere ramurii din 
matematică pe care azi o numim geometrie analitică sau geome- 
trie algebrică. Să citim fragmentul din Geometrie (Cartea a 2-a) 
în care introduce acest concept: 


Aş putea arăta aici multe alte mijloace pentru a trasa şi a 
concepe liniile curbe care ar fi de grade din ce în ce mai 
compuse, până la infinit; dar pentru a cuprinde la un loc 
toate curbele care sunt în natură şi pentru a le separa pe 
rând în anumite genuri, eu nu ştiu altceva mai bun decât 
să spun că toate punctele curbelor care pot fi numite geo- 
metrice [..] sunt cu necesitate într-o anumită o relație cu 
toate punctele unei linii drepte, relație care poate fi expri- 
mată printr-o ecuaţie, aceeaşi pentru toate punctele.x 


În continuare, Descartes îşi precizează ideea propunând ca, 
odată fixat un sistem de referinţă, o curbă din plan să fie deter- 
minată de punctele ale căror coordonate carteziene (x,y) satisfac 
o ecuație f(x,y) = 0, unde f(x,y) e o funcţie de variabilele x şi y. 


* Descartes, Geometria, trad. Al. Giuculescu, Ed. Ştiinţifică, 1966. (N. tr.) 

De exemplu, ecuația 3x — 2y+ 6 =0 descrie o dreaptă, în 
timp ce ecuaţia x? +y?— 1 = 0 descrie un cerc. 

Funcția f(x,y) e ecuația carteziană a curbei. Dacă funcţia e un 
polinom, curba e algebrică, iar gradul polinomului se numeşte 
gradulsau ordinul curbei. 

Trebuie observat că atunci când Descartes vorbeşte despre 
funcţii, el subînţelege funcţii care se pot exprima ca polinoame; 
de altfel, curbele pe care, inițial, le numise geometrice, adică 
acelea care se pot construi cu noile compasuri, sunt de fapt 
curbe algebrice, după cum a demonstrat Kempe în teorema pe 
care am menționat-o deja. 

Nu toate funcțiile sunt polinomiale, gândiţi-vă, de exem- 
plu, la funcția exponențială sau la funcțiile trigonometrice; 
toate aceste funcții, zise şi transcendente, apar la câțiva ani 
după Descartes, odată cu lucrările lui Leibniz, Newton și mulți 
alții care creează calculul diferenţial şi integral. 

În acest paragraf şi în cel care urmează, vom considera doar 
curbe definite de ecuaţii polinomiale. 

Uneori e posibil ca, după manipulări algebrice convenabile, 
din ecuaţia f(x,y) = 0, să exprimăm una dintre variabile în func- 
ție de cealaltă. De exemplu, din 3x—2y+6 =0 se obține ușor 
x=x(y)=2/3y+2, dar şi y=y(x) = 3/2x+ 3. În acest caz, spunem 
despre curbă că e descrisă ca grafic (al variabilei dependente în 
funcție de cea care variază liber). Descrierea unei curbe ca grafic 
e foarte utilă, dar nu e posibilă decât în anumite condiții de re- 
gularitate, studiate într-un rezultat celebru de matematicianul 
italian Ulisse Dini (1845-1918): curba e un grafic într-o vecină- 
tate a punctelor sale nesingulare, pe care le vom defini curând. 

Definiţia curbei ca loc geometric al zerourilor unei funcții 
o aminteşte pe a vechilor greci: frontieră sau limită a unei 
suprafeţe. 

Dacă, în schimb, gândim curba ca pe o mulțime de puncte 
sau monade, ori, echivalent, ca un punct în mișcare, curba se 
descrie ca fiind formată de acele puncte din planul cartezian 
ale căror coordonate (x(7),y(7)) sunt descrise de funcții x(t) şi 

(2) depinzând de un parametru continuu t. Acestea se numesc 
ecuaţiile parametrice ale curbei. 

Ecuațiile x(£) = 2t + 2, y(2)= 34, de exemplu, sunt ecuaţiile 
parametrice ale dreptei pe care am descris-o mai înainte în 
forma carteziană f(x,y) = 3x — 2y+ 6 = 0. Ecuațiile x(7) = sin(5), 
y(t)= cos(7) descriu, când variază parametrul t, cercul x? +y? = 1; 
să observăm că funcțiile acestea, zise trigonometrice, nu sunt 
polinomiale. Dar e posibil să găsim şi ecuații parametrice ale 
circumferinței care se pot exprima prin (rapoarte de) poli- 
noame, după cum vom vedea mai departe. 

În Geometria, printre multe alte rezultate, Descartes demon- 
strează un fapt uimitor, anume că orice curbă de gradulal 2-lea 
e o conică (fiind însă atenţi să numim conice degenerate şi 
reuniunile de două drepte). Astfel, geometria greacă a conice- 
lor e înglobată în această teorie mai generală, iar studiul coni- 
celor se reduce pur şi simplu la studiul polinoamelor de gradul 
al 2-lea în două variabile. 

Apoi, Descartes se avântă în studiul curbelor de ordin supe- 
rior, reconsiderând multe exemple clasice prin prisma defini- 
ției sale, producând și exemple noi. Printre acestea, Folium-ul 
(frunza), a cărei ecuaţie carteziană e x +y’ = 3axy, în timp ce 
ecuaţiile parametrice sunt: 
3ar” 
1+£ 

Descartes a greşit desenul acestei curbe, convins fiind că se 
repetă identic în fiecare dintre cele patru cadrane; poate că din 
lipsă de experienţă cu numerele complexe. Primul care a de- 
senat corect Folium-ul, ca în figura 2.13, a fost Christiaan Huy- 
gens, despre care vom vorbi imediat. 

Folium-ul lui Descartes e o curbă de gradul 3, o cubică, și se 
deosebeşte de cele de gradul 1 (dreptele) şi 2 (conicele) prin 
aceea că are un punct singular. Există multe moduri, evident 
echivalente, pentru a defini singularităţile; ca să ne păstrăm 
în limitele metodei lui Descartes, le vom defini folosind con- 
ceptul de dreaptă tangentă la o curbă. Să observăm că Folium-ul 


3at 
D=, 1) = 
x(t) teo y(t) 

nu poate fi descris ca grafic într-o * 
Mie vecinătate a originii coordonatelor. 
Pentru detalii despre Folium şi de- 
Sa spre alte curbe introduse de Des- 
cartes şi de Fermat, sugerez din 
nou pagina web a Universității St. 
Andrew, http:/www-history. mcs. 
i st-and.ac.uk/Curves/Curves.html. 
Considerarea curbelor ca loc 
Figura 2.13 geometric al zerourilor unei ecu- 
ații introduce folosirea algebrei 
în studiul geometriei, clarificând şi rezolvând extrem de efici- 
ent și riguros o mulțime de probleme; printre acestea, pro- 
blema dreptelor tangente și a punctelor singulare. 

Maniera aceasta revoluționară de a ataca geometria s-a im- 
pus rapid și a ajuns azi la un nivel surprinzător de rafinament 
şi de abstractizare — vom reveni în capitolul 4. 

Noutăţile pe care le introduce Descartes sunt consecințe 
naturale ale noilor tehnici algebrice de căutare a rădăcinilor 
polinoamelor, dezvoltate cu succes în secolul XVI de matema- 
ticieni italieni, printre care Cardano, Tartaglia, Scipione dal 
Ferro şi Ferrari. 


O PROBLEMĂ DE TANGENŢĂ 


Conceptul de dreaptă tangentă la o curbă într-un punct e foarte 
delicat şi bogat în implicații matematice. Despre el, Descartes scria: 


cutez a spune că [a găsi tangenta la o curbă] e problema cea 
mai utilă și mai generală, nu numai pe care o cunosc, dar 
chiar şi aceea pe care mi-am dorit vreodată s-o cunosc în 
geometrie. 


* Descartes, Geometria, Cartea a 2-a, trad. Al. Giuculescu, Ed. Știinţi- 
fică, 1966. (N. tr.) 

În Elemente, Euclid dă definiția 
tangentei la un cerc; anume, în 
Definiţia 2 din Cartea a III-a citim: 
„se spune că e tangentă la cerc o 
dreaptă care atinge cercul şi nu îl 
taie când e prelungită“. 

E vorba deci despre o dreaptă Figura 2.14 

care pleacă dintr-un punct exte- 
Tior şi ajunge să aibă un punct comun cu cercul, iar apoi nu-l 
mai taie, adică nu mai ajunge într-un alt punct comun. S-ar 
mai putea spune că nu există nici o altă dreaptă între tangenta 
astfel definită şi circumferință (figura 2.14). 

Definiţia lui Euclid pentru cerc se poate extinde la orice 
curbă algebrică plană — una diferită de o dreaptă: dat un punct 
pe curbă, considerăm toate dreptele care trec prin el; tangenta, 
dacă există, e acea dreaptă care are doar acel punct în comun cu 
curba (cel puţin într-o vecinătate mică). De fapt, Descartes folo- 
seşte o metodă ușor diferită, anume caută un cerc care să aibă 
doar un punct în comun cu curba şi defineşte tangenta ca fiind 
dreapta prin punct tangentă la cerc, folosindu-se de Euclid. 

Considerarea curbelor în termeni algebrici permite pune- 
rea problemei într-un cadru general şi găsirea unor soluții 
foarte precise. Intuiţiei geometrice îi ia locul calculul algebric 
abstract care, manipulat cu atenţie, conduce în mod mecanic 
la soluţia exactă. Ideea de bază e că dacă o dreaptă nu mai în- 
tâlnește după aceea curba, atunci trebuie s-o întâlnească în 
punctul de multiplicitate maximă. 

Conceptul de multiplicitate algebro-geometrică e delicat 
şi foarte mult studiat; încercăm în continuare să-l sugerăm 
măcar. Fixăm un sistem de referință cartezian cu originea în 
punctul curbei pe care vrem să-l studiem, deci fie P= (0,0). 
Curba algebrică e definită ca punctele de coordonate (x,y) care 
satisfac ecuaţia f(x,y) = 0; să presupunem că/nue liniară, deci 
curba nu e o dreaptă. Dreptele care trec prin P sunt curbe de 
ecuaţie sy — tx =0, pentru anumite constante s şi £. 

Punctele care sunt comune curbei și unei drepte se obțin ca 
soluţii ale ambelor ecuații: f(x,y)=0 și sy—tx=0. Din a doua 
ecuație, îl scoatem pe y în funcție de x (sau pe x în funcție de y) 
şi înlocuim în ecuaţia x,y) = 0. În primul caz obținem un poli- 
nom în x, pe care-l notăm p(x) şi care depinde și de s,4 în celălalt 
caz, obținem un polinom în y, notat q(y). Polinomul p(x), respec- 
tiv q(y), se anulează în 0 pentru toate valorile lui 7 și s, deoarece 
și curba, și dreapta trec prin P = (0,0). Așadar, p(x) şi q(y) se pot 
scrie sub forma p(x) =x: g(x) şi q(y)= y: h(y), cu g(x) şi A(y) poli- 
noame care, la rândul lor, depind de ż, s, adică de dreaptă. 

E interesant că, pentru anumite drepte, unul dintre poli- 
noamele g și h sau chiar ambele se anulează în 0. Dacă dreapta 
pentru care se anulează e unică, atunci P se numește nesingular, 
sau neted, sau de multiplicitate unu, iar dreapta respectivă e tan- 
genta în P la curbă. 

Dacă dreapta nu e unică, punctul se zice singular, ori de mul- 
tiplicitate mai mare ca unu, ori punct multiplu; caz în care se poate 
arăta că 0 e rădăcină a lui g(x) şi A(y) pentru orice dreaptă şi deci 
orice dreaptă intersectează curba cu multiplicitate mai mare 
decât doi. 

Tangenta se poate însă defini chiar şi în punctele singulare. 
Intuitiv, e vorba despre dreptele care întâlnesc curba în punc- 
tul cu multiplicitate minimă. 

Să analizăm trei exemple, primul va fi un punct neted, cele- 
lalte două vor fi puncte singulare. 

Parabola de ecuațiey—x2=0 trece 
prin punctul P=(0,0) careeneted,cu 
tangenta y =0 (figura 2.15). 

Pentru demonstrație, să căutăm 
punctele comune pentru dreapta 
y—tx=0 şi parabolă: înlocuind în 
ecuaţia parabolei valoarea y = tx, ob- 
ținem polinomul p (x)=x(t- x). Dar 
g (x)=(t-x) se anulează în 0 dacă 

Figura 2.15 şi numai dacă ż=0; aşadar, toate 

Figura 2.16 Figura 2.17 


dreptele, cu excepţia dreptei y= 0, intersectează curba cu mul- 
tiplicitate unu. Deci punctul neted şi tangenta sa sunt date de 
dreaptay=0. 

Folium-ul lui Descartes, de ecuaţie x? +y? — 3axy = 0, are în 
P=(0,0) un punct singular (figura 2.16). Înlocuind y cu va- 
loarea y=rx în ecuaţia carteziană, obținem polinomul 
pP) = — 3tax + (1 + 8)x3= x(3tax+ (1 + 8)X2). Se observă că 0 e o 
rădăcină a polinomului (3tax+ (1 + 8)x2), oricare ar fi valoarea lui 
t Astfel, toate dreptele intersectează curba cu multiplicitate doi 
şi punctul P= (0,0) e singular. Cititorul interesat poate demon- 
stra că dreptele y=0 şi x=0 sunt unicele care întâlnesc Folium-ul 
cu multiplicitate trei, deci pot fi considerate ca fiind tangente: 
acest tip de singularitate se numeşte nod. 

Un alt exemplu de punct singular e dat de curba de ecuaţie 
y -xX =0 (figura 2.17). Punând y = în ecuaţie, obținem polino- 
mul (x)= Px2 — xX. Orice dreaptă taie curba cu multiplicitate 
mai mare decât doi, deci punctul P= (0,0) esingular.Pentruz=0, 
polinomul se anulează cu multiplicitate trei, deci dreapta y=0 
poate fi considerată tangentă în punctul cuspidal. În schimb, 
dreapta x=0 nuetangentă la cuspidă. Acest tip de singularitate 
se numește cuspidă. 

Folium-ul e, sub multe aspecte, un exemplu crucial în isto- 
ria gândirii matematice: Descartes şi-a provocat adversarul, pe 
Pierre de Fermat, să-i studieze tangentele. Fermat, care tocmai 
punea la punct o altă metodă pentru construcția tangentelor, 
a acceptat provocarea şi a ieşit învingător. 

Calculul lui Fermat se baza pe un fel de prestidigitație fo- “© 
losită mai târziu şi de alţii, printre care Newton: introducerea, 
la început, a unui element £ foarte mic, infinitezimal, împărți- 
rea cu £ (necesară pentru simplificare) şi apoi reducerea lui la 
sfârşitul procesului, ca și cum ar fi 0. 

Să luăm din nou exemplul parabolei y = x?. Ca să calculăm 
panta tangentei într-un punct oarecare al ei (x, x2), să conside- 
răm coarda între punctele (x, x?) şi (x + E(x + E)?). Panta acestei 
coarde e dată de 

(x+EP-xX n 2xE + E? 

(x+E)-x E 

Reducându-l pe E, obținem că panta tangentei în punctul 
(xx?) este 2x, ceea ce confirmă calculul nostru dinainte în 0. 
Metoda se aplică uşor tuturor curbelor de ecuație y= p(x), cu 
p(x) polinom: în aceste cazuri, termenul de grad maxim în 
polinomul p(x + E) se reduce cu cel din polinomul p(x); ceilalți 
termeni pot fi deci împărțiți cu E. Când reducem toți termenii 
în E, mai bine spus, când îl facem pe E să tindă la 0, obținem 
panta tangentei la curbă sau, cum se va spune mai târziu, de- 
rivata lui p(x) în x, notată p(x). 

Procedeul acesta i-a înfuriat pe filozofii epocii, mai ales pe 
Thomas Hobbes, cărora li se părea că se afirmă că 2x+ E = 2x chiar 
dacă £70. În termeni modemi, azi spunem că lime o(2x + E) = 2x, 
dar conceptul de limită a unei funcții apare mult mai târziu. 

Eficacitatea metodei lui Fermat a dus la cvasi-ignorarea 
criticilor — în parte şi pentru că, în general, speculaţiile mate- 
matice ale lui Hobbes erau greșite. 

Solicitat de provocarea lui Descartes, în 1638, Fermat își 
extinde metoda și la curbele date de o ecuaţie f(x,y) = 0; pentru 
generalitatea acestor calcule ale sale, merită cu siguranță un 
loc printre fondatorii calculului diferențial. 

Am definit deci punctele singulare ale unei curbe algebrice 
plane. Matematicienii extind acest concept la obiecte geome- 
trice mai generale, cum sunt curbele din spaţiu, sau suprafe- 
tele și varietățile de dimensiune mai mare — ne vom ocupa de 


=2x+E 

ele mai încolo. Foarte repede, ei descoperă cât de fascinant şi 
de complex e studiul acestei noi idei geometrice, cât de utilă e 
pentru dezvoltarea matematicii şi câte aplicaţii are în alte 
domenii. Treptat, prinde contur o teorie numită teoria singula- 
rităților sau teoria catastrofelor, pe la jumătatea secolului trecut, 
existau două mari școli care se confruntau în acest domeniu: 
școala franceză, condusă de René Thom, şi cea rusă, condusă 
de Vladimir Arnold. 

Primul obiectiv al acestor teorii e să înţeleagă bine singu- 
larităţile, adică să le clasifice. Clasificarea obiectelor de studiu 
e o activitate foarte atrăgătoare pentru specialiştii din orice 
domeniu științific — matematicienii nu fac excepţie. 

Dar ce înțelegem aici prin clasificare? Înţelegem atribuirea 
de caracteristici numerice fiecărui punct singular şi împărți- 
rea singularităţilor în clase definite de anumite valori nume- 
rice ale acestor caracteristici. O clasificare e completă dacă 
reuşeşte să includă fiecare singularitate într-o clasă anume şi 
dacă permite descrierea exhaustivă a fiecărei clase. 

Să considerăm singularitățile curbelor algebrice plane pe 
care tocmai le-am definit. Putem să împărțim aceste singula- 
rități în clase conform multiplicităţii lor, un număr pe care 
l-am definit pentru fiecare punct al curbei. Punctele cu multi- 
plicitate unu sunt cele netede, nesingulare. Se arată fără mare 
dificultate că un punct de multiplicitate doi poate fi, într-un 
sistem de coordonate convenabil, doar nod sau cuspidă. 

Ca să mergem mai departe, construim exemple de singu- 
larităţi de multiplicitate trei și mai mare, până când ni se par 
suficiente pentru a descrie toate clasele posibile. Găsirea exem- 
plelor e unul dintre aspectele cele mai creative și inovative ale 
matematicii; și e mai degrabă dificil, nu e ca şi cum te-ai gândi 
la un măgar zburător sau la un înger cu aureolă. Fantezia tre- 
buie menţinută în limitele regulilor jocului, trebuie să satis- 
facă anumite cerinţe și restricții (în acest caz, de exemplu, să 
avem o multiplicitate fixată) și trebuie exprimată limpede în 
limbajul universal și operativ al matematicii. 

Arnold, Thom şi alții au clasificat punctele singulare ale 
curbelor şi ale suprafeţelor. Clasificarea singularităţilor în 
dimensiuni superioare (chiar și numai în cazuri particulare) 
se numără printre rezultatele cele mai importante din geome- 
tria de azi. 

Teoria catastrofelor își fixează şi un al doilea obiectiv foarte 
ambițios: să studieze când un punct singular, al unei curbe sau 
al unui obiect de dimensiune mai mare, determină parţial sau 
integral întreaga curbă sau întregul obiect care-l conține. Ne 
aflăm în fața unei răsturnări de perspectivă: nu mai plecăm de 
la curbă, ci doar de la un punct al ei foarte special şi ne între- 
băm dacă el conţine suficientă informaţie pentru a reconstrui 
curba. Vedem manifestată aici extraordinara capacitate a ma- 
tematicii de a „inversa“ raționamentul logic. 

Exemplulurmător ne poate da o idee despre cele de mai sus. 
Să presupunem că avem o curbă algebrică plană de gradul n, cu 
n întreg pozitiv, care are un punct singular de multiplicitate n; 
atunci, curba e formată dintr-o reuniune de n drepte care trec 
prin acel punct. Cititorul interesat poate găsi demonstrația în 
cartea lui Edoardo Sernesi, Geometria 1, în capitolul 34.* 

Ideea că o singularitate, o catastrofă, poate determina obiec- 
tul sau fenomenul care o conţine e ingenioasă şi are foarte 
multe aplicaţii în numeroase domenii ale științei moderne. Să 
ne gândim la tranziţiile de stare din chimie, la extincții sau la 
mutaţiile survenite în procesele vii, la găurile negre din fizică. 
Pe la jumătatea secolului trecut, mulți credeau că totul se poate 
reduce la „evenimente“ excepționale sau singulare; ca urmare, 
a apărut teoria haosului, rezumată eficient de Edward Norton 
Lorenz (1917-2008), matematician şi meteorolog, într-un titlu 
celebru al unei conferinţe: E posibil ca bătaia aripilor unui fluture 
în Brazilia să provoace o tomadă în Texas? 


* Sau în orice altă carte despre curbe algebrice, de exemplu în Philip 
A. Griffiths, Introduction to algebraic curves, Amer. Math. Soc., 1989. (N. tr.) 

GALILEI, UN NOU MOD DE A PUNE PROBLEMA 


Un alt protagonist excepțional din secolul al XVII-lea, secol de 
aur pentru teoria curbelor și pentru dezvoltarea matematicii, e, 
fără nici un dubiu, Galileo Galilei (1564—1642) care, împreună 
cu elevii lui, aplică teoria curbelor la probleme de mecanică și, 
în general, de fizică. Metoda sa vine în continuarea concepției 
lui Platon şi a exploratorilor lumii ideilor, dar abia acum devine 
cu adevărat puternică afirmaţia că o teorie e validă din punct de 
vedere ştiinţific dacă și numai dacă se poate reprezenta cu aju- 
torul unui model matematic. 

Cărţile lui Galilei sunt pline de exemple şi de construcţii de 
curbe și au meritul de a formula limpede problemele de fizică 
și de a schița propuneri de soluţii bazate pe raționamente ma- 
tematice. Ele invită la citirea naturii cu ochii geometrului şi 
afirmă convingerea că natura abstractă şi complexitatea mate- 
maticii ne permit să depășim graniţele teritoriului pe care-l 
locuim, aventurându-ne în explorarea universului. 

Galilei nu e la fel de sistematic în studiul geometriei ca Des- 
cartes, contemporanul său care, se pare, îl admira mult;el utiliza 
geometria în mod clasic, fără să folosească puntea către algebră. 
Problemele legate de mișcarea şi căderea corpurilor grele pe care 
și le pune reclamă de fapt o matematică mai complexă și mai 
abstractă decât are el la dispoziţie, ceea ce face ca multe dintre 
rezultatele sale să fie incomplete sau parțiale. Îi lipseşte, mai ales, 
forța calculului diferenţial (calculus) care va fi dezvoltat nu peste 
multă vreme de o mulțime de matematicieni printre care Isaac 
Newton (1642-1727) şi Gottfried Leibniz (1646-1716). 

Iată cum introduce Galilei ziua a treia din Discursuri și de- 
monstrații matematice în jurul a două noi științe în legătură cu me- 
canica și cu mișcările locale, publicate în 1638, la cinci ani după 
faimosul proces: 


Să pornim acum o știință nouă în jurul unui subiect ex- 
trem de vechi. Poate că nu există în natură ceva mai vechi 

decât mișcarea despre care filozofii au scris nu puţine vo- 
lume și nu tocmai mici; cu toate acestea, printre proprietă- 
tile ei se află multe care, deși demne de a fi cunoscute, nu 
au fost încă observate și, în nici un caz, demonstrate. Dintre 
ele, se remarcă unele imediate, ca, de exemplu, aceea că 
mișcarea naturală a corpurilor grele în cădere se accele- 
rează în mod continuu; dar nu știm, deocamdată, în ce ra- 
port are loc această accelerare: după ştiinţa mea, nimeni nu 
a demonstrat că un mobil care cade din repaos parcurge, în 
timpi egali, distanţe care se păstrează în același raport ca 
numerele impare succesive ab unitate. 

S-a observat că obiectele aruncate, mai bine zis proiec- 
tilele, descriu o linie curbă de un anume tip; totuşi, nimeni 
nu a demonstrat că aceasta e o parabolă. Voi demonstra că 
așa este, şi încă alte lucruri, deloc puţine şi la fel de vred- 
nice de a fi cunoscute, şi, ceea ce rețin a fi încă și mai im- 
portant, se vor deschide astfel porţile unei foarte întinse și 
minunate ştiinţe pentru care aceste cercetări ale noastre 
vor fi doar începutul; alte minţi, mai pătrunzătoare decât 
a mea, îi vor explora mai târziu cotloanele mai ascunse. 


Conștiinţa anvergurii inovatoare a rezultatelor e însoțită de 
constatarea că instrumentele pe care le are la dispoziție nu sunt 
suficient de potrivite şi e nevoie să fie perfecționate de „alte 
minţi mai pătrunzătoare“. 

Printre marile principii ale științei moderne pe care Galilei 
le enunţă în cartea sa e și acela conform căruia un corp greu 
în cădere liberă 


accelerează continuu... şi parcurge, în timpi egali, distanţe 
care se păstrează în acelaşi raport ca numerele impare suc- 
cesive ab unitate. 


Galilei demonstrează experimental că obiectele materiale 
în cădere liberă în vid (adică fără frecare) cad cu aceeași acce- 
lerație, independent de masă, şi că legea de mișcare descriind 

spațiul parcurs în funcţie de timp, pornind cu viteză inițială 
nulă, e dată de faimoasa formulăx(7) = cê, unde ce o constantă. 
Să observăm că suma primelor 2n + 1 numere impare e exact 
n’, proprietate cunoscută deja de matematicienii greci; deci, 
dacă, aşa cum observă Galilei, spațiul parcurs în fiecare inter- 
val de timp se obține adăugând un număr impar succesiv, le- 
gea de mişcare trebuie să depindă de pătratul timpului. 

Pe baza acestui principiu, după o lungă serie de observaţii 
şi propoziţii, Galilei formulează următorul rezultat: 


Teorema 22 şi Propoziția 36. Dacă din punctul cel mai de jos 
al unui cerc vertical ducem o coardă care subîntinde un arc 
nu mai mare decât un cvadrant, și dacă din extremitățile 
acestei corzi ducem alte două corzi către orice punct de pe 
arc, timpul de cădere în lungul celor două corzi din urmă 
va fi mai scurt decât cel de-a lungul celei dintâi şi, de aseme- 
nea, mai scurt cu aceeaşi cantitate decât cel de-a lungul cor- 
zii mai de jos. 
Figura 2.18, extrasă din aceeaşi carte, ilustrează teorema: tim- 
pul de parcurs de-a lungul planelor înclinate AD şi DC e mai 
scurt decât cel de-a lungul lui AC sau decât de-a lungul lui DC. 
Din această teoremă, cu un raționament conținut într-o Sco- 
lie care urmează imediat, deduce că „cu cât ne apropiem mai 
mult de circumferință cu linii po- 
ligonale înscrise, cu atât mai re- g 
pede areloc mişcarea între capetele 
notate A şi C“, şi deci „din ceea ce 
s-a demonstrat se poate deduce că, 
între două puncte, drumul parcurs 
în cel mai scurt timp nu e cel mai 
scurt, adică linia dreaptă, ci arcul 
de cerc“. 
Raționamentul lui Galilei se 
bazează pe o serie de observaţii 
experimentale, deducţii logice şi Figura 2.18 

Figura 2.19 


elemente de geometrie euclidiană pe care nu le tratăm în 
această carte. Câţiva ani mai târziu însă, a fost formulată ur- 
mătoarea problemă mai generală: 


Problemă. Date două puncte A și B într-un plan vertical, să 
se determine drumul de-a lungul căruia o particulă mobilă 
M care pleacă din A şi cade numai sub influenţa greutății 
sale ajunge în B în timpul cel mai scurt (figura 2.19). 


Curba cu această proprietate a fost repede numită brahistocronă, 
prin unirea a două cuvinte greceşti: BpaxLoroc = mai scurt şi 
xpovoç =timp. 

Galilei demonstrează că porțiunea de cerc e un drum care 
se parcurge în timp mai scurt decât dreapta, chiar dacă aceasta 
din urmă are lungime mai mică. Totuşi, arcul de cerc nu e 
drumul parcurs în cel mai scurt timp, adică nu e brahisto- 
crona, după cum vor observa mai mulți învăţaţi în a doua ju- 
mătate a secolului XVII. 

Problema face parte din clasa de probleme numite de tip 
variațional; acestea cer să se găsească un minim (sau un maxim) 
într-o mulțime de configurații posibile, față de o anume pro- 
prietate fixată. În cazul brahistocronei, configurațiile sunt 
curbele care unesc A cu B, iar proprietatea e determinată de 
timpul de parcurs pe fiecare curbă. 

Pentru rezolvarea acestor probleme, matematicienii și-au 
creat o mulțime de instrumente care azi sunt grupate într-o 
teorie foarte bogată, numită calcul variaţional. Printre specialişti, 
găsim şi mari matematicieni italieni, ca Enrico Bompieri (Me- 
dalie Fields în 1974), Ennio de Giorgi, Luigi Ambrosio şi Alessio 
Figalli (Medalie Fields în 2018). 


CALCULUL, ALTE PROBLEME, ALTE CURBE 


La cumpăna secolelor XVII și XVIII, lucrau la Basel fraţii Jacob 
şi Johann Bernoulli (1654-1705 şi 1667-1748), ambii matemati- 
cieni, detestându-se pe față. Discutând cu fratele lui problema 
brahistocronei, Johann înţelese că Jacob se păcălise citindu-l pe 
Galilei — anume crezând că soluţia era chiar arcul de cerc. Ca să-și 
ridiculizeze fratele, se decise să lanseze în revista Acta Eruditorum 
din 1696 un concurs public pentru rezolvarea problemei. 

Cinci matematicieni au ridicat mănușa și au propus soluții 
exacte: Newton, Leibniz, de L'H6pital, Jacob şi Johann Ber- 
noulli. Deci învingător a fost şi Jacob, spre dezamăgirea lui 
Johann, căruia totuși i-a rămas satisfacția de a fi propus soluția 
cea mai elegantă și ingenioasă, construită într-o serie de paşi pe 
care-i prezentăm în continuare. 

Să începem prin a fixa un sistem de referință cartezian cu 
originea în punctul A şi cu axa ordonatelor y orientată în jos. 

La primul pas, folosim formula pentru viteza unui corp 
supus doar forței gravitaționale: 


v =22y 
unde g e acceleraţia gravitațională, iar y e a doua coordonată a 
punctului (de-a lungul axei ordonatelor). Formula aceasta re- 
zultă din principiul căderii libere a corpurilor grele al lui Galilei 
sau din principiul fizic al conservării energiei unui sistem izolat. 
Acum Johann Bernoulli discretizează problema: împarte 
planul în benzi orizontale (vezi figura 2.20) şi presupune că în 

Figura 2.20 


fiecare dintre ele particula se mișcă în linie dreaptă; curbele 
dintr-o asemenea aproximare se numesc liniare pe porțiuni; 
atunci când benzile devin infinit de mici, curbele care aproxi- 
mează tind către curba căutată. 

În acest punct, Johann are o intuiție de geniu: observă că 
lumina urmează întotdeauna drumul cel mai scurt, așa că 
presupune că drumul căutat trebuie să fie cel al unei raze de 
lumină. Ideea că lumina se mișcă mai repede decât orice alt- 
ceva va fi reluată, cum ştim, de Einstein în teoria relativității. 

Dar o rază de lumină care traversează un spațiu compus 
din medii diferite în straturi diferite se supune legii refracției 
optice — legea lui Snell. Astfel, în fiecare bandă, raportul dintre 
viteză şi sinusul unghiului a, determinat de porțiunea liniară 
(adică de tangenta la curbă) şi de axa ordonatelor, trebuie să 
fie constant, deci independent de banda considerată: 


= constant = K 


sin(a) 

Constanta poate fi găsită în urma unor experiențe optice 
directe, rationem experientiae, cum au făcut, de altfel, Snell şi 
Descartes, sau printr-o demonstraţie matematică, așa cum a 
procedat Fermat, pornind de la faptul că natura operari per modos 

et vias faciliores et expeditiores* În realitate, Fermat a avut nevoie 
de cinci pagini pentru demonstraţia asta care nu i s-a părut 
dintre cele mai ușoare; câțiva ani mai târziu, Leibniz, folosind 
întreaga putere a analizei matematice, a demonstrat-o din nou, 
mândru nevoie mare, in tribus lineis**. 

Ecuația asta traduce condiția de minimalitate într-o condiție 
pur matematică. 

Ultimul pas e de natură strict geometrică şi se bazează pe 
geometria euclidiană și pe definițiile sinusului şi cosinusului. 
În figura 2.20, fie Ax și Ay creşterile variabilelor x și y de-a lun- 
gul curbei în banda aleasă; Ax şi Ay sunt catetele unui triunghi 
dreptunghic cu un unghi egal cu a. Din definiţia funcţiilor 
trigonometrice ştim că raportul catetelor unui triunghi drept- 
unghic e egal cu raportul dintre sinusul şi cosinusul unghiu- 
lui dintre ele. Avem deci identitatea Ay/Ax = cos(a)/sin(a). Cum 
cos(æ) = JI — sin(a), prin simple manipulări algebrice obținem 


Punând acum cap la cap cei trei pași precedenţi, anume 
principiul fizic al conservării (invarianţei) energiei totale, con- 
diția variațională de minimalitate şi condiția geometrică a 
geometriei euclidiene, obținem 


l i = 
K- = Ksin(a) =v = j2gy 


HE 


Scoțând de aici raportul Ay/Ax, ajungem la ecuația diferenți- 
ală a brahistocronei: 


cu co constantă care depinde de K și de g. 


* Natura acționează în modul cel mai simplu și direct. (N. tr.) 
** În trei rânduri. (N. tr.) 

O asemenea ecuaţie e numită diferențială pentru că leagă” 
între ele variabilele x și yşi creşterile lor Ax şi Ay; ca s-o „rezolvăm“, 
trebuie să scăpăm cumva de creşterile Ax și Ay și să obținem, după 
cum spunea Descartes, o ecuaţie care să lege numai x şi y. 

Pentru asemenea probleme şi pentru altele asemănătoare 
au creat Johann Bernoulli, Leibniz şi Newton calculul diferen- 
țial, dând astfel naștere unei putemice revoluţii conceptuale 
care va influenţa dezvoltarea succesivă a matematicii. Să în- 
cercăm să ne facem o idee despre această metodă nouă prin- 
tr-un exemplu. 

Să luăm benzile orizontale din figura 2.20 în care e împăr- 
țit planul curbei; dacă ele sunt din ce în ce mai în guste, Ax şi 
Ay devin elemente infinitezimale. Să presupunem că ecuația 
curbei e dată ca un grafic, adică îl putem exprima pe x în func- 
ție de y, x =x(y). 

Dacă rescriem ecuația dinainte sub forma 


Ax = | 4 Ay 
c-y 
putem spune că Ax e egală cu aria unui dreptunghi cu baza Ay și 
cu înălțimea 


dz 
c-y 


Altfel spus, cele două dreptunghiuri gri din figura 2.21 au 
aceeași arie. 

Privim acum zona notată pe figură A1 ca fiind suma multor 
dreptunghiuri între 0 şi x; fiecărui dreptunghi dintre acestea 
îi corespunde în zona A2 un dreptunghi de aceeaşi arie. Aşadar, 
presupunând că Ax și Ay sunt suficient de mici (infinitezi- 
male), ariile 41 şi 42 sunt egale. 

De altfel, Bernoulli spune explicit: ergo & horum integralia aequ- 
antur*; e prima apariție, în matematică, a cuvântului integrală. 


* Prin urmare aceste arii (integrale) sunt egale. (N. tr.) 

= E. A x 
A2 
223 
5 a Sa 
Figura 2.21 


Am demonstrat deci că x(y), adică aria zonei A1, e egală cu 


aria de sub graficul funcției 
| Ea 

Ve=y 

dintre 0 şi y, adicăx(y) e integrala funcției 


Putem enunța problema noastră şi folosind un alt concept 
fundamental din teoria calculului diferenţial, cel de derivată. 
Dacă funcţia x(y) depinde suficient de continuu de y, făcându-l 
pe Ay arbitrar de mic, îl facem și pe Ax arbitrar de mic. În plus, 
în anumite condiţii, raportul Ax/Ay tinde la o valoare precisă 
pe care o numim derivata funcției x(y) în raport cu variabila y şi 
pe care o notăm 


X0)= lim SE 
y ao Ay 


CURBE 75 


Cu această terminologie, ecuaţia brahistocronei se scrie © 


w ER 
c-y 


care e o ecuație diferenţială (cu variabile separate). 
Aşadar, funcția x(y) e funcţia a cărei derivată este 


z5 

Azi, ideea de derivată e considerată mai simplă decât cea de 
integrală, chiar dacă ea s-a dezvoltat mai târziu — în pofida 
faptului că, aşa cum am văzut, Fermat introdusese raționa- 
mente similare pentru calculul tangentei la o curbă. 

Ca să integrăm ecuația brahistocronei avem nevoie de câteva 
cunoștințe de analiză matematică specifice școlilor superioare. 
Facem întâi o substituție, adică introducem o variabilă ajută- 
toare 1 și presupunem că y depinde de z prin ecuaţia 


YA) = csin? (t) = 2 — cos(2r) 


Se vede acum ușor că 


AWy_. ; 

—— = y(t) = csin(2t 

ze y(i) (27) 

Cum ne BOO Ar, 
y At 


folosind ecuația pentru Ax/Ay obținem că Ax = 2csin?(t)At. 
Această ultimă ecuaţie e uşor de integrat (se calculează de 
fapt aria de sub graficul funcției 2csin”(7)A/). Se obține 


=O Lsi 
x(t) > (24) z nG) 


(Pentru cine preferă, e uşor de verificat că derivata x(7) e 
chiar 2csin?(0).) 
Iată deci ecuaţii parametrice pentru curba brahistocronă: 


COSO (sen -$sin(2r), : -Feon 

x al (2ra) x 


Figura 2.22 


Bernoulli a studiat cu mare atenţie aceste ecuaţii şi a excla- 
mat: ex qua concludo curvam brachystochronam esse cycloidem vul- 
garem. Și-a dat deci seama că brahistocrona nu e alta decât 
curba numită cicloidă, adică traiectoria descrisă de un punct 
fixat pe un cerc de rază a = c/2 care se rostogolește fără frecare 
pe o dreaptă. Într-adevăr, observăm în figura 2.22 că, la timpul 
t,coordonatele punctului P de pe curbă satisfac ecuaţiile 
x(t) =a(t)-asin(t) şi y(t) = a — acos(7). 

Vedem deci că Johann Bernoulli face mai mult decât să 
rezolve problema brahistocronei: el furnizează și un meca- 
nism pentru construcția ei. 

Cărţile de istorie sunt pline cu anecdote suculente despre 
Bernoulli; una anume mi se pare interesantă pentru că sur- 
prinde, pe de o parte, pasiunea lui pentru calculul variațional 
şi, pe de altă parte, dificultatea cu care matematicienii și oa- 
menii de ştiinţă se fac acceptaţi de societate. 

La începutul carierei, îndemnat și de fratele Jacob, Johann 
studiază și medicina, spunându-și că ar putea fi un domeniu 
foarte bun pentru a aplica matematica. Își ia licenţa, apoi doc- 
toratul în medicină, și scrie o carte cu titlul De nutritione. În ea, 
plecând de la observaţia că nutriția înlocuiește o anume parte 
fixă de substanță corporală distribuită uniform, calculează că 
materialul din care e format corpul nostru se reînnoiește com- 
plet într-o perioadă de trei ani. Rezultat care provoacă o aprinsă 
dezbatere teologică pentru că implică imposibilitatea învierii 
complete a corpului în întreaga sa substanţă! 

Faima cucerită îi aduce catedra de matematică de la Univet- 
sitatea din Groningen, în Olanda, şi, în consecinţă, îşi pierde 
interesul pentru medicină. 

Cicloida îl interesează şi pe Christiaan Huygens (1629-— 
1695), savant olandez genial care studiază sub îndrumarea lui 
Descartes și anticipează multe rezultate din calculul diferen- 
țial. Dar metoda lui e complet diferită de a lui Bernoulli. În 
cartea Horologium oscillatorium sive De motu pendulorum ad horo- 
logia aptato demonstrationes geometricae* (1673), Huygens își 
pune problema găsirii traiectoriei de-a lungul căreia un pen- 
dul se mișcă cu o perioadă independentă de amplitudinea 
inițială. Căuta deci o curbă tautocronă pentru pendulul său, de 
la cuvintele greceşti tavtoç (acelaşi) şi xeovoç (timp). 

Şi în acest caz ajungem la ecuaţie traducând în limbaj ma- 
tematic trei observații. 

Prima dintre ele se bazează pe principiul conservării can- 
tității de mişcare descris de Newton; se presupune deci legea 
a doua a dinamicii, conform căreia forța F care acționează 
asupraunui corpe egală cuprodusuldintre masa m a corpului 
și acceleraţie: F= ma. Prin definiţie, acceleraţia e derivata a 
doua a ecuaţiei de mişcare; deci, dacă s e lungimea arcului 
parcurs pe traiectorie, acceleraţia e dată de 5, astfel că F= ms. 

Proprietatea tautocronei se obține cerând ca acceleraţia să 
fie proporțională în fiecare punct cu lungimea arcului: 
5+Ks=0. 

Se vede uşor că cele două triunghiuri din figura 2.23 sunt 
asemenea, deci laturile corespunzătoare sunt proporționale: 
de aici obținem F= —Ay/As. 

Combinând cele trei formule obținute prin observaţie, ob- 


ținem ecuaţia 
A. ke 
As 


* Ceasornicul cu pendul sau Demonstraţii geometrice privind mișcarea 
pendulului aplicată la ceasornice. (N. tr.) 

Integrând în raport cu varia- f 
bila s, găsim 


dy 


K 
Inserând această valoare a lui s 
în egalitatea 


avem Figura 2.23 
AY = JIK As = VIK ja + Ay” 


Jy 
şi deci, după un mic calcul algebric, scriem ecuația diferen- 
țială a brahistocronei sub forma 


F> Ay = Ax 
y 


Până la o translație a variabileiy, e exact ecuaţia brahistocro- 
nei, deci și în acest caz soluția e o cicloidă — lucru observat chiar 
de Johann Bernoulli: animo revolvens inexpectatam illam identitatem 
tautochronae Hugeniae nostra que brachystocronae. Așadar curba 
cicloidă e, în același timp, brahistocronă și tautocronă. 

Cicloida mai are o proprietate foarte utilă. Plecând de la o 
curbăplană fără puncte singulare, se poateconstrui o nouă curbă, 
numită evolventa (sau involuta) celei 
de plecare, în modul următor: înfă- 
șurăm curba cu un fir inextensibil, 
apoi desfășurăm firul de pe curbă; 
evolventa e traiectoria capătului fi- 
rului în timpul desfășurării lui com- 
plete. Față de evolventă, curba de 
plecare se numeşte evolută. De exem- 
plu, evolventa unui cerc e o spirală 
(figura 2.24). Figura 2.24 

Figura 2.25 


Huygens a observat că orice cicloidă e evoluta (sau evol- 
venta) unei alte cicloide. A construit deci un pendul obligând 
firul la a cărui extremitate era legată bila grea să se mişte de-a 
lungul unor profile cicloidale, ca în figura 2.25. Ca atare, bila 
pendulului e forțată să se mişte pe o cicloidă, adică pe o traiec- 
torie tautocronă*, 

Noile tehnici decalculau permis descrierea precisă a multor 
alte curbe celebre care reprezintă soluţiile unor probleme de na- 
tură matematică ori provenind din fizică sau inginerie. Printre 
acestea, curba exponențială care rezolvă o problemă pusă de ma- 
tematicianul Beaune, elev al lui Descartes, catenara (sau lănțișo- 
rul), curba după care se dispune un fir de masă uniformă supus 
doar gravitaţiei, izocrona, curba de-a lungul căreia o masă supusă 
numai forței gravitaționale coboară liniar cu timpul. În fine, 
trebuie menționată tractricea (despre care vom vorbi în capitolul 
3): e o curbă pe care Leibniz o descrie punând pe masă ceasul lui 
de buzunar, cu lanțul care-l lega de vestă bine întins: trăgând 
inelul lanţului în direcție perpendiculară, ceasul se mişcă pe o 


* Frecvența unui astfel de pendul nu depinde de amplitudine, lucru 
important în navigație pentru determinarea longitudinii. (N. tr.) 

curbă numită (tocmai de aceea) 
tractrice. Altfel spus, e curbaplană 
cu proprietatea că, pe orice tan- 
gentă a ei, segmentul dintre punc- 
tul de contact și intersecția cu o 
dreaptă fixă (asimptota) are lun- 
gime constantă (figura 2.26). 


CURBURA... ȘI DRUMUL DREPT 
SE PIERDE 


m 


Să presupunem că sunteţi la vola- tractice 


nul unei mașini, pe o stradă pe care Figura 2.26 
porțiunile drepte alternează cu 

cele curbe. Pe porțiunile drepte, nici nu folosiţi volanul, dar 
când strada se curbează trebuie să-l acționați, proporțional cu 
cât e de largă sau strânsă curba. Măsura rotației volanului ne 
furnizează curbura străzii: când e 0, strada e dreaptă; cu cât 
acționăm mai mult volanul, cu atât mai mult se depărtează 
strada de linia dreaptă. 

Nu e ușor să dăm o semnificație matematică acestei intuiţii: 
vrem să asociem fiecărui punct al unei curbe un număr care 
să măsoare cât de mult se „curbează“ ea în acel punct. În par- 
ticular, acest număr ar trebui să fie 0 în toate punctele unei 
drepte; în cazul unui cerc, în schimb, un număr convenabil ar 
putea fi inversul razei, deoarece cu cât e raza mai mică, cu atât 
mai curbat e drumul. 

Vom considera cazul simplu al curbelor plane fără puncte 
singulare. Am văzut înainte cum putem defini dreapta tan- 
gentă, cea care aproximează cel mai bine curba într-o vecină- 
tate a punctului şi oferă informaţii despre direcţia curbei. 


* Citat din Dante, Infernul: Nel mezzo del cammin di nostra vita mi 
ritrovai per una selva oscura che la diritta via era smarrita. (N. tr.) 

Ca să studieze felul în cafe 
curba se depărtează de tangenta 
sa, Newton a introdus cercul os- 
culator, adică cercul care aproxi- 

| mează cel mai bine curba 
C | într-un punct al ei P. Iată cum 
| se construieşte cercul osculator: 
A Fi se iau pe curbă două puncte, A 
a și B, apropiate de P şi se consi- 
a deră cercul determinat de 4, B 
și P; cercul osculator e cercul 
Figura 2.27 limită obținut atunci când A şi 
B se apropie de P (figura 2.27). 
Centrul cercului osculator C se numește centru de curbură. 
Inversa razei sale e curbura curbei în punctul P. 

Cu această definiție, curbura unei drepte e 0, în timp ce 
curbura cercului de rază r e 1/r în fiecare punct, aşa cum ne 
doream. 

Pentru o curbă dată ca grafic (x,y(x)), Newton găseşte o 
expresie elegantă pentru curbura într-un punct, în funcție de 
primele două derivate: 


Doo] 
Dz- 
(x) 

Ne putem imagina şi curbe care ies din plan și „locuiesc 
de-a dreptul în spațiul tridimensional. Acestea sunt numite 
uneori curbe „strâmbe“ — în italiană: sghembe sau gobbe (coco- 
șate). Curbele de acest tip au fost studiate încă din Antichitate, 
adesea apărând ca intersecţii de suprafețe sau ca spirale în spa- 
țiu. Dar studiul lor sistematic începe abia în secolul XVIII, după 
ce se impun ideile inovatoare ale lui Descartes şi Fermat, care 
permit reprezentarea unei curbe strâmbe într-un sistem de 
coordonate spaţial în care fiecare punct din spaţiu e asociat 
unui triplet (x,y,z). Astfel, curba se poate descrie prin ecuații 
parametrice, punctele ei fiind date de funcţii (x(A).y(7),z(7)) care 


dle N 


k(x, 


(13 

depind de parametrul z. Desigur, | 
cele treifuncţii trebuie să satisfacă 
anumite condiții de regularitate, 
de exemplu să fie polinomiale sau 
măcar derivabile. 

Un exemplu interesant e curba 
de ecuații parametrice (sin(7),cos(7),£) 
care reprezintă o elice cilindrică. 
Un altul e curba strâmbă de ecua- 
ţii (42,£); figura 2.28 reprezintă 
un modelal ei creat de OliverLabs Figura 2.28 
cu o imprimantă 3D. Cubica e in- 
serată într-un cub pe ale cărui feţe găsim trei curbe diferite 
obținute proiectând cubice pe fețele respective (din punct de 
vedere matematic, asta înseamnă că renunțăm la una dintre 
coordonate). Se obţin: parabola (7,2) pe fața din stânga, cubica 
plană netedă (7,£) (pe faţa de sus) și cubica plană cuspidală 
(2,2) (pe faţa frontală). 

Prin orice punct Pal unei curbe strâmbe se poate defini pla- 
nulosculatorca poziţie limită a planului care trece prin P și prin 
altedouă puncte generice P'şi P” ale curbei, atunci când acestea 
din urmă tind la P de-a lungul curbei. Pentru o curbă plană, 
planul osculator coincide în fiecare punct cu planul curbei. 

Pe modelul cercului osculator al unei curbe plane putem 
defini şi un cerc osculator pentru curbe spaţiale, impunându-i 
să rămână în planul osculator. Inversa razei sale se numeşte 
(prima) curbură a curbei în P. Dar cantitatea aceasta nu e sufi- 
cientă pentru a înțelege cum şi cât se curbează curba în spațiu. 
Măsura variației planului osculator în vecinătatea lui P se 
numește torsiune (ori a doua curbură) a curbei în P. Curbura şi 
torsiunea determină complet comportarea curbei spaţiale. 

Conceptul de curbură se extinde apoi la suprafeţe și, mai 
departe, la varietăţi de dimensiune superioară, după cum vom 
vedea, devenind unul dintre conceptele cele mai profunde şi 
fecunde din geometria modemă. 

ÎN CĂUTAREA PUNCTELOR RAȚIONALE 


Odată ce adoptăm definiţia lui Descartes pentru curbele alge- 
brice, anume locul punctelor din plan ale căror coordonate 
(x,y) satisfac o ecuaţie de tipul f(x,y) = 0, apare firesc întrebarea 
dacă o asemenea curbă are întotdeauna puncte, altfel spus: 
dată o funcţie f(x,y), există întotdeauna perechi de numere 
(x,y) care-o anulează? Iar dacă există, avem vreun mod de a le 
determina sau vreun algoritm pentru a le calcula? 

Curba dată de ecuaţia f(x,y) =x? +y? + 1 =0, de exemplu, nu 
are soluţii în numere reale: într-adevăr, pătratul unui număr 
real e întotdeauna pozitiv, astfel că f(x,y) e întotdeauna mai 
mare sau egală cu 1. 

Numerele reale sunt o mulțime care conţine, pe lângă nu- 
merelenaturale (0, 1,2,3,...),peceleîntregi (0,-£1,+2,+3,+4,...), 
numerele raționale, adică fracțiile p/q cup şi q întregi, şi multe 
alte numere, zise iraționale, ca de exemplu rădăcinile de anu- 
mite ordine ale unor numere întregi (V2, ~), şi numere zise 
transcendente (1, e,...). Toate numerele acestea au fost bine 
definite și axiomatizate abia pe la începutul secolului XX. 

Matematicienii au creat apoi o mulțime de numere și mai 
bogată, numerele complexe, care conține numerele reale şi nu- 
merele imaginare, determinate ca rădăcini pătrate de numere 
negative, de exemplu V=1:= i. În această mulțime, orice curbă 
algebrică are puncte. Azi studiem curbele folosind numerele 
complexe și abia apoi clasificăm punctele în reale și pur „ima- 
ginare“. 

În acest context, problema cea mai grea (dar şi cea mai 
bogată în aplicaţii) e determinarea punctelor unei curbe alge- 
brice cu coordonatele perechi de numere raționale, sau pur şi 
simplu întregi, şi cum anume să le găsim. 

Dacă curba e de gradul 1, adică e o dreaptă, soluţia e foarte 
simplă: e de ajuns să atribuim uneia dintre variabile o valoare 
rațională şi să scoatem valoarea celeilalte rezolvând ecuația, apoi 
să vedem dacă și aceasta din urmă e rațională. De exemplu, dacă 

l-e, | 
1+ l+ 


Figura 2.29 


dreapta e dată de ecuația 3x- y + 2 = 0, atribuind lui x valoarea 
p/q obținem pentruy valoarea 3(p/q) + 2 care e rațională. 

Problema e deja mult mai dificilă pentru o curbă de gradul 2; 
să luăm, de exemplu, cercul 2 +y? = 1. În acest caz, dacă dăm o 
valoare rațională uneia dintre cele două variabile, pentru a găsi 
valoarea celei de-a doua trebuie să extragem o rădăcină pătrată, 
astfel că, foarte probabil, nu vom obține o valoare rațională. 

Problema găsirii punctelor raționale pe cerc a fost rezolvată 
în secolul III d.Cr. de Diofant din Alexandria. Metoda lui se 
numește azi a corzilor. Pornim cu o soluţie rațională, să zicem 
x= —1 şiy=0,şi construim toate dreptele care trec prin acest 
punct, ca în figura 2.29. Dreptele acestea sunt descrise de ecuația 
y= (x+ 1). Pentru fiecare £, dreapta corespunzătoare taie cercul 
în alt punct ale cărui coordonate se determină cu ușurință: 

2 
= Ps E, 

Când ż variază, parcurgem astfel întregul cerc, deci acestea 
sunt ecuații parametrice ale cercului — foarte simple, rapoarte 
de polinoame. Funcţiile care sunt rapoarte de polinoame cu 
coeficienţi raționali se numesc raționale şi au proprietatea, 


x(7) = 

importantă pentruscopul nostru, că iau valori raţionale pentru” 
orice valoare rațională a variabilei £. 

Așadar, dând valori raționale variabilei 7 în cele două ecuaţii 
precedente, anume /=p/q cu p şi q numere întregi, găsim că pe- 
rechile de numere raționale care satisfac ecuația x +y = 1 sunt 

_(a-=p' _2pa 

SA T +p g a 
cu p şi q luând toate valorile întregi. 

Diofant observă că din perechile acestea putem obține 
toate tripletele de numere întregi (a,b,c) cu proprietatea că 
a2+ b2=c2, aşa-numitele triplete pitagoreice. Tot ce avem de făcut 
e să eliminăm numitorul comun, q? + p? pe care să-l redenu- 
mim çc, apoi (eventual) să înmulțim totul cu un întreg r. Obţi- 
nem astfel toate tripletele pitagoreice: 

(a,b,c) = (r(q'-p'), rpa, r + p°) 
unde r,p şi q sunt numere întregi. De exemplu, cur=1,p=1 
şi q = 2 avem tripletul pitagoreic (3,4,5). 

O ecuație polinomială în două (sau mai multe) variabile cu 
coeficienți numere întregi (sau raționali) se numeşte ecuație 
diofantică. Găsirea unor perechi de numere raționale care sa- 
tisfac ecuații diofantice de grad superior lui doi e o problemă 
dificilă, studiată cu tehnici care azi au devenit foarte sofisti- 
cate şi care țin de algebră, de geometrie și de analiză. 

Sigur că problema ar avea imediat soluţie dacă s-ar putea 
găsi o parametrizare rațională — din păcate, în general aseme- 
nea parametrizări nu există. 

De curbele algebrice plane s-a ocupat şi Newton; în parti- 
cular, urmând calea deschisă de Descartes, a clasificat complet 
curbele de gradulaltreilea, cubicele. Pasul crucial în clasificarea 
lui Newton constă în observaţia că orice cubică fără nici un 
punct singular are cel puţin un punct de inflexiune, adică un 
punct nesingular în care tangenta „atinge“ curba cu multipli- 
citate mai mare decât doi. Pornind de la această observaţie, 
Newton demonstrează că pentru orice cubică nesingulară 

există un sistem de referință convenabil în care ecuația care-o 
definește capătă forma y? =ax? + bx?2+ cx+ d. 

Cubicele singulare admit parametrizări raționale, după 
cum am văzut, de exemplu, în cazul Folium-ului lui Descartes. 

În schimb, curbele nesingulare (netede) nu au în general 
parametrizări raționale; mai mult, acestlucrue adevărat pentru 
orice curbă algebrică plană nesingulară de grad mai mare decât 
doi. Merită observat că, în matematică, a demonstra imposibi- 
litatea a ceva — în cazul nostru, imposibilitatea parametrizării 
cu funcții raționale — e adesea mai dificil decât a demonstra că 
ceva e posibil. 

Problema parametrizării cubicelor netede cu funcții cât mai 
simple a fost atacată de mari matematicieni printre care Niels 
Henrik Abel (1802-1829), Carl Gustav Jacobi (1804-1851), Carl 
Friedrich Gauss (1777-1855), Leonhard Euler (1707-1783). Prin 
analogie cu funcţiile trigonometrice sinus şi cosinus care pa- 
rametrizează cercul, aceştia au introdus niște funcții speciale, 
numite funcții eliptice, care parametrizează în mod natural cu- 
bicele netede. 

Funcţiile eliptice nu sunt algebrice, nici raționale, deci nu 
se pot exprima nici ca polinoame, nici sub formă de rapoarte 
de polinoame, iar descrierea lor e mai degrabă complexă — în 
adevăratul sens al cuvântului, adică pentru a le înțelege câtde 
cât trebuie să trecem la numerele complexe despre care am 
vorbit mai sus. Se pot demonstra multe proprietăți ale lor, ase- 
mănătoare funcțiilor trigonometrice. De exemplu, proprietăți 
de adunare: date valorile unei funcţii eliptice în două puncte, 
se poate calcula valoarea într-un al treilea punct printr-un pro- 
cedeu matematic numit adunare. 

Cu ajutorul funcţiilor eliptice se pun în evidență multe 
proprietăți geometrice şi algebrice sau aritmetice ale cubicelor 
plane care, din acest motiv, se mai numesc și curbe eliptice. 

O teoremă importantă, lansată ca o conjectură de Henri 
Poincaré (1901) şi demonstrată ulterior de Louis Mordell (1922), 
afirmă că metoda corzilor a lui Diofant poate fi aplicată cu 

succes și în cazul cubicelor. Orice punct cu coordonate rațio= 
nale al unei cubice netede se poate obține plecând de la o mul- 
țime finită de puncte raționale şi intersectând cubica cu corzi 
duse prin două dintre ele sau tangente la unul dintre ele. Din 
păcate, nu există un algoritm care să determine punctele iniţi- 
ale pentru orice cubică. 

Diofant însuși, în cartea sa Arithmetica, foloseşte nu numai 
corzi, ci şi tangente ca să găsească puncte raționale pe cubică. 
Ca să-i înțelegem abilitatea tehnică surprinzătoare pentru 
epoca aceea, să ne uităm la o problemă și la soluţia ei, din capi- 
tolul 6 al cărţii. 


Problema 18. Să se determine un triunghi dreptunghic a 
cărui arie adăugată ipotenuzei să fie un (număr rațional 
ridicat la) cub și al cărui perimetru să fie un (număr rațio- 
nal ridicat la) pătrat. 


Să interpretăm problema în limbaj modern: alegem unitatea 
de măsură în așa fel încât o catetă a triunghiului să aibă lun- 
gimea 2. Notând cu b şi c a doua catetă şi ipotenuza, problema 
se traduce uşor în cererea de a găsi b şi c astfel încât b +c =p? 
iar2+b+c=y.. Înlocuind b+ c=% în a doua ecuație obținem 
B'+2=y. Notămx=f+ | şi avem deci de găsit punctele raţio- 
nale ale cubicei x? — 3x2+ 3x + 1 =y?. 

Diofant sugerează să punem (3/2)x + 1 în loc de y; substitu- 
ţia asta furnizează ecuaţia x*-(21/4)x? care are soluţiile x =0 şi 
x=21/4. Aceasta din urmă ne dă, urmând calea inversă, soluția 

_ 24121185 . __ 24153953 
628864 “° 628864 

Diofant nu ne spune cum a ajuns la substituția asta. Azi 
ne-am putea gândi că a luat punctul rațional (0,1) pe curbă, a 
calculat tangenta la curbă în acel punct descoperind că e toc- 
mai dreapta y = (3/2)x + 1 (figura 2.30)! 

Cititorul poate verifica uşor că dreapta respectivă e în- 
tr-adevăr tangenta în (0,1) ; sugerez să translateze punctul în 
(0,0), apoi să modifice corespunzător ecuaţia curbei. 

Figura 2.30 


Pierre de Fermat a fost un cititor pasionat al Aritmeticii lui 
Diofant. A scris numeroase observaţii pe marginile unei ediții 
din 1621, adunate într-o carte publicată postum — a fost soarta 
cam tuturor operelor sale. Într-una dintre ele a notat: 


Pe de altă parte, e imposibil ca un cub să se poată scrie ca 
sumă de două cuburi, sau ca o putere a patra să fie suma a 
două puteri a patra, sau, în general, ca orice număr care e 
o putere mai mare decât doi să se poată scrie ca o sumă de 
două puteri analoage. Am găsit o demonstraţie cu adevărat 
splendidă a acestei propoziţii, dar marginea acestei cărți e 
prea mică s-o conţină. 


Fermat afirmă aici că nu există trei întregi nenuli a, b, c, cu 
n întreg, mai mare ca 2, astfel ca a” + b” = c”. Altfel spus, că ecu- 
ația diofanticăx” +y'= 1 nu admite soluţii raționale pentru n23. 

Aceasta e una dintre cele mai celebre probleme matematice 
-s-au luptat cu ea cei mai importanți matematicieni din ultimii 
350 de ani. I se spune Marea teoremă (sau conjectură) a lui Fermat. 

În 1986, matematicianul german Gerhard Frey a observat 
că dacă cubica netedă y? =x(x — a")(x + b") are o anume propri- 
etate, atunci teorema propusă de Fermat e adevărată. 

În 1993, englezul Andrew Wiles a anunţat public, în tim- 
pul unei expuneri ţinute la Newton Institute din Cambridge, 

că a demonstrat celebra (pentru matematicieni) conjectură a * 
japonezilor Taniyama-Shimura, anume că orice curbă eliptică 
(semistabilă) are proprietatea respectivă şi deci Teorema lui 
Fermat e adevărată. 

A fost un moment de mare entuziasm pentru matematici- 
enii din întreaga lume, o conjectură rămasă deschisă de secole 
fusese în sfârşit demonstrată! Îmi amintesc încă ce frenezie 
era la institutul Max-Planck din Bonn, unde lucram pe-atunci; 
vestea ajunsese prin e-mail, dimineața devreme, trimisă de 
americanul Serge Lang. Germanul Gerd Faltings, profesor şi 
codirector al institutului din Bonn, demonstrase înainte, fo- 
losind tehnicile lui Mordell pentru cubice, că eventualele con- 
traexemple la Teorema lui Fermat sunt cel mult în număr 
finit, rezultat pentru care primise Medalia Fields în 1986. Fal- 
tings s-a hotărât imediat să țină o serie de expuneri publice ca 
să studieze rezultatul lui Wiles, dar la a doua întâlnire a anu- 
lat expunerea: demonstrația conținea o eroare importantă! 

Folosindu-și toate abilitățile de matematician și cu ajutorul 
studentului său Richard Taylor, Wiles a reușit într-un an să 
pună la punct demonstraţia care, după ce a fost verificată de 
mai mulţi experți, a fost publicată în 1995, în două articole din 
revista Annals of Mathematics. 

Andrew Wiles a dedicat șapte anidin viață soluției conjecturii 
lui Fermat. Aventura asta matematică a fost povestită de Simon 
Singh: întâi într-o foarte frumoasă carte, Ultima teoremă a lui Fer- 
mat*, apoi într-un film documentar omonim al PBS-NOVA. 

Cum regulamentul Medaliei Fields nu permite acordarea ei 
unor matematicieni de peste 40 de ani, Wiles, care avea 41 de 
ani când a reuşit demonstrația, nu a putut primi acest premiu. 

Căutareasoluţiilorraționale sau întregi ale ecuaţiilor diofan- 
tice e o temă de mare interes în numeroase domenii ale matema- 
ticii și în multe aplicaţii ale sale; în particular, în domeniul 


* Apărută în traducere românească sub titlul Marea Teoremă a lui 
Fermat (Ed. Humanitas, București, 2012). (N. red.) 

comunicațiilor digitale, pentru a transmite public mesaje al 
căror conținut trebuie să rămână secret. E motivul pentru care 
teoria cubicelorplane e studiată intens de experţii în criptografie. 


CUM CONSTRUIESC CURBELE CEI NĂSCUȚI ÎN ERA DIGITALĂ 


Unii cercetători ai evoluţiei gândirii şi cunoaşterii umane atrag 
atenţia că un punct critic al acestei evoluţii, o singularitate a 
curbei cunoașterii, e dat de trecerea de la epos la logos, adică de 
tranziția de la o tradiție orală la una scrisă. Trecerea aceasta 
începe odată cu Homer (secolul VII î.Cr.) şi atinge completa 
maturitate în perioada elenistică. O contribuţie importantă o 
au scrierile lui Euclid, Arhimede, Apolloniu, în care intuiţia 
geometrică și calculul algebric sunt codificate în scris. În acest 
capitol am văzut cum a formulat în scris Euclid conceptul de 
curbă și cunoştinţele care derivă din el; apoi am văzut cum l-a 
completat Descartes folosind algebra, apoi cum l-au îmbogățit 
alții folosind analiza. 

Cred că în zilele noastre traversăm o perioadă de tranziție 
asemănătoare, de la otradiţiescrisă şi orală la o tradiţie digitală, 
de la epos şi logos la digital. Avem la dispoziție instrumente noi, 
conceptuale şi tehnologice, capabile să reflecte şi să interpre- 
teze exigenţele simplificatoare ale minţii noastre (Enriques), 
să creeze conexiuni între lumea ideilor și realitatea concretă, 
într-o manieră simplă și directă. Instrumente care se bazează 
pe computere, pe tehnologia informaţiei, pe roboţi şi impri- 
mante, iar acum și pe laboratoare digitale (fabrication laboratory 
sau fab lab). Toate acestea — în ultimă analiză, fruct al aplicaţi- 
ilor matematicii — sunt foarte potrivite pentru a da viaţă (în 
manieră digitală) unor noi idei matematice. 

Există azi multe software-uri care ne permit să vizualizăm 
ușor pe computer, apoi să imprimăm dacă vrem, orice curbă 
algebrică. Ca să desenez curbele din acest capitol am folosit 
programul GeoGebra care se poatedescărcagratuit de pe pagina 

https://www.geogebra.orgf 
(conţine şi instrucţiuni și 

multe exemple). Uşurința 

cu care poate fi folosit e cu 

adevărat surprinzătoare; 

azi, în multe gimnazii, ele- 
vii învaţă să deseneze curbe 

Figura 2.31 cu computerul, învață să 
modifice după cum le place 

ecuația ca să obțină curbe mai potrivite scopului fixat. Mi-aș da 

snowboard-ul meu cel nou (cu un profil curving care permite 

răsuciri foarte strânse pe platourile înzăpezite) ca să-l văd pe 

Descartes jucându-se cu acest „compas“ modern care dialoghează 
perfect cu limba geometriei analitice create de el! 

Dar într-un fab lab putem face mai mult: cu un cutter laser 
(figura 2.31) capabil să „citească“ ecuaţiile curbelor pe care le-am 
construit cu software-ul, suntem în stare să creăm profiluri din 
nenumărate materiale, de exemplu lemn, plastic şi chiar mar- 
mură. Putem deci să realizăm uşor în mod concret multe idei 
pe care să le folosim, de exemplu, în design și tehnologie. 


Figura 2.32 

Într-un fab lab, curbele încep să facă parte din ce în ce mai 
mult din educaţia şi din instrumentele tehnologice care înso- 
țesc modul nostru de acțiune. 

Figura 2.32 prezintă câteva imagini de obiecte create cu 
cutterul laser la MUSE, Muzeul de Științe din Trento. 


3. Suprafeţe 


Definiţia care urmează, preluată din Enciclopedia Treccani, sur- 
prinde bine sensul comun al suprafeţei: 


învelişul unui corp, sau elementul care separă regiunea din 
spațiu ocupată de corp, de aceea neocupată de corp. Sau, dacă 
ne referim la anumite corpuri, fața externă. De exemplu, 
suprafața unui fruct, sau a corpului uman; în alt sens, supra- 
fața internă a unui vas. O suprafaţă poate fi gândită ca fiind 
mai mult sau mai puțin plană și având două dimensiuni. 

În matematică, definiția se formează prin abstractizarea 
noțiunii intuitive de înveliş al unui corp, având caracteris- 
ticile unei folii considerate lipsită de grosime. Sau, dacă ne 
referim la modul prin care se obține: se definește, de exem- 
plu, suprafața de rotaţie (sau de revoluţie, sau rotundă) ca 
suprafaţa generată de o curbă care se roteşte în jurul unei 
drepte (axa). 


A avea două dimensiuni şi a fi „mai mult sau mai puțin plană“ 
sunt caracteristici dificil de definit în matematică şi, după cum 
vom vedea, necesită o doză substanţială de abstractizare. 

Să plecăm iarăși de la Elemente și să vedem ce propune Eu- 
clid în Cartea I. 


Definiţia 5. O suprafaţă e ceea ce are lungime şi lărgime. 


Definiţia e destul de criptică și vrea probabil să spună că supra- 
fața are două dimensiuni, dar fără să specifice ce trebuie înțeles 
prin lungime și prin lărgime. 

Continuă apoi cu definiţi- 
ile unor suprafeţe parti- 
culare, cum sunt planul, 
conul, cilindrul şi sfera. 

Pentru plan, Euclid fo- 
losește o definiție foarte 
asemănătoare Definiţiei 4 


h Figura 3.1 
a dreptei: 


Definiția 7. O suprafață plană e aceea care stă la fel față de 
dreptele pe care le conține (figura 3.1). 


O interpretare posibilă ar fi că, date două puncte pe un plan, 
dreapta care le uneşte trebuie să fie conținută în întregime în 
plan; dar poate că nu asta era ideea: într-adevăr, într-o propo- 
ziţie ulterioară, Euclid demonstrează că, fiind date două drepte 
paralele şi două puncte pe ele, dreapta care le uneşte stă pe 
planul definit de cele două drepte! 

Trebuie observat și că, spre deosebire de felul cum a proce- 
dat cu dreapta şi cu cercul, Euclid nu postulează existența 
planului. 

În schimb, pentru definițiaconului, a cilindrului și a sferei, 
Euclid alege conceptul de suprafață de rotație — obținută prin 
rotația unei curbe plane (zisă generatoare) în jurul unei drepte 
(zisă axă de rotație). lată definiţia sferei: 


Cartea a IX-a, Definiţia 14. Când un semicerc de diametru 
fixat e rotit până ajunge din nou în poziţia iniţială, figura 
care se obține e o sferă. 


Spre deosebire de cerc, pentru care Euclid dezvoltă o teorie 
consistentă (în Cartea a V-a), despresferă vorbeşte foarte puţin. 
Nici măcar nu demonstrează că punctele sferei sunt echidis- 
tante față de centrul sferei; sigur că demonstraţia e evidentă, 
pentru că fiecare punct stă pe un semicerc egal cu cel de ple- 
care, fiind deci echidistant față de centrul acestuia. 

Cu excepția lui Arhimede (de” 
spre care vom vorbi puțin mai în- 
colo), matematica greacă nu 
aprofundează prea mult conceptul 
de suprafaţă, preferă de departe geo- 
metria plană şi nu construiește o te- 
orie organică a obiectelor spațiale. 

O suprafață se numește riglată 
dacă e acoperită de drepte — echiva- 
lent, dacă prin fiecare punct al său 
trece o dreaptă conținută pe de-a-n- 

Figura 3.2 tregul în suprafață. Exemple de su- 

prafeţe riglate sunt conurile, adică 

suprafeţele generate de dreptele care unesc o curbă plană cu un 

punct exterior planului (zis vârf al conului); de asemenea, cilin- 

drii, care sunt generați de drepte care trec printr-un punct al 

unei curbe plane și sunt perpendiculare pe planul curbei. Fi- 

gura 3.2 reprezintă un hiperboloid cu o pânză (zis și hiperbo- 

lic), cu un con în interior: e o suprafață dublu riglată pentru că 

prin fiecare punct al său trec două drepte distincte conţinute în 
întregime pe suprafață. 

Un alt tip de suprafață riglată e cea generată de toate tan- 
gentele la o curbă spaţială. Suprafeţele riglate de acest tip se 
mai numesc desfășurabilepentru că, dacă le gândim ca pe niște 
bucăţi de stofă flexibilă și inextensibilă, pot fi întinse, cel pu- 
țin local, pe o suprafaţă plană. 

Un alt exemplu de suprafață riglată e elicoidul, generat de 
mișcarea elicoidală a unei drepte de-a lungul unei axe. Atunci 
când dreapta e perpendiculară pe axă, vorbim despre un eli- 
coid drept. Scara „în spirală“ e un asemenea exemplu, altul e 
celebrul burghiu hidraulic al lui Arhimede, un dispozitiv mecanic 
folosit pentru a ridica un lichid sau un material granular, care 
e încă folosit pentru extragerea apei. 

ARHIMEDE ȘI GEOMETRIA SFEREI 


Perfecțiunea cercului și, mai ales, a sferei îl fascinează pe mu rele 

matematician grec Arhimede (287-212 î.Cr.). Figură emblema 

ticădeom de ştiinţă şiinventator, Arhimede trăiește şi lucreaza 

la Siracuza, în cultura Magna Greciei, având o abordare foarte 

autonomă şi originală, dar păstrând mereu un contact foarte 

strâns, prin corespondenţă, cu învățații din Alexandria. În geo- 
metrie, în mod special, Arhimede a demonstrat rezultate și te- 
oreme surprinzătoare. 

Metoda sa de cercetare e foarte inovativă şi, în anumite pri- 
vinţe, diferită de a lui Euclid şi a altor geometri greci. Am redat 
în primul capitol cuvintele cu care descria chiar el modul în 
care ajungea la descoperiri matematice în două etape oarecum 
distincte. 

În prima etapă, cu o metodă pe care el o numea mecanică, 
bazată pe principii de echivalență a măsurilor (greutăţi, lun- 
gimi, arii) verificabile concret, ajutându-se eventual de instru- 
mente mecanice(pârghii şi suprapuneri), ajunge la formularea 
unor teoreme. Un mod foarte practic de a face matematică, 
asemănător celui folosit azi în ingineria matematică. 

Nu atribuie acestei prime metode o rigoare suficientă pentru 
a determina o dovadă matematică a rezultatului, așa că fumi- 
zează, în etapa a doua, o demonstraţie concluzivă pe care o nu- 
meşte geometrică, folosind metoda logico-deductivă a lui Euclid. 
Mai precis, se referă la metoda exhaustiei a lui Eudoxos, metodă 
care constă în aproximarea figurii care constituie obiectul ana- 
lizei, din interior şi din exterior, cu poligoane sau cu poliedre. 

Nefiind mulțumit de versiunea teoriilor lui Euclid conți- 
nute în Cartea a V-a a Elementelor, Arhimede îi face o prezentare 
mai aprofundată și introduce o nouă axiomă (pe care azi o 
numim axioma lui Arhimede). Să zăbovim un pic asupra teoriei 
exhaustiei ca să înțelegem în ce constă partea ei delicată şi de 
ce a fost nevoie de adăugarea noii axiome. 

Teoria proporțiilor îşi propune să considere lungimile curbe- 
lor (sau ariile suprafeţelor, volumele corpurilor) ca numere. 

Grecii nu aveau la dispoziţie decât numerele raționale — chiar” 
dacă, așa cum am văzut, erau perfect conştienţi de existența 
lungimilor iraționale: din teorema lui Pitagora, de exemplu, 
reiese că lungimea diagonalei pătratului de latură 1 e rădăcina 
pătrată a lui 2, un număr irațional sau, cum se spunea pe- 
atunci, incomensurabil. 

Cum trebuie deci interpretate asemenea lungimi? Cum să 
le comparăm? În prima carte a tratatului său Despre sferă, Ar- 
himede enunţă următorul postulat: 


Postulat. Că în plus între linii inegale, suprafeţe inegale şi 
corpuri inegale cel mai mare îl depăşeşte pe cel mai mic cu 
o cantitate care, dacă e adăugată sieşi, poate depăşi orice 
mărime fixată de tipul celor comparate între ele. 


Azi încă spunem că într-o mulțime de numere, înzestrată 
cu o adunare și o înmulțire (un corp) și cu o ordine, e satisfă- 
cută axioma lui Arhimede dacă pentru orice două numere pozi- 
tive a şi b există un întreg pozitiv n astfel ca na>b. Numerele 
reale formează un corp ordonat care rezultă că e arhimedian; 
la fel, numerele raționale. În plus, numerele reale formează 
un corp complet, ceea ce e mai mult decât arhimedian, motiv 
pentru care fiecărei lungimi a unui segment îi putem asocia 
un număr real; se poate deci vorbi despre dreapta reală. 

Din proprietatea lui Arhimede rezultă, fără mare dificul- 
tate, că lungimile raționale (numerele raționale) sunt dense 
în totalitatea lungimilor (numerele reale), altfel spus, pentru 
orice pereche de lungimi x<y există o lungime rațională a in- 
termediară: x<a<y. 

Astfel, axioma aceasta i-a permis lui Arhimedesă afirme fără 
ambiguitate că orice lungime e determinată în mod univoc de 
lungimile raționale mai mici şi mai mari decât ea. Vom spune 
deci că două lungimi sunt egale, /, =, dacă orice lungime rați- 
onală mai mică decât /, e mai mică și decât /, şi reciproc. 

Metoda exhaustieise bazează pe teoria proporțiilor și constă în 
calculul unei mărimi £ comprimând-o între o limită inferioară, 

I, nedescrescătoare, şi o limită su- 
perioară, C, necrescătoare, în așa 
fel încât, pentru nişte numere n 
convenabil alese, diferenţa (sau ra- 
portul) C,-1, (C1) să poată fi fă- 
cută mai mică decât orice mărime 
dată (mai mic decât raportul orică- 
ror două mărimi date). 

De exemplu, cu metoda exhaus- 
tiei se poate demonstra că aria 
unui cerc de razăr, A(r), e proporţi- 
onală cu pătratul razei: A(r)= constantăxr?. Figura 3.3 ne arată 
cum trebuie să procedăm, aproximând circumferința cu poli- 
goane regulate înscrise şi circumscrise. 

Fie P(r)cP,„(r)cP„Ar)c.. şirul de poligoane interioare şi 
9(1)>9,(n20,(r)> .... şirul poligoanelor exterioare; fiecare po- 
ligon are de două ori mai multe vârfuri decât cel dinainte, vârfu- 
rile noi fiind obținute împărțind în două părți egale fiecare 
unghi lacentrudintre vârfurile adiacente din poligonul anterior. 

Dacă i e destul de mare, diferenţa dintre ariile poligoanelor 
exterioare și interioare, Q (r)— P(r), poate fi făcută oricât de 
mică; aşadar, pentru i mare, P (r) aproximează oricât de bine 
aria cercului A(r). 

Aria unui poligon regulat cu n laturi înscris într-un cerc de 
rază r e proporțională cu pătratul razei, ?, constanta de propor- 
ționalitate depinzând numai de n ; într-adevăr, poligonul e for- 
mat din n triunghiuri isoscele cu laturile egale de lungime r. 

Dacă luăm două cercuri de raze r şi r’ şi notăm cu P (r), 
respectiv P (r^) şirurile de poligoane interioare unuia şi celui- 
lalt, vom avea relația P(r):P(r)=r:r?. 

Să presupunem acum, prin absurd, că A(n):A(r)<r:r 2. Re- 
zultă că, dacă i e suficient de mare, vom avea şi P (r):P (rsr r ?, 
dar relația aceasta contrazice afirmaţia dinainte. Exact la fel se 
arată că şi inegalitatea A(r):A(r>r:r ? conduce la contradicţie. 

Trebuie deci să fie adevărată egalitatea 

A(N: Ar) =rr? 


Figura 3.3 

În 1706, matematicianul William Jones a propus simbolul © 
n pentru notarea constantei de proporționalitate şi a scris, pen- 
tru prima oară, celebra formulă 

A(r)=nr? 

Asemănător, folosind aceleaşi poligoane, se poate arăta că 
lungimea S(r) a cercului de rază re dată de formula S(r) = 2ar. 

În tratatul despre Măsura cercului, Arhimede foloseşte me- 
toda exhaustiei pentru a determina, cu o bună aproximaţie, 
constanta m, gândită ca aria cercului de rază unitară. Problema 
aceasta e numită de obicei cuadratura cercului — în uzul comun 
s-a încetățenit ca o sintagmă care denumeşte ceva imposibil de 
realizat. Arhimede şi matematicienii greci intuiseră că acest 
număr nu e rațional, dar o primă demonstraţie veritabilă a 
apărut abia în 1794, opera matematicianului Adrien-Marie 
Legendre. În 1882, Ferdinand von Lindemann a demonstrat că, 
mai mult, n e chiar transcendent, astfel că nici o putere a sa şi 
nici o combinaţie de puteri ale sale nu poate fi rațională. Nu- 
mărul n e deci foarte neprietenos și, până la urmă, metoda cea 
mai bună ca să-l înțelegem e tot teoria proporțiilor şi metoda 
exhaustiei. Iată enunţul lui Arhimede: 


Propoziția 3. Circumferinţa oricărui cerc e triplul diame- 
trului și îl depăşeşte cu mai puţin de o şeptime a diametru- 
lui şi cu mai mult de zece șaptezeci și unu zecimi. 


Altfel spus, Arhimede demonstrează că n e curpins între 

3+(10/71)şi 3 + (1/7). Demonstrația se obține cu metoda exhaus- 

tiei, înscriind şi circumscriind cercul cu poligoane având până 
la 9 de laturi! 

În tratatul despre Cuadratura parabolei, Arhimede foloseşte o 

exhaustie cu triunghiuri pentru a demonstra că aria segmentului 

de parabolă, adică a părţii din 

A pă plan cuprinse între parabolă și o 

æ= ——  dreaptăcare-ointersectează, ca în 

figura 3.4, e echivalentă cu 2/3 din 

Figura 3.4 aria dreptunghiului circumscris. 

Aceste două rezultate îi aduc rapid celebritatea, dar rezul- 
tatul cu care se mândreşte cel mai mult Arhimede e găsirea 
ariei sferei, din tratatul Despre sferă și cilindru, în introducerea 
căruia scrie: 


În continuare, găsindeu nişte teoreme demne de a fi studiate, 
le-am demonstrat. lată-le: întâi, că suprafața sferei e împătri- 
tul cercului său maxim* [..] În afară de acestea: că orice cilin- 
dru cu baza egală cu cercul maxim al unei sfere şi cu înălțimea 
egală cu diametrul e o dată și jumătate sfera, iar suprafața sa 
totală e şi ea o dată și jumătate suprafaţa sferei. [... 

Aceste proprietăţi erau dintotdeauna inerente naturii fi- 
gurilor menţionate, dar nu erau cunoscute de cei care s-au 
ocupat cu geometria, din moment ce nici unul dintre ei nu 
înțelesese că aceste figuri sunt comensurabile. De aceea, eu 
nu m-așcodi să compar aceste proprietăți cu speculațiile altor 
geometri și cu acele teoreme ale lui Eudoxos despre figurile 
solide care, după mine, sunt excelente, anume că orice pira- 
midă e o treime din prisma cu aceleaşi bază și înălțime, şi că 
orice con e o treime din cilindrul cu aceleași bază şi înălțime. 


Notând cu S(r) suprafaţa sferei de rază r, Arhimede spune că e 
cvadruplul cercului său maxim, adică S(r)= 477. Mai spune și 
că cilindrul circumscris, ca în figura 
3.5, are suprafața o dată şi jumătate 
cât suprafaţa sferei, deci 


250) = Qzr:2r+2zr?) 


ceea ce se reduce la formula prece- 
dentă. 

Se povesteşte că Arhimede a ce- 
rut ca figura 3.5 să-i fie sculptată pe 
mormânt, în amintirea acestei mari 
descoperiri. Ne-o confirmă Cicero 
care scrie: Figura 3.5 


* În textele româneşti, termenul încetățenit este „cerc mare“. (N. tr.) 

Pe când eram chestor, am căutat mormântul lui Arhimede“ 
despre care siracuzanii nu ştiau nimic, chiar tăgăduiau că 
ar exista — l-am găsit înconjurat şi acoperit de tufișuri şi 
ramuri. Cunoșteam de fapt niște versuri scurte despre care 
aflasem că ar fi scrise pe monumentul său, conform cărora 
deasupra mormântului ar trebui să se afle o sferă cu un ci- 
lindru. Aşadar, în timp ce le treceam în revistă pe toate cu 
privirea, am observat o coloană mică ce abia se vedea dintre 
tufișuri şi pe care se afla desenul cu o sferă și un cilindru. 


Din figura 3.5 se inspira până de curând și logoul Uniunii 
Matematice Italiene (figura 3.6). 

Să dăm o demonstraţie acestei teoreme, una în spiritul lui 
Arhimede; vrem să demonstrăm că suprafața sferei e egală cu 
suprafața laterală a cilindrului circumscris. Tăiem cilindrul 
cu plane orizontale (deci paralele între ele), obținând nişte 
gulere, atât pe sferă, cât şi pe cilindru (vezi figura 3.7). 

Suprafeţele sferei şi cilindrului sunt sumele suprafeţelor 
gulerelor obținute feliind întreaga sferă. Atunci ne va fi sufi- 
cient să demonstrăm că aria unui guler de pe sferă e egală cu 
aria gulerului corespunzător de pe cilindru. 

Să aproximăm gulerul sferic cu gulerul conic ce are ca ge- 
neratoare segmentul tangent la sferă; luând felii din ce în ce 


UNIONE MATEMATICA ITALIANA 


Figura 3.6 Figura 3.7 

mai înguste, aproximarea aceasta se h s 
justifică cu principiul exhaustiei. 
Aria gulerului cilindric e 2nr-h ; r 
în notațiile figurii 3.8, obținută ca 
secțiune cu un plan care trece prin 
axa cilindrului, aria gulerului conic 
e 2ns-d. Cele două cantități sunt egale 
dacă r-h=s-d. u oOo 
Dar cele două triunghiuri din fi- 
gura 3.8 sunt asemenea, deci au latu- Figura 3.8 
rile omoloage proporționale, anume 
r S 


d h 
adică exact ce voiam! 
Arhimede mai spune că volumul cilindrului circumscris e 
o dată şi jumătate cât volumul sferei. Notând cu V(r) volumul 
sferei de rază r, am avea deci 


Srr= 2-a, adică = dar 


Pentru demonstrația acestei formule, vom folosi cele două 
rezultate despre piramidă și con menţionate de Arhimede şi 
atribuite lui Eudoxos, care se găsesc în Cartea a XII-a din Elemente. 


Propoziția 7. Orice prismă cu baza triunghiulară se împarte 
în trei piramide egale între ele şi având baza triunghiulară. 
De aici urmează în mod evident că orice piramidă e a treia 
parte dintr-o prismă care are aceeași bază şi aceeași înăl- 
țime cu piramida. 


Demonstrația e evidentă dacă ne ui- 
tăm la figura 3.9 care arată modul în 
care prisma triunghiulară poate fi 
împărțită în trei piramide. Oricare 
două dintre aceste piramide au baza 
şi înălțimea egale, chiar dacă alege- 
rea bazei depinde de cele două pira- 
mide pe care vrem să le comparăm. Figura 3.9 

Li 


Propoziția aceasta implică: 


Propoziția 10. Orice con e a treia 


parte din cilindrul cu aceleași bază 
| și înălțime. 


S E 
Von = zaria bazei » înălțimea 


Calculul volumului sferei se obține 
subîmpărțind sfera în multe conuri 
cu baza pe suprafaţa sferei și cu 
vârful în centrul sferei, ca în figura 
3.10. Volumul sferei e egal cu suma volumelor tuturor conu- 
rilor care o acoperă: 


Figura 3.10 


V(r) = suma după toate conurile( aria bazei : r) 


= aria teira amra A 


Mulți ani mai târziu, Galilei redemonstrează această for- 
mulă folosind un raționament uşor diferit, cunoscut azi sub 
numele de castronul lui Galilei *. 

Arhimede consideră şi alte suprafeţe, cum ar fi acelea obți- 
nute prin rotația unei conice în jurul unei axe ale sale, pe care 
azi le numim cuadrice— vedem două exemple în figura 3.11. 


Hiperboloid cu o pânză Elipsoid 
Figura 3.11 


* Scodella în original. (N. tr.) 

ȘI SUPRAFEŢELE SE DESCRIU CU AJUTORUL ECUAȚIILOR 


În secolul XVIII apare conceptul de ecuaţie a unei suprafețe, în 
direcţia indicată de Descartes pentru curbe. O ecuaţie de tipul 
x,y,z) = 0, unde f(x,y,2) e o funcţie de trei variabile, presupusă 
suficient de regulată, de exemplu polinomială, oricum conti- 
nuă şi derivabilă în raport cu fiecare dintre variabile. Funcția 
stabileşte o legătură între coordonatele carteziene (x,y,z) ale 
unui punct din spaţiu ce caracterizează punctele suprafeţei. 

Când fe un polinom, suprafața se numește suprafață alge- 
brică, iar gradul polinomului se numeşte gradul suprafeţei. 

Un plane dat de o ecuaţie liniară, de exemplu 3x —2y+z—2=0; 
planele sunt suprafețe de gradul 1. Sfera cu centrul în origine și 
raza r are ecuaţia x2+y7+z2—r=0; are gradul 2 şi e o cuadrică. 

Matematicianul francez Antoine Parent a fost printre pri- 
mii care au studiat suprafeţele folosind ecuaţiile, folosind deci 
forța algebrei. Problema vizualizării unei suprafețe date prin- 
tr-o ecuaţie e mai grea decât în cazul curbelor. Se încearcă re- 
zolvarea ei fie desenând o proiecție a suprafeţei pe un plan, fie 
cu modele concrete din ceară sau din alt material maleabil. 

Tehnologia digitală de azi e foarte utilă; de exemplu, putem 
folosi modul 3D al GeoGebra sau programul Surfer (se obține, 
cu instrucțiuni şi exemple, de pe pagina https://imaginary.org/ 
program/surfer). 


A 


Figura 3.12 

x2 + 24 22 z2=0 


(x? + y2+ 22-4)x=0 


Figura 3.13 


Figura 3.14 


Imaginile din figura 3.12 au fost realizate cu Surferşi repre- 
zintă cuadrica de ecuaţie bx? — cy’ — az =0 şi una dintre supra- 
fețele introduse de Parent, de ecuație 


Es jazz 
a+x Z z 
Ne putem amuza construind suprafețe noi, cu aspect ciudat 
precum cele din figura 3.13, cu respectivele lor ecuații. 
În 2008, Valentina Galati, elevă de liceu, a realizat cu Surfer 
o galerie întreagă de suprafețe foarte frumoase (https://imagi- 
nary.org/gallery/valentina-galata) printre care cele două din 
figura 3.14. 

Figura 3.16 


Fab labe azi un formidabil spațiu de „creaţie“, inclusiv pentru 
suprafeţe. O imprimantă 3D (figura 3.15) e capabilă să „citească“ 
ecuațiile unor suprafeţe, apoi să le realizeze ca obiecte solide din 
orice fel de materiale: răşini colorate, aur sau chiar ciocolată. Cu 
doar puțină pregătire tehnică, dar cu bun-gust geometric şi cu 
un pic de sensibilitate artistică, oricine poate crea obiecte utile 
şi frumoase, își poate traduce ideile în prototipuri sau poate 
produce bijuterii şi dulciuri speciale. 

Figura 3.16 prezintă câteva imagini de obiecte create cu im 
primanta 3D de la Muzeul Științelor din Trento sau de Oliver 
Labs, într-un „magazin on line“ ad-hoc: http//math-sculpture. 


SUPRAFEȚE.  10/ 


com/. Prima dintre ele e un model al cupolei lui Brunelleschi, 
suprafață obținută prin rotația „lănțișorului“. Celelalte două 
sunt suprafeţe cubice „pentru salon şi ca podoabă“. 

Suprafeţele mai pot fi descrise și parametric, ca puncte din 
spaţiu ale căror coordonate carteziene (x(u,v), y(u,v), z(u,v)), 
sunt descrise de funcțiile x(u,v), y(u,v) și z(u,v) atunci când pa- 
rametrii şi v variază continuu. Funcţiile acestea se numesc 
ecuații parametrice ale suprafeței. Sfera, de exemplu, poate fi 
descrisă parametric cu latitudinea şi longitudinea: aceşti doi pa- 
rametri ne fixează poziţia pe globul terestru, primul determi- 
nând distanţa față de ecuator, al doilea față de un meridian 
fixat (prin convenţie internaţională, cel care trece prin obser- 
vatorul din Greenwich). 


SUPRAFEŢELE CU SINGULARITĂȚI. RECORDURI 


Şi pentru suprafeţe se pot defini punctele singulare şi punctele 
nesingulare (sau netede). Se pleacă de la considerații geome- 
trice, asemănătoare cu cele ale lui Euclid pentru tangenta la 
un cerc, şi se definește planul tangent la suprafaţă într-un punct 
P ca fiind acel plan care trece prin P și cu proprietatea că, cel 
puţin în vecinătatea lui P, nu există vreun alt plan între el şi 
suprafaţă. Alternativ, planul tangent poate fi definit ca fiind 
generat de toate dreptele tangente în P la curbele de pe supra- 
față care trec prin P. Dacă acest plan există și e unic, punctul 
se numeşte neted, iar planul, tangent. 

Dreapta normală la o suprafaţă într-un punct neted e dreapta 
perpendiculară pe planul tangent în acel punct. 

Dacă suprafața e definită printr-o ecuaţie carteziană, putem 
decide uşor dacă un punct e neted folosind calcule algebrice: e 
neted dacă și numai dacă valorile celor trei derivate ale funcţiei 
în raport cu toate variabilele nu se anulează simultan în acel 
punct. În acest caz, putem determina ușor și ecuaţia carteziană 
a planului tangent. 

Mea, 


Figura 3.17 


Imaginile din figura 3.17, realizate cu GeoGebra3D, arată pla- 
nul tangent la trei cuadrice în anumite puncte, respectiv la un 
elipsoid, la un hiperboloid cu o pânză şi la un paraboloid eliptic. 

Planele nu au singularități. Suprafeţele pot avea singularități 
începând de la gradul al doilea: conul, de ecuație X +y? +2°=0, 
are o singularitate în origine, după cum se vede în figura 3.18. 

În secolul trecut, comunitatea matematică a intrat, mai 
mult sau mai puțin conştient, într-un fel de competiţie în 
domeniul singularităţilor. Era vorba de a găsi, printre toate 
suprafeţele de grad fixat, pe acelea cu numărul maxim de sin- 
gularități. În figura 3.19 apar „câștigătoarele“ primelor catego- 
rii (desenate cu Surfer): cubica lui Cayley, cu 4 singularități, 
cuartica lui Kummer, cu 16 singularități, cvintica lui Togliatti, 
cu 31 de singularităţi, şi sestica lui Barth, cu 65 de singularități. 

Descoperitorii acestor suprafețe sunt mari matematicieni 
europeni; al treilea e matematicianul ita- 
lian Eugenio Giuseppe Togliatti (1890-1977), 
fratele lui Palmiro, secretarul, timp de mulți 
ani, al Partidului Comunist Italian. 

Suprafeţele acestea pot fi realizate cu o 
imprimantă 3D şi puse în valoare ca obiecte 
decorative în salon (figura 3.20). În reali- 
tate, nu e chiar la îndemână, adesea e ne- 
voie să fie imprimate pe porțiuni mici care Figura 3.18 


SUPRAFEȚE 109 


a 


T.. a DE 
Ep d 


Figura 3.19 


trebuie apoi lipite. Îmi închipui că sculptorul şi orfevrul italian 
Benvenuto Cellini a avut de rezolvat probleme similare când a 
topit şi apoi l-a asamblat pe Perseu sau numeroasele solnițe 
omamentale pe care le-a produs. Pot fi cumpărate pe web, deja 
printate, de exemplu din magazinul Oliver Labs despre care am 
pomenit mai sus. 


Figura 3.20 

Cât despre suprafețele de grad 
mai mare sau egal cu 7, sunt cunos- 
cute suprafețe de acest tip cu multe 
singularităţi, dar încă nu s-a reuşit 
găsirea „campioanelor“ categoriei. 
În 2008, matematiciana italiană An- 
tonella Sarti a descoperit o supra- 
faţă de gradul 12 cu 600 de noduri 
(figura 3.21); chiar dacă e o supra- 
faţă record pentru numărul de sin- Figura 3.21 
gularități, tot nuse ştie dacă acesta 
e sau nu recordul pentru suprafețele de gradul 12. Oricum, ma- 
tematicianul japonez Yoichi Miyaoka a demonstrat că o aseme- 
nea suprafață nu poate avea mai mult de 645 singularități. 


DRUMUL CEL MAI SCURT 


Sunt foarte multe curbele care pot sta pe o suprafață; de exem- 
plu, intersectând suprafaţa cu plane se obțin aşa-numitele sec- 
țiuni plane. 

Să fixăm două puncte pe o suprafață şi să considerăm toate 
curbele de pe ea care le unesc. O problemă naturală e găsirea, 
dacă există, a celei sau a celor de lungime minimă: o asemenea 
curbă se numește geodezică. Ne lovim adesea de această pro- 
blemă în viaţa de zi cu zi: de exemplu, când mutăm obiecte pe 
un plan, ca să minimizăm efortul le deplasăm în linie dreaptă. 
Sau la munte, în timpul unei drumeţii, când avem de traversat 
o vale, căutăm parcursul cel mai scurt ştiind prea bine că nu 
putem zbura, ci suntem obligaţi să rămânem pe suprafaţa te- 
restră; alegerea unui traseu geodezic bun depinde de experi- 
ență. De asemenea, când legăm un sul de hârtie cu o sfoară, 
aceasta se aşază de-a lungul unei geodezice a cilindrului for- 
mat de sul. 

În general, un mod concret pentru a construi o geodezică 
etocmai dispunerea unui fir bine întins între cele două puncte. 

Căutarea unei geodezice între două puncte e o problemă 
„variațională“;, nu e deci de mirare că primul care şi-a pus pro- 
blema in superficie quacumque ducere lineam inter duo puncta brevis- 
sima (trasarea liniei celei mai scurte între două puncte oarecare) 
a fost Johann Bernoulli, în 1697. De fapt, ce voia el era să înțe- 
leagă cum natura operari per modus et vias faciliores et expeditiores 
(operează natura prin mijloace și căi mai uşoare și mai rapide). 

Bernoulli a studiat întâi problema pe suprafeţe de rotație, 
abia apoi pe suprafeţe generale; a introdus şi el conceptul de 
ecuaţie a unei suprafeţe, ca instrument necesar pentru obți- 
nerea ecuaţiei geodezicei. 

Geodezicele unei suprafeţe sunt caracterizate de o proprie- 
tate fundamentală care, dacă e formalizată matematic în mod 
convenabil, permite determinarea lor cu ajutorul ecuaţiilor. 
Proprietatea derivă dintr-un procedeu folosit în topografie: se 
fixează doi țăruşi pe suprafaţă, unul în punctul de plecare, A, şi 
unul într-un punct apropiat, B, în direcția punctului în care 
trebuie să ajungem. Apoi se fixează țăruși în puncte succesive, 
C, D, ..., mereu în direcția punctului în care vrem să ajungem, 
dar în așa fel încât pentru un observator din A, țăruşul din C să 
fie ascuns de cel din B, pentru un observator din B, țărușul din 
D să fie ascuns de cel din C şi aşa mai departe, până ajungem în 
punctul fixat. 

Procedând astfel în plan, obținem o dreaptă — într-adevăr, 
geodezicele planului sunt dreptele. 

Să încercăm acum să înțelegem această proprietate din 
punct de vedere matematic. Să observăm în primul rând că 
țărușii sunt normali, adică perpendiculari pe suprafaţa S și că, 
ținând cont de felul cum îi dispunem, fiecare stă într-un plan 
care trece prin punctul precedent şi prin cel succesiv. Trecând 
la limită, adică presupunând că punctele A, B, Cetc. se apropie 
indefinit unul de altul, planul acesta va coincide cu planul 
osculator al curbei căutate; aşadar, planul osculator în orice punct 

al unei geodezice conține dreapta normală la suprafaţă în acel punct, 
adică planul osculator la geodezică e normal la suprafață. 

De altfel, cu tehnica firului întins între două puncte pe su- 
prafaţă, Johann Bernoulli a observat că, pentru a menţine firul 
în echilibru, planul osculator trebuie să fie normal la suprafață. 

Avem deci două definiţii ale curbei geodezice, una mai in- 
tuitivă — curba cea mai scurtă între două puncte —, a doua mai 
formalizată — curba al cărei plan osculator în orice punct con- 
ține dreapta normală la suprafață în acel punct. Să observăm 
că prima e o proprietate internă, sau intrinsecă, a suprafeţei, 
punctele din spațiul ambient al suprafeței neintervenind, în 
timp ce a doua e o proprietate exterioară care depinde, prin 
intermediul dreptei normale și a planului osculator, de felul 
cum e poziționată suprafaţa în spațiul ambient. 

Am observat deja că prima definiţie o implică pe a doua. 
Faptul că o curbă pe suprafață având proprietatea că planul 
său osculator conţine dreapta normală la suprafaţă e o curbă 
de lungime minimă e mai delicat de verificat şi e adevărat 
numai dacă acea curbă e cuprinsă într-o regiune mică a supra- 
feței — spunem că e o proprietate locală. 

Dacă suprafaţa e definită cu ecuaţii (carteziene sau parame- 
trice) definiția cu planul osculatorconduce la ecuația diferenţială 
a geodezicei; soluţia ei furnizează, cel puţin local, ecuaţia curbei 
geodezice. Tipul de calcule necesare e asemănător celor făcute 
pentru brahistocronă în capitolul precedent, iar dificultatea lor 
depinde și de complexitatea ecuaţiei suprafeței. 

Metoda țăruşilor sugerează că din orice punct al suprafeţei 
izvorăsc o infinitate de geodezice, anume câte una în fiecare 
direcție tangentă la suprafață. Direcția geodezicei din punctul 
P se numeşte condiție inițială, se poate arăta că soluția ecuaţiei 
diferențiale a geodezicelor depinde univoc de această condiţie 
inițială: fixată direcţia, există (local) o singură soluție. 

Când căutăm geodezicele pe suprafața terestră cu metoda 
topografică, nu vom ajunge să trasăm linii drepte (de altfel, 
nici nu există drepte pe sferă). Vom obține de fapt porțiuni de 

cercuri maxime, obținute prifi 

intersectarea sferei cu un plan 

care trece prin cele două 

puncte şi prin origine, ca în fi- 
gura 3.22. 

Figura 3.22 Pe de altă parte, e evident 

că cercurile maxime sunt sin- 

gurele curbe pe sferă ale căror plane osculatoare conțin nor- 

malele la sferă în fiecare punct. 

În manieră empirică, aşa cum proceda Bernoulli (rationem 
experientiae), putem şi să întindem bine o coardă între două 
puncte şi să observăm că aceasta se aşază de-a lungul unui cerc 
maxim. Ca să aflăm ruta zborului Milano-Los Angeles, întin- 
dem pe mapamond un fir între aceste două oraşe: vom desco- 
peri că cercul maxim trebuie să treacă pe deasupra Islandei şi 
a Groenlandei. Piloții şi, mai ales, sistemele automate de navi- 
gaţie, sunt familiarizați cu geodezicele globului terestru... 

Pe un cilindru, geodezicele sunt curbe care, atunci când 
cilindrul e desfăşurat pe plan, devin segmente de dreaptă; de 
exemplu, elicele circulare, ca în figura 3.23. 

În general, pe o suprafață desfășurabilă, geodezicele sunt 
curbe care devin segmente de dreaptă când suprafaţa e desfă- 
șurată pe plan. 

Pe o suprafață de rotaţie, obținută rotind o curbă plană în 
jurul unei axe de rotaţie, distingem două tipuri de curbe spe- 
ciale: meridianele, obținute intersectând cu un plan care trece 
prin axa de rotație; şi paralelele, obținute intersectând cu un 
plan perpendicular pe axa de rotație. Meridianele sunt geode- 
zice. În schimb, nu toate paralelele sunt geodezice, ci numai 

acelea care se obțin din rotația 
~ punctelor de pe curba genera- 
toare în care vectorul tangent 
la ea e paralel cu axa de rotație. 
Pe sferă, ecuatorul e unica pa- 
Figura 3.23 ralelă geodezică. 


(| 

În figura 3.24, sunt geode- = 
zice meridianul m şi parale- 
lele prin punctele P,,P, P, dar 


nu și cel prin P, ( Sa 

Pe o suprafaţă (completă), ^ = x 
curbele geodezice sunt echi- 
valentele dreptelor de pe plan: Figura 3.24 
satisfac aceleași caracteristici 
pe care Euclid le impunea unei drepte. Într-adevăr, fiind curbe, 
sunt lungimi lipsite de lărgime (Definiţia 2 a lui Euclid), iar ca 
geodezice stau la fel față de punctele lor (Definiţia 4). Prin orice 
două puncte suficient de apropiate trece o geodezică şi numai 
una singură (Postulatul 1). Ipoteza asupra apropierii punctelor 
e necesară: gândiți-vă la geodezicele sferei: dacă punctele sunt 
antipodale (un punct P de pe sferă se numește antipodal față de 
O dacă dreapta PỌ trece prin centrul sferei), prin ele trec o infi- 
nitate de cercuri maxime. Dacă nu sunt antipodale, atunci 
există un singur plan care trece prin ele și prin centrul sferei, 
acesta determinând geodezica prin cele două puncte. 

În fine, faptul că orice geodezică poate fi prelungită la infi- 
nit (Postulatul 2) nu e întotdeauna adevărat, ci depinde de 
suprafaţa pe care stă geodezica: suprafața trebuie să fie com- 
pletă, adică închisă şi fără frontiere care s-o întrerupă. Planul 
și sfera sunt complete. 


TEOREMA „EGREGIUM“ A LUI GAUSS 


Multă vreme, suprafeţele erau gândite ca înveliş al unui corp 
solid: Leonhard Euler vorbeşte încă despre De superficiebus corpo- 
rumşi despre De solidis quorum superficiem in planum explicitare licet. 

Cel care dezvoltă mult conceptul de suprafață e Carl Frie- 
drich Gauss, Princeps mathematicorum (prințul matematicieni- 
lor). Prin rezultatele fundamentale și surprinzătoare pe care 


SUPRAFEȚE 115 


le-a demonstrat, el a creat un domeniu de studiu autonom în 
interiorul geometriei moderne. În Disquisitiones generales circa 
superfices curvas (Cercetări generale privind suprafeţele curbe, 
Göttingen, Typis Dieterichianis, 1828), el vorbește despre supra- 
fețe non tamquam limes solidi, sed tamquam solidum cuius dimensio 
una pro evanescente habetur (nu ca limite ale unor corpuri solide, 
ci ca nişte corpuri solide la care una dintre dimensiuni dispare). 

Gauss era un savant deloc modest și se considera cel mai 
mare matematician al vremurilor moderne; în schimb, îl ve- 
dea pe Arhimede drept cel mai important matematician al 
Antichității. La fel ca acesta din urmă, avea preferinţe printre 
rezultatele sale şi se pare că era deosebit de mândru de un re- 
zultat pe care chiar l-a numit egregium (important). Chiar şi 
azi, acest rezultat e numit, poate un pic ironic, teorema egre- 
gium; admite formulări diferite, mai mult sau mai puţin gene- 
rale, inclusiv în dimensiuni mai mari. 

Se povesteşte că Gauss i-ar fi expus principelui Saxoniei 
versiunea cea mai elementară a acestei teoreme, anume cea 
privind suprafaţa sferei, cu scopul de a-i permite acestuia să 
calculeze cu exactitateîntinderea posesiunilor sale. Principele 
l-a recompensat pe măsură; apoi a fost și imortalizat pe banc- 
nota germană de 10 mărci (figura 3.25; observați, pe revers, 
triangularea ducatului Hanovrei). 

Să definim întâi obiectele şi contextul teoriei noastre pe care 
o vom numi geometrie sferică. Să presupunem că vom lucra pe o 
sferă de rază R şi că suntem con- 
strânși să rămânem pe supra- 
față, adică nu putem nici să 
zburăm, nici să săpăm tuneluri. 

În acest ambient geometric, 
dreptele, adică curbele geode- 
zice care satisfac postulatele lui 
Euclid pentru drepte, sunt cer- 
curile maxime — după cum am 
văzut în paragraful precedent. 

Figura 3.25 

Ca să dezvoltăm mai departe 
geometria, avem nevoie de câteva 
definiții secundare, conform acelo- 
rași indicaţii ale lui Euclid pentru 
plan. Un segment e locul punctelor 
de pe un cerc maxim situate între 
două puncte numite vârfuri, un tri- 
unghi e dat de trei segmente astfel 
încât fiecare vârf al unui segment e 
vârf al încă unuia dintre cele trei 
segmente şi numai al unuia singur. 
Două cercuri maxime care se taie determină în fiecare punct de 
intersecție câte patru unghiuri; pentru noi, un unghi e dat de 
două cercuri maxime și de alegerea unuia dintre cele patru. Par- 
tea de suprafaţă conținută între două cercuri maxime care deter- 
mină un unghi se cheamă lunulă de mărime a (figura 3.26). 

Dacă două cercuri maxime coincid, vom spune că unghiul 
e plat și că măsura sa este m. Aceasta e măsura în radiani; se 
poatealege și măsura în grade,anume 180 de grade, dar pentru 
ce avem noi de făcut e mai bine să lucrăm în radiani. Unghiu- 
rile mai mici au măsuri proporţionale. 

Observăm că aria lunulei de mărime a e egală cu 4aR?: se 
vede uşor din teorema lui Arhimede și din faptul că raportul 
dintre aria lunulei şi unghiul a e acelaşi ca raportul dintre aria 
sferei şi z, altfel spus: 

Aria _ 47R? 
a - 
Cu aceste definiţii, putem acum enunţa rezultatul lui Gauss: 


Figura 3.26 


Teoremă. Aria unui triunghi sferic se obține înmulțind 
pătratul razei sferei cu suma unghiurilor interioare din 
care se scade z: 


Aria triunghiului = R? (æ + 8 +y —7) 
Demonstrația se obține citind convenabil figura 3.27. 


SUPRAFEȚE  1l/ 


VII EPPI 


Să observăm că un triunghi 
determină trei lunule, câte una 
pentru fiecare unghi a, 2, y. De ase- 
menea, fiecărui triunghi pe sferă 
îi corespunde unul egal, dar anti- 
podal. 

Fiecare punct de pe sferă apar- 
ține uneia dintre aceste trei lu- 
nule; în particular, punctele 
triunghiului şi ale celui antipodal 

aparţin tuturor trei lunule, în timp 
ce toate celelalte puncte ale sferei aparțin doar uneia dintre 
lunule. De exemplu, punctul A, respectiv B sau C de pe figură, 
aparține doar lunulei definite de unghiul a, respectiv £ sau y. 

Aşadar, cu cele trei lunule acoperim întreaga sferă, acope- 
rind de trei ori triunghiul și antipodalul său. În consecinţă, 
suma ariilor celor trei lunule e egală cu aria sferei la care se 
adaugă de patru ori aria triunghiului (nu trebuie uitat că aria 
triunghiului intră de şase ori în aria lunulelor; două dintre ele 
dau aria sferei, patru sunt în plus). 

Punând laolaltă observaţiile precedente într-o formulă, găsim: 

4r R? +4 aria triunghiului = 4(a + 8 +7)R? 

Simplificând cu 4 şi trecând în dreapta termenul nR? obți- 
nem rezultatul anunţat. 

Teorema aceasta reprezintă din multe motive un punct de 
cotitură în istoria geometriei: probabil că Gauss nu greșea 
numind-o egregium. Înainte de a discuta câteva dintre impor- 
tantele sale consecințe, să-i dăm o formulare mai generală, 
folosind conceptul de curbură a unei suprafețe. 


Figura 3.27 


CURBURA UNEI SUPRAFEȚE 


Putem defini și pentru suprafeţe curbura într-un punct nesin- 
gular. În cazul curbelor, conceptul acesta permite evaluarea 

îndepărtării curbei de tangenta sa într-o vecinătate mică a punc- 
tului considerat; la suprafețe, ne interesează comportarea față 
de planul tangent. 

Îi datorăm lui Euler primele considerații generale despre 
curbura suprafețelor: în 1760, apare un tratatcu titlul Recherches 
sur la courbure des surfaces (Studii asupra curburii suprafeţelor) în 
care studiază comportarea suprafeței în vecinătatea unui 
punct prin intermediul curburii anumitor curbe obținute ca 
secțiuni plane. Mai precis, fixat un punct nesingular P pe su- 
prafață, Euler consideră toate curbele plane care se obțin in- 
tersectând suprafața cu plane care trec prin P şi conţin dreapta 
normală (perpendiculară) în P la planul tangent; aceste curbe 
se numesc secțiuni normale. Pentru fiecare dintre ele, Euler cal- 
culează curbura, k, și observă că aceasta variază continuu 
odată cu secțiunea normală. În consecinţă, trebuie să existe 
(cel puţin) o valoare maximă şi una minimă a lui k, corespun- 
zătoare unor secțiuni normale pe care le numește principale. 
Valorile respective, notate k, şi k, se numesc curburi principale. 

Euler demonstrează că cele două curburi principale deter- 
mină curbura oricărei alte secțiuni normale prin formula 


k = cos?0k, + sin“0k, 


unde 6 e unghiul pe care secțiunea normală respectivă îl 
formează cu prima secțiune normală principală. 

Curburile principale în orice punct al planului sunt identic 
nule; printr-un punct al sferei, curburile principale sunt toate 
egale cu inversul razei sferei (pentru că secțiunile normale 
sunt cercuri maxime). 

Comportarea suprafeţei față de planul tangent într-o veci- 
nătate a punctului depinde de valorile lui k și deci de k, şi de 
k„ De exemplu, dacă k, şi k, au același semn, atunci toate 
curburile secțiunilor normale au acelaşi semn și suprafaţa stă 
cu totul de o aceeași parte a planului tangent; în acest caz, 
punctulrespectiv se zice eliptic. Un caz special de punct eliptic 
e acela în care k, = k, deci toate curburile normale sunt egale; 

Figura 3.28 


Figura 3.29 


punctele acestea sunt numite ombi- 
licale (figura 3.28). Sfera şi planul au 
toate punctele ombilicalex. Dacă au 
semne opuse, atunci unele secțiuni 
normale au concavitatea orientată 
de o parte a planului tangent, altele 
de cealaltă parte, deci suprafața e tra- 
versată în punctul P de planul tan- 
gent; un astfel de punct se zice 
hiperbolic (figura 3.29). Dacă una din- 
tre cele două curburi principale e 
nulă, punctul se numește parabolic 
e cazul punctelor unui cilindru, ale 
unui con, și în general, al punctelor 
unei suprafețe desfășurabile. 

Gauss propune o altă abordare a 
problemei, una foarte originală. In- 
fluenţat probabil de felul în care în 
astronomie întreaga boltă cerească 
e reprezentată pe o emisferă (cum 
vedem în planetarii), el a introdus o 
corespondenţă între punctele supra- 
feței şi punctele unei sfere de rază 1 

(sfera unitară), corespondenţă pe 
care azi o numim aplicația lui Gauss. 
Dat un punct P pe suprafață, consi- 


deră normala la suprafaţă prin; aceasta determină o direcție**, 
deci un punct pe sfera unitate pe care-l vom nota N(P) — acesta 
e punctul corespunzător prin aplicaţia lui Gauss. 

În cazul unui plan din spaţiu, direcția normală e aceeași în 
fiecare punct, deci toate punctele sunt trimise de aplicaţia lui 


* Mai mult, se poate arăta că sfera și planul sunt singurele supra- 
fețe conexe care au toate punctele ombilicale. (N. tr.) 
** E important să fixăm și un sens pe normală, de exemplu să con- 
siderăm întotdeauna normala exterioară suprafeţei. (N. tr.) 

Gauss într-un acelaşi punct al sferei. În cazul sferei, aplicația 
lui Gauss e identitatea, deci va acoperi întreaga sferă unitară 
când punctul variază. 

Observațiile de mai sus sugerează că cu cât se îndepărtează 
mai puțin suprafaţa de planul tangent într-o vecinătate a 
punctului considerat, cu atât mai mică va fi porțiunea de sferă 
acoperită de imaginea aplicației lui Gauss. 

Să luăm o porțiune mică de suprafaţă în jurul punctului P; 
pentru comoditate, să presupunem că vecinătatea e circulară, 
adică obținută prin intersectarea suprafeţei cu o sferă de rază 
mică centrată în P. Fie A aria acestei mici porțiuni circulare și 
fie A' aria imaginii sale prin aplicaţia lui Gauss. Din cele spuse 
mai înainte, raportul acestor două arii furnizează o măsură a 
depărtării suprafeţei de planul tangent. 

Gaussa observat că e util să atribuie unsemn (+ sau —)ariei 
A" în felul următor. Frontiera vecinătăţii circulare e un cerc pe 
suprafață; prin aplicaţia lui Gauss, acestuia îi corespunde un 
cerc pe sfera unitară. Să parcurgem în sens antiorar cercul de pe 
suprafață şi să observăm cum se mișcă punctul corespunzător 
de pe cercul de pe sfera unitară: dacă se mișcă tot în sens antio- 
rar, atribuim ariei semn pozitiv, dacă se mișcă în sens orar îi 
atribuim semn negativ (adică înmulțim A'cu — 1). Așadar, sem- 
nul depinde de felul în care 
aplicaţia lui Gauss păstrează 
sau nu orientarea. 

Figura 3.30 (extrasă din 
cartea Differential Geometry of 
Curves and Surfaces de Man- 
fredo do Carmo) explică bine 
cele două cazuri. 

Gauss a numit aria A' cu 
semnul + sau — curbura to- 
tală a porțiunii de suprafață 
considerate. A definit apoi 
curbura lui S în P (azi numită Figura 3.30 

curbura gaussiană), notată K(P), ca limită a raportului 4A cânt 
porțiunea de suprafață considerată se strânge în jurul punctu- 
lui P. 

Se demonstrează apoi că există o legătură între curbura 
gaussiană și curburile principale ale lui Euler, anume 

K= kk, 

Așadar, cunoaşterea curburilor principale e mai prețioasă 
decât cunoașterea lui K. Aceasta din urmă ne dă însă o idee 
despre cât de mult sau de puţin se îndepărtează suprafața de 
planul tangent, iar semnul său caracterizează punctele elip- 
tice, hiperbolice sau parabolice. 

Gauss consideră cazul în care porțiunea de suprafaţă e un 
triunghi geodezic 7, adică un triunghi cu laturi formate de 
segmente de geodezice ale suprafeţei. Să notăm cu a, £, y un- 
ghiurile sale interne şi cu A, aria sa. Se poate arăta că imaginea 
lui T prin aplicaţia lui Gauss e un triunghi geodezic T pe sfera 
unitară, având aceleași unghiuri inteme. 

Să presupunem acum că curbura K e constantă în punctele 
triunghiului geodezic T; atunci definiția curburii implică rela- 
ţia K:4,= A', Pe de altă parte, avem o formulă explicită pentru 
aria triunghiului geodezic 7” de pe sfera de rază 1, anume 
A'„=(a+p+y-r), aşadar 

K-4,=(a+8+y- 1) 

Să observăm că, în particular, pentru o suprafață cu cur- 
bura constantă -1, aria unui triunghi geodezic va fi 
4,=(z-(a+ß+y)). În schimb, dacă curbura e nulă, cum e pe 
plan, cantitatea (a +2 +y- m) e de asemenea nulă; în acest caz, e 
adevărată teorema potrivit căreia suma măsurilor unghiurilor 
interne ale unui triunghi plan e egală cu z. 

Dacă curbura nu e constantă, membrul stâng al formulei 
de mai sus se înlocuieşte cu integrala de suprafață a curburii 
pe triunghiul T (care, intuitiv, e suma curburilor în toate punc- 
tele lui 7), notată [x „obținându-se următoarea formă gene- 
rală a teoremei lui Gauss: 

Teoremă. Fie 7 un triunghi geodezic pe o suprafaţă S, cu 
unghiuri inteme o, J, y. E valabilă relația: 


[|K=t(a+p+r- 


Formula a fost extinsă de Pierre-Ossian Bonnet la cazul unor 
porțiuni de suprafaţă a căror frontieră nu e neapărat formată de 
curbe geodezice. Teorema aceasta, care azi e numită Gauss-Bon- 
net, eprobabilrezultatul cel mai profund din teoria suprafețelor 
(diferenţiabile) și are formulări echivalente și pentru varietăți 
de dimensiune mai mare decât 2. 

O problemă importantă în teoria suprafețelor e posibilita- 
tea comparării lor. Le-am putea considera bucăţi de stofă flexi- 
bile, dar inextensibile și am putea vedea dacă pot fi suprapuse în 
urma unor îndoiri, înfăşurări, desfăşurări, dar fără să le tăiem; 
eventual, să vedem dacă putem să le suprapunem măcar local, 
pe bucățele. Dacă așa ceva e posibil, spunem că suprafețele 
sunt izometrice sau local izometrice. Ideea aceasta apare odată cu 
Gauss şi e direct legată de probleme de geodezie, adică de mă- 
surarea lungimilor sau ariilor pe suprafaţa terestră. În parti- 
cular, chestiunea e importantă pentru construcția hărților 
geografice care presupun reprezentarea suprafeţei terestre pe 
plan. În acest context, Gauss înțelege că sunt foarte impor- 
tante acele proprietăți geometrice ale suprafețelor care sunt 
invariante la izometrii, adică se conservă când suprapunem o 
suprafață pe alta prin operații precum cele descrise mai sus. 

Se conservă, de exemplu, lungimea curbelor de pe supra- 
feţe, unghiurile şi ariile porțiunilor mici de suprafaţă. Atunci 
şi noțiunea de curbă geodezică, definită drept curba de lun- 
gime minimă, va fi invariantă. La fel, noțiunea de curbură 
gaussiană, pentru că e definită ca limită a unui raport de arii; 
faptul acesta poate părea azi evident, dar e, de fapt, apoteoza 
care închide teoria. Gauss spune: 


Formula itaque art. praec.sponteperducit adegregium The- 
orema. Si superficies curva in quamcunque aliam superficem 

explicatur, mensura curvaturae in singuli punctis invariata 
manet*. 


Curbura unei suprafețe e invariantă la izometrii locale, afirmă 
teorema egregium a lui Gauss. 

În particular, rezultă că toate suprafețele desfășurabile, pe 
care le-am introdus mai înainte ca fiind izometrice cu planul, 
au curbură nulă în orice punct. 

Teorema e extrem de importantă și dacă e citită „negativ“: 
dacă fixăm două puncte pe două suprafeţe cu curburi diferite, 
eimposibil să construim vreo izometrie locală între orice fel de 
vecinătăţi ale celor două puncte. Altfel spus, dacă două supra- 
feţe au curburi diferite, nu le putem desfăşura una pe cealaltă. 


HĂRȚI GEOGRAFICE 


Sfera are curbură constantă pozitivă, în timp ce planul are 
curbură nulă. Nu există deci izometrii locale între sferă și plan, 
nu putem desfășura sfera pe plan nici măcar pe porțiuni mici. 
În consecinţă, nici o hartă geografică a globului terestru nu va 
putea fi perfect fidelă din punct de vedere geometric; ca să 
construim hărţi, va trebui să renunțăm la unele proprietăţi 
geometrice ale sferei. 

Dar dacă nu există hărți perfecte, ce folosim ca să ne orien- 
tăm într-un oraș, într-o zonă alpină sau chiar într-o croazieră cu 
iahtul pe Mediterana? Smart phone-ul nostru, dotat cu GPS şi 
cu o „aplicaţie“ adecvată, vizualizează hărţi care reprezintă sfera 
terestră pe plan: care e compromisul între o corespondenţă ge- 
ometrică perfectă (izometrie) și o bună aproximaţie care ne 
permite să ne deplasăm fără să ne rătăcim? 


* Formula din paragraful precedent conduce direct la această Teo- 
remă remarcabilă. Dacă o suprafață curbă e aplicată pe orice altă supra- 
față, măsura curburii în fiecare punct rămâne neschimbată. (N. tr.) 

Problema orientării în spaţiul pe care-l locuim e o constantă 
a istoriei noastre — individuale și colective deopotrivă. Prima 
oară când ne-am dus să cumpărăm singuri pâine, mama ne-a 
dat indicaţii geografice clare, poate chiar şi vreo mică hartă 
rudimentară, indispensabile pentru a ajunge la brutărie şi de 
acolo înapoi acasă. Capacitatea de a ne organiza activitatea 
într-un mediu mai mult sau mai puţin întins se sprijină pe 
cunoașterea acestui spaţiu; pentru unii, această cunoaştere e 
strâns legată de o imagine cartografică. 

Alexandru cel Mare a ajuns în India şi mulțumită hărților 
geografice din epocă; mai târziu, Cristofor Columb a descope- 
rit America dintr-o eroare de cartografiere, crezând că a ajuns 
în India. Eroarea a fost repede corectată, inclusiv cu colabora- 
rea unor exploratori italieni curajoşi ca Amerigo Vespucci. 

O frumoasă carte a istoricului Jerry Brotton [2013], intitu- 
lată Istoria lumii în douăsprezece hărţi*, arată cum, de-a lungul 
veacurilor, progresul omenirii a fost mereu însoțit de rafinarea 
capacităților sale de a se orienta și mișca în spațiu. 

Descoperirea și colonizarea Americii au condus, se pare că 
pentru prima dată, la ideea unui premiu în bani pentru o desco- 
perire ştiinţifică. În 1493, o bulă papală atribuie Spaniei pămân- 
turile de la vest de „meridianul care se află la 100 de leghe vest de 
Azore“; papa era un Borgia şi e uşor de intuit ale cui interese le 
reprezenta. Totuși, nimeni nu știa cum să determine efectiv acest 
meridian; așa că Spania, care voia să ocupe teritoriile acordate, 
instituie în 1567 un premiu pentru rezolvarea acestei probleme. 

Un matematician, astronom şi cartograf olandez din epocă, 
Gerardus Mercator (1512-1594), latinizarea numelui olandez 
Geert de Kremer (Geert „negustorul“), proiectează o hartă geo- 
grafică originală şi inovativă, azi încă numită proiecție Mercator. 
Figura 3.31 reprezintă această hartă, numită Nova et aucta orbis 
terrae descriptio adusum navigantium emendata accomodata (1596),** 


* Polirom, 2013. (N. tr.) 
** O nouă și mai completă descriere a globului pământesc, adaptată în mod 
corect pentru uzul navigatorilor. (N. tr.) 

Figura 3.31 


Nu ştim dacă Mercator a participat la concursul spaniol; în 
titlu, declară că interesul lui e să realizeze o hartă utilă în na- 
vigație. Să presupunem că suntem la cârma unei ambarcațiuni 
care pleacă din Amsterdam; cu ajutorul busolei, putem loca- 
liza uşor Polul Nord, deci putem să dirijăm ambarcațiunea 
de-a lungul unui traseu a cărui direcție să facă cu direcţia nor- 
dului un unghi oarecare a. Ca să ne lămurim unde avem să 
ajungem, ne trebuie o hartă care să reprezinte sfera respectând 
mărimea unghiurilor; o hartă (sau o proiecție) cu această pro- 
prietate se numeşte conformă. Pe o asemenea hartă, o dreaptă 
care trece prin Amsterdam şi face cu verticala un unghi a 
(măsurat spre stânga) va reprezenta fidel traseul nostru. 

Proiecția Mercator se foloseşte şi azi, de exemplu de către 
Google Maps care propune hărţi ca aceea din figura 3.32. Se 
vede ușor că, folosind un unghi de mărime mai mică decât 1/4 
(în direcția vest) o să ajungem prin Groenlanda, dacă nu ne 
lovim întâi de Anglia ori de Islanda; în timp ce cu un unghi 
mai mare decât 3/4z vom ajunge în America de Sud. 

Proiecția Mercator păstrează unghiurile, deci şi forma con- 
tinentelor, dar nu păstrează distanţele, nici ariile. Gândiţi-vă 

Figura 3.32 


că Groenlanda are o suprafață egală cu jumătate din cea a 
Uniunii Europene, ceva mai puţin de 2 milioane de kilometri 
pătraţi una, și 4 milioane cealaltă; pe harta Mercator, Groen- 
landa pare mai mare decât Uniunea Europeană. 

Construcţia lui Mercator se bazează pe câteva idei geome- 
trice interesante și chiar pe unele cunoștințe de analiză. Prima 
idee vine din geometria lui Euclid, în care dacă un triunghi e 
transformat în altul cu aceleaşi unghiuri, atunci se păstrează 
rapoartele lungimilor laturilor corespunzătoare. Două triun- 
ghiuri sunt asemenea, sau conforme, dacă unghiurile corespun- 
zătoare sunt egale sau, echivalent, dacă laturile corespunzătoare 
sunt proporționale. 

La fel, o hartă conformă, care păstrează deci unghiurile, tre- 
buie să păstreze și rapoartele lungimilor de arce infinitezimale 
care izvorăsc, în orice direcție, din puncte aflate în corespondenţă. 

Pe globul terestru pe care, pentru simplitate, îl presupu- 
nem perfect sferic, putem deci să localizăm două coordonate 
parametrice: latitudinea, care determină cu o mărime unghiu- 
lară (notată £) cât de departe suntem de ecuator, și longitudinea 


SUPRAFEȚE 127 


care, tot cu o măsură unghiulară (notată /), ne spune cât dë 
departe suntem față de un meridian fixat — prin convenţie, cel 
care trece prin observatorul din Greenwich. Amintim că me- 
ridianele sunt cercuri maxime care trec prin poli (puncte an- 
tipodale fixate), în timp ce ecuatorul e cercul maxim format 
de punctele echidistante faţă de poli. 

Mercator decide întâi că în proiecția sa meridianele se vor 
transforma în drepte paralele; mai precis, două meridiane care 
sunt la distanța dx pe ecuator vor fi transformate în două 
drepte paralele în plan, la distanță dx una de cealaltă. Proiecția 
aceasta se mai numește cilindrică, pentru că se obține proiec- 
tând sfera terestră din centrul ei pe cilindrul circumscris. 

Pentru a avea proprietatea de conformitate, Mercator cere 
ca un dreptunghi infinitezimal, adică suficient de mic, să fie 
transformat prin proiecție într-un dreptunghi asemenea din 
plan, cu alte cuvinte, cu laturi proporționale cu ale celui de 
plecare. Dacă ne referim la figura 3.33, în care laturile dreptun- 
ghiului de pe sferă sunt notate dl şi dt, iar cele ale dreptunghiu- 
lui plan corespunzător sunt dx şi dy, el cere ca dyldt= dx/dl. 

Cum dx e distanţa la ecuator dintre cele două meridiane pe 
care stau laturile opuse ale dreptunghiului sferic, e evident că 
raportul dx/dl e egal cu raportul dintre lungimea ecuatorului şi 


Figura 3.33 

lungimea paralelei care trece printr-un punct al dreptunghiului, 
anume 

dx „__27 | 

dl  2xcos(7)  cos(7) 

Combinând cele două identități de maisus, obținem o ecu- 
ație diferențială care leagă variabilele y şi t: 

g&l 

dt cos(£) 

Ecuația asta se poate integra. Găsim soluţia: 

1 

yx) = n(îsc o z) 

Corespondența care asociază unui punct de pe sferă cu 
longitudinea / şi latitudinea ź un punct din plan cu coordona- 
tele x=/ şi 


_ | 
x)= nwo TE z) 


e aplicația conformă numită proiecție Mercator. Nu e definită 
în poli, pentru care latitudinea e 7/2, valoare pentru care func- 
ţia cosinus se anulează, deci y(7) ar lua o valoare infinită. 
Există şi alte corespondențe conforme între sferă şi plan. De 
exemplu, proiecția stereografică (față de Polul Nord) care asociază 
fiecărui punct P de pe sferă, diferit de Polul Nord, punctul din 
planul tangent în Polul Sud obținut ca intersecţie dintre acest plan 
şi dreapta care trece prin Popul Nord şi prin P, ca în figura 3.34. 


Polul Nord 


Figura 3.34 

Figura 3.35 


Se pot însă construi şi corespondențe între sferă și plan care 
să păstreze alte proprietăți geometrice, de exemplu proiecții 
care păstrează ariile, numite proiecţii echivalente. Matematicia- 
nul şi cartograful Johann Heinrich Lambert a construit una în 
1772; în 1973, istoricul Arno Peters a propus o alta, care anu- 
lează multe convenţii geografice şi, în consecinţă, chiar istorice. 
A fost numită proiecția Gall-Peters pentru că se pare că a fost fo- 
losită pentru prima dată în 1885, de James Gall, preot scoțian. 
În figura 3.35 apar o proiecție stereografică și una Gall-Peters. 


GEOMETRII NEEUCLIDIENE 


Să examinăm din nou formula lui Gauss pentru aria triun- 
ghiului (geodezic) sferic, 

ASR (a+8+y-n) 

Conform acestei formule, în orice triunghi sferic, suma 
unghiurilor interne e mai mare decât z, iar excesul e proporţi- 
onal cu aria triunghiului. 

Am învăţat însă la şcoală că, aşa cum e demonstrat în Ele- 
mente, suma unghiurilor interne ale unui triunghi e egală cu 
180 de grade. Nu e nici o încurcătură: la școală lucrăm numai 
cu triunghiuri plane, nu cu triunghiuri sferice. 

Formula lui Gauss sugerează că o teorie geometrică, măsu- 
rile și teoremele ei depind de spațiul care găzduiește obiectele ei 
de studiu. 

Una dintre marile noutăţi ale concepției lui Gauss constă 
tocmai în considerarea suprafețelor ca spaţii autonome, adică 
non tamquam limes solidi, sed tamquam solidum cuius dimensio una 
pro evanescente habetur (nu ca frontiere de corpuri solide, ci ca niște 
corpuri solide la care una dintre dimensiuni dispare). Ca să înțelegem 
mai bine noutatea conținută în această afirmaţie, vă propun 
să înlocuim cuvântul solid cu spațiu, deci să spunem că supra- 
fața e „un spaţiu cu o dimensiune care dispare“. 

Reverendul Edwin Abbott a introdus acest punct de vedere 
și în domeniile artistic şi social, într-un scurt roman satiric 
despre societatea victoriană, intitulat Flatland (1884), a cărui 
acțiune se desfăşoară într-o ipotetică lume bidimensională. 
Locuitorii acestei lumi sunt figuri geometrice care trăiesc în- 
tr-un spaţiu bidimensional în care reuşesc totuşi să reproducă 
unele caracteristici şi contradicții ale societății timpului. Cel 
puţin din punct de vedere artistico-narativ, romanul demon- 
strează că un spaţiu cu două dimensiuni poate găzdui o soci- 
etate, poveşti şi ființe dotate cu rațiune. Existenţa unei a treia 
dimensiuni, evanescentă în spațiul din Flatland, apare abia în 
partea a doua, când asistăm la întâlnirea dintre un pătrat cu o 
sferă, un obiect care provine dintr-un spaţiu tridimensional 
numit Spaceland.x 

Aşadar, o suprafață poate fi concepută foarte bine drept spațiu 
autonom, bidimensional, în care se poate construi o geometrie. 
Nimic nou, s-ar zice, față de ce a făcut Euclid, care și-a dezvoltat 
întreaga geometrie pe plan. Dar sunt atât de multe suprafeţe, nu 
doar planul. Ideea că spațiul ambient nu e unic e cu adevărat 
contraintuitivă; să ne aducem aminte cuvintele lui Kant, citate 
în primul capitol. 


* Există și un foarte frumos film de animație (pe computer) după 
cartea lui Edwin Abbott, în acces liber aici: https://www.youtube.com/ 
watch?v = eyuNrm4VK2w. (N. tr.) 

Dacă dezvoltăm o geometrie cu aceleași axiome și reguli, där 
în spații ambiente-suprafețe diferite ne așteptăm la teorii di- 
ferite, după cum se vede în teorema egregium. 

Curbele geodezice se pot defini pe orice suprafață ca fiind 
cele mai scurte. Dacă suprafaţa e completă, aceste curbe geode- 
zice satisfac cele patru cerinţe ale lui Euclid pentru dreapta din 
plan, aşa cum am văzut la sfârşitul paragrafului despre geode- 
zice. Şi triunghiul geodezic (la fel şi celelalte poligoane) are o 
definiție generală: constă în trei segmente geodezice cu propri- 
etatea că oricare două dintre ele au un singur vârf în comun. 

Triunghiurile geodezice au totuşi proprietăți diferite după 
cum sunt sferice sau plane: de exemplu, aşa cum am demon- 
strat, suma unghiurilor lor interne e diferită. 

Se poate arăta că enunţul: „suma unghiurilor inteme ale 
unui triunghi e 180 de grade“ e echivalent cu Postulatul V al 
lui Euclid. Dar acest postulat nu subzistă în geometria sferică: 
dată o dreaptă pe sferă (un cerc maxim), prin nici un punct 
exterior nu există vreo dreaptă paralelă la dreapta de plecare. 
Într-adevăr, pe sferă nu există drepte paralele, pentru că orice 
două cercuri maxime se întâlnesc (în exact două puncte)! 

Gauss e primulmatematician care intuieşteexistența unor 
geometrii care au toate axiomele şi regulile după care funcţi- 
onează echivalente cu cele din geometria euclidiană, cu excep- 
ţia Postulatului V; le numește geometrii neeuclidiene. Nu există 
totuși scrieri explicite ale lui Gauss pe tema asta, doar aluzii 
în unele scrisori. 

Să observăm că, cel mai probabil, pe-atunci, geometria sfe- 
rică nu era privită cu adevărat ca o geometrie neeuclidiană, 
poate pentru că există perechile de puncte antipodale prin care 
trec nu una, ci infinit de multe drepte — cercuri maxime. 

Ne putem face o idee despre ce gândea Gauss dintr-o scri- 
soare către avocatul Taurinus, din 1824: 


[...] faptul că suma unghiurilor interne aleunui triunghi nu 
poate fi mai mică de 180 de grade, acesta e adevăratul nod, 
bariera de care se lovesctoţi.[..] Eu mă gândesc la asta de mai 

bine de 30 de ani și mă îndoiesc că alții s-ar fi ocupat mai 
mult decât mine de chestiunea asta. Ipoteza că suma celor 
trei unghiuri ar fi mai mică decât 180 de grade conduce la o 
geometrie foarte diferită de a noastră (euclidiană), care e 
consistentă [im sich selbst durchaus konsequentist] și pe care am 
dezvoltat-o în mod atât de satisfăcător, încât pot rezolva 
orice problemă cu excepția uneia, care priveşte determina- 
rea unei constante care nu pare să fie a priori. Cu cât mai 
mare se ia constanta asta, cu atât mai mult ne apropiem de 
geometria euclidiană, iar la infinit, cele două geometrii co- 
incid. Teoremele acestei geometrii ne pot părea paradoxale 
și, nespecialiștilor, chiar lipsite de sens [... Toate eforturile 
mele pentru a găsi o contradicție sau o inconsecvenţă [ In- 
Konsequenz] internă în această geometrie neeuclidiană au fost 
zadarnice. [..] Știm de fapt foarte puţin, sau nimic, despre 
adevărata natură a spațiului și riscăm să confundăm ceea ce 
ne apare ca nenatural cu ceva de-a dreptul imposibil. Dacă 
geometria neeuclidiană ar fi geometria adevărată şi dacă 
acea constantă ar fi comparabilă cu mărimile pe care le mă- 
surăm pe pământ ori pe cer, atunci ar fi posibil s-o determi- 
näm a posteriori. De aceea, ocazional şi în glumă, am exprimat 
posibilitatea ca geometria euclidiană să nu fie geometria cea 
adevărată. 


Și încă, din alte scrisori, de data asta către Bessel (1829-1830): 


M-am convins apoi de mai multe lucruri, printre care de fap- 
tul că nu se poate stabili complet geometria a priori. [..] Tre- 
buie să admitem cu umilință că, în timp ce numărul e un 
produs pur al minții noastre, spațiul are o realitate exterioară 
minții noastre, astfel că nu-i putem prescrie legile a priori. 


Pe parcursul a peste două mii de ani, mulți matematicieni au 
încercat să deducă Postulatul V din precedentele, adică să de- 
monstreze că nu există geometrii neeuclidiene. Sub ochii tu- 
turor, geometria sferică ar fi putut să-i facă să înţeleagă că aşa 

D______________ Ceva nu era posibil; dar, cum arii 
văzut deja, geometria sferică are 
caracteristici care n-o recomandau. 

Problema, după cum cerea 

l Gauss, consta în găsirea unei geo- 

metrii pentru care suma unghiuri- 

Figura 3.36 lor interne ale unui triunghi să fie 

mai mică de 180 de grade. Această 

posibilă geometrie va fi botezată, câțiva ani mai târziu, de către 

Felix Klein, geometrie hiperbolică. 

Pionier al acestor studii fusese matematicianul iezuit Gio- 
vanni Girolamo Saccheri (1667-1733) care în cartea sa, Euclides 
ab omni naevo vindicatus (Euclid curățat de orice pată, Milano, 1733), 
a încercat să demonstreze prin reducere la absurd Postulatul V, 
presupunând existenţa unui patrulater neobișnuit, azi cunos- 
cut după numele lui. Patrulaterul Saccheri are laturile opuse 
egale între ele, are două unghiuri adiacente de 90 de grade şi 
celelalte două unghiuri ascuţite. Altfel spus, e un dreptunghi 
cu două unghiuri mai mici de 90 de grade (figura 3.36). În geo- 
metria euclidiană așa ceva nu poate exista; ceva similar există 
însă, cu unghiuri obtuze, în geometria sferică. Existenţa unui 
patrulater Saccheri e echivalentă cu existența unui triunghi cu 
suma unghiurilor interne mai mică decât 180 de grade. 

Plecând de la existenţa patrulaterului său, Saccheri a dedus 
în mod logic o serie de consecinţe care i s-au părut inaccepta- 
bile, comentând după cum urmează: „Ipoteza unghiului ascu- 
țit e falsă în mod absolut, pentru că repugnă naturii liniei 
drepte.“ De fapt, el dezvoltase o serie de teoreme perfect valide 
şi coerente în geometria hiperbolică; Girolamo Saccheri vedea 
și nu credea! 

Şi Nicolai Ivanovici Lobacevski (1792-1856), contemporan 
cu Gauss, propune, în 1829, o geometrie imaginară, cu un tri- 
unghi dreptunghic în care suma celorlalte două unghiuri e mai 
mică de 90 de grade. Presupunând universul guvernat de o 
geometrie de felul acesta, el estimează mărimea sistemului 

solar folosind un triunghi dreptunghic cu o catetă de mărimea 
diametrului orbitei terestre și cu un vârf opus stelei Sirius. 
Obține estimări foarte bune, chiar dacă foloseşte, din păcate, o 
valoare greşită pentru paralaxa lui Sirius. 

În 1832, János Bolyai (1802-1860), ofiţer în armata austro-un- 
gară şi matematician, publică un tratat despre geometriile neeu- 
clidiene ca apendice al unei cărţi a tatălui său, matematician la 
rândul lui. Acesta din urmă, speriat de felul excesiv în care fiul 
se consacrase problemei respective, îi scria la un moment dat: „Te 
implor, fiule, pentru numele lui Dumnezeu, mai lasă paralelele 
în pace. Trebuie să te temi de ele ca de femei ușoare, pentru că, 
asemenea lor, îți pot mânca tot timpul ajungând să-ți pierzi bu- 
năstarea, liniștea spiritului și fericirea.“ Îl prezintă totuși lui 
Gauss, care refuză să-l ia ca student, scriind totuși despre el: 


Îl consider pe acest tânăr geometru Bolyai un geniu de prim 
ordin. [..] Să-l laud ar fi să mă laud. Pentru că întreg corpul 
lucrării sale coincide aproape exact cu propriile mele cu- 
getări care mi-au ocupat mintea în ultimii treizeci sau trei- 
zeci şi cinci de ani. 


A mai fost nevoie de încă niște ani până să apară modele expli- 
cite pentru geometria hiperbolică. Prima contribuţie funda- 
mentală a venit din partea lui Eugenio Beltrami (1835-1900), 
matematician italian, apoi și senator al Regatului Italiei, în al 
său Saggio di interpretazione della geometria non-euclidea (1868). 
Iată-i incipit-ul: 


În vremea din urmă, publicul matematic a început să se 
ocupe cu unele concepte noi care, dacă se vor impune, par 
destinate să schimbe în profunzime întregul țesut al geome- 
triei clasice. Conceptele acestea nu sunt de dată recentă, 
imensul Gauss le îmbrăţișase încă de la primii săi pași în 
cariera științifică și, chiar dacă nici una dintre scrierile lui 
nu conţine vreo expunere explicită a lor, scrisorile lui stau 
mărturie pentru predilecţia cu care le-a cultivat întotdeauna 
şi atestă întreaga sa adeziune faţă de doctrina lui Lobacevski. 

Beltrami consideră suprafeţe că 
curbură gaussiană constantă şi, fo- 
losind formula lui Gauss, 
K-A.=(a+f+y—7), intuieşte că o 
geometrie hiperbolică, în care 
suma unghiurilor interne e mai 
mică decât z, se poate realiza pe o 
suprafață de curbură negativă. 

Studiază întâi o suprafață care 
se obține prin rotația curbei trac- 

Figura 3.37 trice în jurul asimptotei sale (am 

dat definiția în capitolul 2, vezi fi- 

gura 2.26): e o suprafață cu curbură constantă negativă, motiv 
pentru care e numită pseudosferă (figura 3.37). 

Pseudosfera are două defecte evidente care nu-i permit să 
concureze la titlul de model pentru o geometrie neeuclidiană. 
În primul rând, are o gaură: în topologie se spune că nu e simplu 
conexă, deci seamănă mai mult cu un cilindru decât cu un plan. 
Dar, mai ales, nu e completă, adică geodezicele sale nu pot fi 
prelungite la infinit, se întrerup pe cercul care e frontiera ba- 
zei. Figura 3.38 înfăţişează o pseudosferă cu câteva geodezice 
(construită de M. Luminati). 

Pentru a evita problema, Beltrami construiește o suprafață 
care acoperă pseudosfera, un fel de acoperire cu straturi succesive 
lipite între ele, care se apropie mereu de frontieră, dar nu ajung 
niciodată la ea. Suprafaţa asta are în 
continuare curbură negativă, dar e 
simplu conexă și completă, fiind deci 
un model bun pentru geometria hi- 
perbolică. Beltrami chiar alătură lu- 
crării sale teoretice construcții din 
hârtie ale acestei suprafețe; aceste 
căști ale lui Beltramisunt încă păstrate 
la Departamentul de Matematică al 
Figura 3.38 Universităţii din Pavia (figura 3.39). 

Figura 3.39 


Studiul lui Beltrami e destul de complex, iar marele mate- 
matician Luigi Cremona, editor al revistei Annali di Matematica, 
îi va întârzia publicarea cu un an, considerând că unele argu- 
mente nu erau suficient justificate şi se bazau pe raționamente 
circulare. 

Emomentulsă prezentăm cititorului un fapt surprinzător, 
care confirmă în oarecare măsură temerile lui Gauss atunci 
când scria că „spaţiul are o realitate exterioară minţii noastre, 
astfel că nu-i putem prescrie legile a priori“. 

În lucrarea Asupra suprafețelor de curbură gaussiană constantă“, 
matematicianul David Hilbert (1862-1943) demonstrează ur- 
mătorul rezultat: 


Teoremă. În spaţiul euclidian, nu există nici o suprafață cu 
curbură constantă negativă care să fie completă. 


Pentru a construi un model al geometriei hiperbolice complet, 
cu geodezice infinite, trebuie deci să ieşim cumva din spațiul 
nostru obișnuit. Înţelegem acum de ce a fost nevoită geome- 
tria hiperbolică să aştepte atât de mult până să „se nască“ în 
mintea umană. 

În anul pe care-l petrece așteptând un răspuns pozitiv de 


la Luigi Cremona, Beltrami studiază, împreună cu prietenul 


* Uber Flăchen von konstanter Kriimmung, Trans. Amer. Math. Soc. 2 
(1901), 87-99. (N. tr.) 

şi colegul său Felice Casorati, lucrarea matematicianului ger” 
man Bernhard Riemann (1826-1866) Ipotezele care stau la baza 

geometriei (pe care o vom trata pe larg în capitolul următor). 
Aici voi nota doar că Beltrami folosește articolul lui Riemann 

pentru obiectivele sale, scriind o a doua lucrare cu titlul Teoria 

fundamentală a spațiilor cu curbură constantă care apare, ca şi 

primul său studiu, în 1868. 

Consideră semisfera din spaţiul obișnuit, adică punctele 
sferei x? +y7+z2= | cu ultima coordonată pozitivă,z>0. Urmând 
indicațiile lui Riemann, introduce un mod de a măsura distan- 
țele din spațiu diferit de cel uzual. Consideră ceea ce se cheamă 
o metrică Riemann care nu e plată. O să vedem în detaliu concep- 
tul de metrică; aici, spun doar că dacă ds indică o porţiune in- 
finitezimală a unui segment spaţial, iar dx, dy, dz proiecția 
aceleiaşi porțiuni pe direcţiile carteziene, atunci lungimea sa 
nu €, așa cum ar cere teorema lui Pitagora, Jd? + ay + dz „ci 

yd? + dy + az 

Z 

Folosind această măsură a lungimilor, frontiera semisferei, 
dată de intersecția ei cu planul z=0, e infinit de îndepărtată 
de punctele interioare. În plus, curbele care se obțin intersec- 
tând semisfera cu plane verticale de ecuaţie ax +by+c=0Osunt 
geodezice, adică sunt curbe de lungime minimă (figura 3.40). 

Pentru a demonstra acest fapt, Beltrami nu se poate baza pe 
metode experimentale, ca metoda țărușilor ori cea a firului în- 
tins. Distanţa nu e cea standard, ci aceea abstractă propusă de 
Riemann, așa că, lucrând abstract și foarte atent, Beltrami deter- 
mină ecuaţia diferențială a geode- 
zicelor şi probează că acele curbe 
descrise mai sus sunt soluţii, deci 
sunt efectiv geodezice. 

Aceste curbe verifică toate cele- 
lalte proprietăți ale dreptelor din 
plan. Într-adevăr, e evident că prin 
Figura 3.40 orice două puncte de pe emisferă 

trece o singură curbă de acest tip, 
pentru că există un unic plan verti- 
calprin două puncte date. Apoi, cum 
frontiera emisferei e la distanţă in- 
finită de orice punct, deplasându-ne 
pe geodezică nu ajungem niciodată 
lafrontieră; astfel, aceasta se prelun- 
geşte fără soluţie de continuitate la 
infinit, şi suprafaţa e completă. 

În această geometrie, date o dreaptă şi un punct exterior ei, 
există infinit de multe drepte prin acel punct care sunt para- 
lele cu dreapta de plecare (adică nu o intersectează): într-ade- 
văr, dreapta dată e definită de un plan vertical, deci e suficient 
să luăm toate planele verticale prin punctul dat care-l inter- 
sectează pe cel iniţial în afara sferei unitare. 

În plus, suma unghiurilor interne ale unui triunghi geode- 
zic e mai mică decât z, după cum se vede în exemplul din fi- 
gura 3.41. 

Beltrami construieşte astfel primul model pentru geome- 
tria hiperbolică, model scufundat în spațiul obișnuit, dar cu o 
metrică diferită de cea standard. Merge mai departe, derivând 
alte două modele echivalente și chiar generalizând aceste mo- 
dele ale geometriei hiperbolice la dimensiuni mai mari. 

Primul model echivalent se obține pur şi simplu proiec- 
tând (vertical) semisfera şi geodezicele ei pe discul unitar din 
planul z=0; obţine așa discul hiperbolic, reluat apoi de Felix 
Klein (figura 3.42). 


Figura 3.41 


Figura 3.42 

Figura 3.43 


În acest caz, ambientul e un disc de rază 1, cu o distanță diferită 
de cea euclidiană, care face ca lungimea segmentelor să crească cu 
cât ne îndepărtăm de centru către frontieră. Geodezicele sunt 
corzi; nefiind posibil să ajungem la frontieră în timp finit, corzile 
pot fi gândite ca având lungime infinită, deci suprafaţa e completă. 

Se pot apoi proiecta emisfera şi geodezicele din punctul 
(1,0,0) peplanultangent la sferă în punctul (— 1,0,0) (e o proiec- 
ție stereografică a unei jumătăţi de sferă), obținând astfel semi- 
planul hiperbolic, reluat apoi de Henri Poincaré (figura 3.43). În 
acest caz, ambientul e semiplanul superior, adică toate punctele 
planului cu a doua coordonată pozitivă, cu o distanţă diferită de 
cea euclidiană, una care face ca lungimea segmentelor să crească 
cu cât ne apropiem de marginea semiplanului. În acest spațiu, 
geodezicele sunt semidrepte perpendiculare pe frontieră şi se- 
micercuri cu centrul pe frontieră; suprafața e completă pentru 
că, la fel ca înainte, nu e posibil să ajungi la margine în timp finit. 

Klein şi Poincaré şi-au disputat aprig paternitatea acestui 
model de geometrie hiperbolică; primul a ajuns la epuizare 
nervoasă şi s-a retras din matematica activă. Pe de altă parte, 
amândoi s-au ferit să citeze contribuţia şi paternitatea origi- 
nară a lui Beltrami. Abia într-un articol din 1982, matematici- 
anul american John Milnor reevaluează şi scoate la lumină 
contribuţia lui Beltrami*. 


* John W. Milnor, Hyperbolic geometry: The first 150 years, Bull. Amer. 
Math. Soc. (N.S.) vol. 6, nr. 1 (1982), 9—24. (N. tr.) 

4. Geometria din zilele noastre 


O LECŢIE ACADEMICĂ 


În 10 iunie 1854, matematicianul german Friedrich Bernhard 
Riemann (1826-1866) ține o prelegere la Facultatea de Filozofie 
din Gotingen, care înglobează şi Departamentul de Matematică, 
în prezenţa întregului corp academic şi a profesorului Gauss în 
calitate de examinator. Prelegerea era intitulată Uber die Hypo- 
thesen, welche der Geometrie zu Grunde liegen (Asupra ipotezelor care 
stau la baza geometriei) şi făcea parte din procedura de abilitare 
necesară pentru obținerea calificării de profesor într-o univer- 
sitate germană. Procedura e încă în vigoare în Germania și, de 
câțiva ani încoace, a fost reintrodusă și în Italia. Textul prelege- 
rii a fost publicat postum, în 1867, de matematicianul Richard 
Dedekind -Riemann murise de tuberculoză la 40 de ani, în 1866, 
la Verbania, pe malul lacului Maggiore, când se întorcea dintr-o 
călătorie la Pisa. 

Riemann are 28 de ani când își susține abilitarea și redactase 
deja două disertații fundamentale. Prima e teza de doctorat din 
1851, cu titlul Bazele unei teorii generale a funcțiilor de o variabilă 
complexă, scrisă sub îndrumarea lui Gauss. În referatul de ac- 
ceptare, acesta sublinia „profunzimea și subtilitatea cercetării 
realizate de o minte matematică creativă, activă și dotată cu o 
originalitate excepțional de fertilă“. A doua este lucrarea care 
deschideaprocedura de abilitare, scrisă în 1835, cu titlul Despre 
reprezentarea funcţiilor cu ajutorul seriilor trigonometrice. 

Două lucrări extrem de originale și de inovative care vor de- 
termina progreseleviitoare ale matematicii până în zilele noastre. 

Conform regulamentului, candidatul trebuie să prezinte” 
trei teme pentru prelegere; celor două deja menţionate, Rie- 
mann le adaugă o temă generică despre elementele de bază ale 
geometriei. În ciuda unei tradiţii bine înrădăcinate, Gauss nu 
alege primul subiect şi trece direct la al treilea — de care, de 
altfel, se interesa el însuși de mulți ani. Îngrijorat pentru că 
era nevoit să înceapă o nouă cercetare dificilă, chinuit şi de 
greutăţile unei situații materiale precare, Riemann trece prin- 
tr-o perioadă de epuizare nervoasă. Reușește s-o depășească, şi 
în şapte săptămâni e pregătit să țină expunerea. 

O sală plină cu profesori ai Universităţii din Göttingen, cea 
mai prestigioasă universitate din Germania acelui timp, având 
sarcina să examineze capacitățile ştiinţifice și didactice ale 
viitorului cadru didactic — iată, cu siguranță, un public extrem 
de respectabil. Faptul că nu toți erau profesori de matematică 
era o complicație în plus. Să explici matematica în lipsa for- 
mulelor e ca și cum te-ai duce să joci tenis fără rachetă! 

În ciuda acestei situaţii, prin multe aspecte neobișnuită și 
dificilă (sau poate tocmai din acest motiv), Riemann a pregătit 
un text revoluționar şi vizionar, unul dintre cele mai importante 
care s-au scris vreodată în matematică, text care a avut repercu- 
siuni enorme inclusiv în fizică şi filozofie. Studiat de generaţii 
de cercetători, primii fiind cei din Göttingen, dar apoi, treptat, 
din toată Europa, a dat naştere unei puternice teorii geometrice 
numite geometrie diferenţială sau geometrie riemanniană, capabilă 
să înglobeze multe dintre noutățile ştiinţifice contemporane. 
Printre ele, teoria relativității generale a lui Einstein care, fără 
lecţia inaugurală a lui Riemann, nu ar fi putut fi concepută. 

Nu e uşor să prezinți ideile conţinute în acest text, care sunt 
exprimate în germană cu cuvinte folosite pentru prima dată în 
matematică și care, în secolul următor, au devenit limbajul 
comun al geometrilor, inclusiv prin traduceri literale în multe 
limbi. Ne aflăm în fața unuia dintre acele momente cruciale în 
care ideile devin cuvânt, logos, și în cursul acestei deveniri 

capătă o valoare decunoașşterestabilă și transferabilă. Din toate 
aceste motive voi încerca, pe cât posibil, să urmez cuvintele lui 
Riemann, adăugândcomentarii şi interpretări care sunt azi uni- 
versal acceptate; în unele locuri voi reda în paranteză cuvintele 
germane originale. 

Prelegerea începe cu un Prolog. Planul studiului. 


După cum se ştie în geometrie, atât noţiunea de spaţiu, cât 
și primele noţiuni fundamentale pe care se bazează con- 
strucțiile în spaţiu sunt presupuse ca fiind de la sine înţe- 
lese. Geometria dă numai definiţii nominale ale lor, dar ceea 
ce formează caracterul lor esențial apare sub formă de 
axiome.Relaţiiledintre aceste ipoteze rămân astfel aproape 
ascunse și se poate să nu rezulte clar dacă aceste relaţii sunt 
necesare și în ce măsură, nici dacă, apriori, ele sunt posibile. 
Aceste probleme nu au fost lămurite începând de la Euclid 
şi nici de Legendre — ca să nu-l numesc decât pe cel mai re- 
numit dintre cei care s-au ocupat recent cu dezvoltarea ge- 
ometriei — nici de matematicienii, nici de filozofii care le-au 
studiat. 


Două lucruri sunt de reținut aici: primul e că, în bună măsură, 
nu se ştie ce sunt axiomele și postulatele geometriei euclidi- 
ene; sunt date, dar rămân în întuneric. Al doilea e că nu e 
limpede dacă ele sunt sau nu consistente, adică dacă sunt po- 
sibile. Riemann decide să nu se aventureze în aprofundarea 
acestor chestiuni, observând că nici unul dintre matematici- 
enii care l-au precedat, de la Euclid la contemporanul Legen- 
dre, nu a ajuns la soluţii convenabile, deci nu aceasta e direcția 
corectă în care ar trebui să se îndrepte. 


Cauza acestei stări de lucruri constă desigur în aceea că 


noțiunea generală de mărime cu mai multe dimensiuni 


* B. Riemann, Ipotezele care stau la baza geometriei, trad. de E. Gergely, 
Ed. Tehnică, București, 1963. (N. tr.) 

[mehrfach ausgedehnter Grăssen]*, în care se încadrează și 
mărimile spațiale, a rămas cu totul necercetată. De aceea, 
mi-am propus mai întâi să construiesc noțiunea de mărime 

cu mai multe dimensiuni, cu ajutorul noțiunilor generale 

de mărime. În acest caz rezultă că o mărime cu mai multe 

dimensiuni poate să aibă mai multe relații metrice [eine 

mehrfach ausgedehnte Grösse verschiedener Massverhăltnisse 

făhig ist] şi că, deci, spaţiul formează numai un caz particu- 
lar de mărime cu trei dimensiuni.** 


Așa că Riemann se hotărăște să studieze conceptul de mărime 
multiplu extinsă pe care, poate, azi l-am putea traduce mai bine 
ca mărime multidimensională. Observă că un obiect multidimen- 
sional poate fi măsurat în felurite moduri; spaţiul (acela pe care 
îl considerăm în mod normal, anume spaţiul euclidian) fiind 
doar un caz particular de mărime tridimensională. 


Ed. 


144 


De aici însă decurge ca o consecință necesară că teoremele 
geometriei nu se pot deduce din noţiunile generale despre 
mărimi, dar că proprietățile prin care spațiul se deosebeşte 
de celelalte mărimi tridimensionale posibile pot fi aflate nu- 
mai prin experiență. Se pune, prin urmare, problema de a 
căuta datele cele mai simple din care să se poată deduce rela- 
țiile dimensionale [relațiile metrice] ale spațiului, o problemă 
care prin natura sa nu este complet determinată, deoarece se 
pot concepe mai multe sisteme de date simple suficiente pen- 
tru determinarea relațiilor dimensionale ale spațiului, dar cel 
mai important pentru scopul urmărit de noi este acela pe 
care s-a bazat Euclid. Faptele acestea nu sunt necesare, ci au 
doar certitudine empirică, adică sunt ipoteze. Așadar, se 
poate cerceta probabilitatea lor — care, de altfel, este foarte 


* Literal, mărime multiplu extinsă. (N. tr.) 
** B. Riemann, Ipotezele care stau la baza geometriei, trad. de E. Gergely, 
Tehnică, București, 1963. (N. tr.) 

mare în limitele observaţiei — și după aceea se poate decide 
dacă este posibilă extinderea lor dincolo de limitele observa- 
ției, atât înspre infinitul mare, cât și înspre infinitul mic.* 


Proprietățile ce caracterizează spaţiul între toate mărimile tri- 
dimensionale nu pot fi determinate decât experimental, crede 
Riemann. În această nouă perspectivă, axiomele lui Euclid sunt 
simple ipoteze, foarte probabile în limitele observațiilor cotidi- 
ene sau locale, dar care trebuie verificate sau chiar negate expe- 
rimental prin observaţii la o scară foarte mare ori foarte mică. 

E teoretizat aici un punct de vedere diametral opus celui al 
lui Kant din Critica rațiunii pure, după cum am notat și în capi- 
tolul 1, care atribuie spațiului o existenţă a priori, la care deci 
nu se poate ajunge prin experienţă. 

Riemann adoptă opoziţie ce caracterizează matematica mo- 
demă: nu spune că geometria lui Euclid are nevoie de ajustări, 
nici nu propune așa ceva. Face un pas în spate şi se întreabă care 
e obiectul de studiu al geometriei, indicând ca răspuns concep- 
tul general de mărime, ba chiar, mai precis, pe acela de mărime 
multidimensională. 

Ajuns aici, Riemann cere îngăduinţa cititorului față de în- 
cercarea pe care are de gând s-o facă, observând că acest tip de 
consideraţii de natură filozofică și fundațională nu sunt tocmai 
frecvente. Și, ca o reverență în faţa corpului academic prezent, 
indică drept sursă de inspirație un articol al consilierului aulic 
(Herr Geheimer Hofrath) Carl Friedrich Gauss şi studiile filozofu- 
lui antiidealist Johann Friedrich Herbart, fost profesor al acele- 
iaşi facultăţi din Göttingen. Continuă deci astfel: 


Se poate vorbi de mărimi numai acolo unde există o noţi- 
une generală care admite mai multe modalităţi de deter- 
minare. După cum între aceste modalităţi există sau nu o 
tranziție continuă de la una la alta, ele formează o varietate 


* Idem. (N. tr.) 

[Mannigfaltigkeit] continuă sau discretă. Aceste modalități 
diferite de determinare se numesc în primul caz puncte, iar 
în al doilea caz elemente ale acestei varietăți.* 


Iată-ne, în fine, în faţa noului concept cu care va fi refondată 
geometria, conceptul de Manniafaltigkeit. Cuvântul apare aici 
pentru prima dată în matematică; azi, tradus în atâtea limbi, e 
printre cele mai frecvent utilizate în publicațiile matematice. 
În italiană a fost tradus prin varietă, în engleză ca manifold şi 
variety, în franceză ca vari€te** 

În context nematematic, nu e un cuvânt nou și are bune 
funcții evocative: semnalez o splendidă poezie a lui Schiller, 
intitulată chiar Die Mannigfaltigkeit. 

Riemann nu dă o descriere clară și riguroasă a varietăţii, schi- 
țează doar ideea. A fost nevoie de peste cincizeci de ani și de 
contribuţia a mulți matematicieni pentru a se ajunge la o defi- 
niție modemă și larg acceptată; dar şi azi noțiunea e mereu 
reexaminată, în căutarea unui concept încă și mai versatil. Sim- 
plificând foarte mult, putem spune că o varietate n-dimensio- 
nală e o mulțime parametrizată de n numere reale care variază 
independent unul de altul. Altfel spus, fiecare element, punct, 
se identifică unic prin n numere (x,,x,...X,); acest n-uplu se 
numeşte coordonatele punctului. 

Planul e un exemplu de varietate bidimensională în care 
fiecare punct se reprezintă prin două coordonate carteziene. 
O hartă geografică, deci o reprezentare a sferei pe plan, e o 
descriere cu două coordonate a punctelor sferei. 

Atenţie, însă! Nu se afirmă că modul în care se atribuie co- 
ordonate punctelor e unic: pot exista mai multe sisteme de coor- 
donate pentru aceeaşi varietate. Să ne gândim la plan: oricărui 
punct i se asociază două coordonate de îndată ce s-au fixat o 
origine şi două axe ortogonale care trec prin ea. Când se 
schimbă originea sau axele, se schimbă şi coordonatele punctului. 


* Idem. (N. tr.) 
** Iar în română prin varietate. (N. tr.) 

Pentru fiecare regiune terestră se pot face mai multe hărți geo- 
grafice, unele mai extinse, altele mai reduse, dar poate cu rezo- 
luție mai bună. 

În plus, s-ar putea să nu ajungă un singur sistem de coordo- 
nate pentru a descrie toate punctele unei varietăţi; de obicei, 
un sistem de coordonate descrie bine doar o submulțime, even- 
tual foarte mare (deschisă), a varietăţii. Spunem, din acest mo- 
tiv, că un sistem de coordonate e o descriere locală a varietăţii. 
De exemplu, e imposibil să avem o unică hartă geografică pen- 
tru întreaga sferă terestră. 

Dacă varietatea e bine definită, apar anumite relații între 
diferitele sisteme de coordonate, analoage celor care se folo- 
sesc când se schimbă harta geografică. 

Posibilitatea de a variasistemul de coordonate se dovedește 
foarte utilă în rezolvarea multor probleme geometrice care 
apar pe varietăți. Pe de altă parte, ea constituie o dificultate 
atunci când se încearcă definirea, cu ajutorul coordonatelor, a 
unui concept geometric care se vrea intrinsec varietăţii, adică 
independent de coordonatele alese. Mare parte dintre rezulta- 
tele geometriei moderne sunt obținute prin alegerea convena- 
bilă aunorsisteme de coordonate,combinată cu folosirea unor 
concepte intrinsece. 

Riemann sugerează un mod de a construi, sau, măcar, de a 
imagina, o varietate de dimensiune n plecând de la una de di- 
mensiune n — 1. Pornind de la un punct, care se mișcă într-o 
direcție, se obține o curbă, deci o varietate 1-dimensională; 
regăsim aici una dintre definițiile originare ale curbei — punct 
în mişcare. Dacă însă s-ar deplasa în două direcţii, ortogonale 
între ele, s-ar obține o suprafaţă; o suprafață se obține şi dacă 
se mişcă o curbă întreagă într-o direcție transversă. Amintesc 
că aşa am construit suprafeţele de rotaţie, rotind o anumită 
curbă, sau suprafeţele riglate, translatând o dreaptă. 

În general, dacă se mişcă o varietate n-dimensională într-o 
direcție pe care o s-o numim transversă, se obține o varietate 
(n+ 1) dimensională; altfel spus, varietatea din urmă poate fi 

Figura 4.1 


gândită ca o sinteză dintre o variabilitate n- dimensională și o vari- 
abilitate 1-dimensională. 

Figura 4.1 ilustrează construcția unui „cub“ în orice dimen- 
siune; se pleacă de la un punct (dimensiune 0) care e translatat 
în linie dreaptă într-o anumită direcție, obținând astfel un seg- 
ment (dimensiune 1). Se continuă, translatând în linie dreaptă 
figura într-o direcție ortogonală pe cea dintâi, obținând un pă- 
trat; apoi, translatând într-o direcție perpendiculară pe primele 
două, se obține un cub în spaţiu (deja, desenul reprezintă o 
proiecție plană a cubului), apoi un „hipercub“ 4-dimensionalși 
așa mai departe, se obțin „cuburi“ în orice dimensiune. 

Riemann propune câteva exemple de varietăți: primul e 
destul de naiv şi e dat de mulțimea formată de culori. Mulți- 
mea depinde de trei parametri, cele trei culori fundamentale 
(albastru, roşu şi verde); orice altă culoare e dată de o combi- 
nație anume a celor trei culori fundamentale. 

Exemplul principal e dat de suprafețele descrise de Gauss, 
varietăţi de dimensiune 2. În capitolul al treilea, observasem că 
o suprafață poate fi descrisă sub formă parametrică, drept mul- 
țime a punctelor spaţiului ale căror coordonate carteziene 
(x(u, v),y(u, v), z(u, v)) sunt date de funcții x(u, v), y(u, v) şi z(u,v) 
care depind de doi parametri continui și v. Sfera de rază r cen- 
trată în origine, de exemplu, e descrisă cu parametrii latitudine 
și longitudine de funcțiile (x(u, v), y(u, v), z(u, v))= (rsin vcos u,r sinv 
sinu,rcosv). Am văzut şi că există mai multe tipuri de hărți geogra- 
fice, deci mai multe moduri de a parametriza și de a da coordonate. 

Variind parametrii u şi v, parcurgem întreaga suprafață fără 
să mai ținem seama de spaţiul obișnuit în care e scufundată 
suprafaţa. 

În lucrări ulterioare, Riemann va relua conceptul de varie- 
tate pentru a studia probleme noi și complexe. Va propune 
chiarși un exemplu foarte particular, anume varietatea formată 
de toate suprafețele: o mulțime de mulțimi! Aceasta se numește 
spaţiu de moduli şi e probabil cea mai studiată în geometria con- 
temporană. Riemann o descrie cu instrumente inovative, prin- 
tre care teoria funcțiilor regulate care depind de o variabilă 
complexă (funcţii olomorfe) și-i determină dimensiunea. 

Observă, de asemenea, că există varietăţi care nu pot fi de- 
terminate folosind un număr finit de variabile independente; 
sunt deci varietăți în care o poziție e specificată de o infinitate 
de parametri. Ca exemplu de asemenea varietate infinit dimen- 
sională dă mulţimea funcţiilor dintr-o regiune, ori formele 
unei figuri solide. 

Cu această observaţie, Riemann demonstrează încă o dată 
o profundă înţelegere a obiectelor matematice; varietățile de 
dimensiuneinfinită sunt extrem de utile în analiză, iar studiul 
lor prezintă un nivel de complexitate foarte înalt. 

Pentru Riemann, o varietate nu e doar mărime multiplu ex- 
tinsă, ci e pasibilă de diverse relaţii metrice. Al doilea capitol al 
disertaţiei lui Riemann are tocmai titlul „Metrici [Massver- 
hăltnisse] posibile într-o varietate n-dimensională în ipoteza 
că curbele au o lungime independentă de poziţie...“* 

Pe o varietate, vrem să măsurăm distanţa dintre două enti- 
tăți, vrem să calculăm mărimea unei submulțimi care, în func- 
ție de dimensiune, poate fi o lungime, o arie, un volum sau un 
hipervolum. În acest scop, Riemann introduce conceptul de 
metrică pe varietate, apoi pe acela de curbură, luând în mod 
explicit ca exemplu construcțiile lui Gauss pentru suprafeţe. 
Azi, o varietate cu o metrică se numește varietate riemanniană. 


* B. Riemann, Ipotezele care stau la baza geometriei, trad. de E. Gergely, 
Ed. Tehnică, București, 1963. (N. tr.) 

Să urmărim din nou explicațiile originale ale lui Riemanri, 
trecând peste multe detalii tehnice. Riemann observă că, pen- 
tru a măsura lungimea unei curbe pe o varietate, o împărțim 
în porțiuni foarte mici, infinitezimale, calculăm lungimile 
acestor porțiuni mici, apoi însumăm şi obținem lungimea 
curbei. Lungimea unei porțiuni foarte mici e numită element 
de linie (Linielement) şi e notată ds. 

Riemann își propune deci să „găsească o expresie generală 
pentru ds în orice punct, expresie care să conțină coordonatele 
x, şi variațiile lor infinitezimale dx“. 

În urma unei serii de observații — destul de obscure, de fapt-, 
Riemann deduce că ds trebuie să fie „rădăcina pătrată a unei 
forme pătratice în variabilele dx, pozitivă în orice punct“. Alt- 
fel spus, afirmă că are loc o relaţie de felul: 


ds = Vede? +...+ gdi d, +...+ em 


unde BX Xp: „x ) sunt funcţii simetrice în indicii i,j, care de- 
pind în mod regulat de punct, astfel încât cantitatea de sub 
radical să fie pozitivă (de exemplu, g,(x,„x,,...X,)>0 pentru 
orice i,j). Aceasta e definiția unei metrici riemanniene pe varietate. 

După cum a fost definită, metrica depinde de alegerea co- 
ordonatelor. Dacă se alege alt sistem de coordonate, metrica 
se va exprima cu ajutorul altor funcţii. Între cele două sisteme 
de funcții există relaţii care se pot obține din cele pentru co- 
ordonate. lată ce spune textual Riemann: 


O expresie de acest fel [metrica] se poate transforma în alta 
asemănătoare, punând în locul celor n variabile indepen- 
dente funcții de n variabile independente noi. Dar prin acest 
procedeu nu orice expresie este transformabilă în alta, deoa- 
rece expresia conține n(n + 1)/2 coeficienţi care sunt funcții 
arbitrare de variabile independente [funcțiile g]. Prin intro- 
ducerea unor noi variabile, se vor satisface însă numai n re- 
laţii şi astfel se vor putea egala numai n coeficienţi cu mărimi 
date. Atunci ceilalți n(n — 1)/2 coeficienţi sunt determinaţi 

complet prin natura varietăţii ce 
urmează a se reprezenta și, prin 
urmare, pentru determinarea me- 
tricii lor sunt necesare numai 
n(n-— 1) funcţii de poziţie. Vari- 
etățile în care, cum este cazul în Figura 4.2 

plan și în spaţiu, elementul de li- 

nie se poate aduce la forma ds= Ada +.. tdt.. ch , 
formează deci numai un caz special al varietăților de care ne 
ocupăm aici. Ele merită să poarte un nume special şi, ca atare, 


voi numi aceste varietăţi, în care pătratul elementului de li- 
nie poate fi exprimat ca suma pătratelor diferențialelor inde- 
pendente, varietăţi plane [eben].* 


Ultima frază spune că, de fapt, construcția aceasta extinde 
cazul geometriei planului sau a spațiului obișnuit. Într-adevăr, 
în plan, distanţa dintre un punct de coordonate (x,,x,) şi unul 
de coordonate (y,,y,) se poate calcula cu teorema lui Pitagora, 


obținând Je - y, +(x,- yı} . Atunci elementul de linie ds 
se exprimă în funcție de variațiile infinitezimale dx, prin for- 
mula ds = Ja: + dx (figura 4.2). 

La fel şi în spaţiul obișnuit cu n dimensiuni, aplicând repe- 
tat teorema lui Pitagora, obținem formula generală a elemen- 
tului de linie: 

Aici, funcțiile g, sunt speciale: sunt constante, egale cu 1 
dacă i=j şi cu 0 dacă iz]. Riemann botează acest tip de varie- 
tăţi plate.** 


* Idem. (N. tr.) 

** E. Gergely traduce adjectivul eben prin plan, dar termenul folosit 
acum în română este plat varietăţi plate (în sensul că nu au curbură, vezi 
mai jos). Echivalentele francez,italian,englez sunt, respectiv: variété plate, 
varietà piatta, flat manifold. (N. tr.) 

Riemann se bazează pe cercetările profesorului său Gauss” 
în privinţa suprafețelor, şi recunoaște acest lucru de mai multe 
ori pe parcursul prelegerii. Gauss nu calculase elementul de 
linie al unei suprafeţe cu teorema lui Pitagora în trei variabile 
spaţiale, ci cu o formulă care depinde de parametrii unei anu- 
mite parametrizări (x(u, v), y(u, v), z(u, v)): 


ds = 4] E(u, v)du? + 2F(u,v)dudv + G(u, v)dv? 


pentru nişte funcții E(u, v), F(U, v), G(u, v), pe care le deter- 
mină explicit pornind de la parametrizare. De exemplu, 
E(u, v) = x, (u, v} + y, (u,v)? +z,(u, v)? , unde x,y, Şi z, sunt deri- 
vatele în variabila u. 

Formula aceasta poartă numele de prima formă fundamen- 
tală; e exact definiția metricii pe o varietate bidimensională, 
adică depinzând de doar doi parametri, u și v, dată de Riemann 
în general. 

Azi, punctul de vedere al lui Riemann (Şi înainte al lui Gauss) 
e definit ca intrinsec varietății, adică nelegat de vreun mediu care 
ar conține-o (cum e spațiul obișnuit pentru suprafețe), ci depin- 
zând numai de varietatea însăși. 

Metrica permite calculul lungimii oricărei curbe, împăr- 
țind-o în porțiuni infinitezimale şi însumând, sau, mai corect 
spus, integrând măsurile tuturor acestor porțiuni. Pe o varie- 
tate riemanniană se poate căuta curba de lungime minimă 
dintre două puncte date, adică geodezica varietăţii. La fel ca în 
cazul suprafețelor, problema aceasta variațională se traduce 
printr-o ecuaţie diferenţială. 

În general, soluția acestor ecuații diferenţiale există și e 
unic determinată de valorile iniţiale (în cazul geodezicei, aces- 
tea sunt punctul de plecare și direcţia inițială). Sunt cazuri în 
care se pot găsi soluţii analitice complete, adică ecuaţii care 
depind de un parametru și descriu curba geodezică odată cu 
variaţia acestuia. În alte cazuri, soluția e doar aproximativă, de 
exemplu, poate fi formată din curbe liniare pe porțiuni obți- 
nute prin metode numerice, cu ajutorul calculatorului. 

Citind mai departe textul lui Riemann, ajungem la ceea ce 
putem defini drept problema fundamentală: care sunt propri- 
etățile matematice care determină o anumită varietate rieman- 
niană; şi cum putem distinge varietățile între ele. 

Mai precis, Riemann caută o condiţie necesară și suficientă 
pentru ca o varietate riemanniană să fie plată, adică să fie spa- 
țiul obișnuit. Altfel spus, dându-se o varietate riemanniană, 
definită de coordonate (x „x, ...x,) şi dotată cu metrica 


ds = Jade +... + gh, d, ++ ae 
când admite ea alte coordonate, (p,,y,....,), în care metrica 


ia forma ds -Ja +...+dy? +...+ dy}? 

În dimensiune 2, pentru suprafețe, un prim răspuns e fur- 
nizat de teorema egregium a lui Gauss: o suprafață e (local izo- 
metrică cu) un plan numai dacă curbura sa gaussiană e nulă. 
Anularea curburii e deci o condiţie necesară pentru ca supra- 
faţa să fie planul euclidian. 

Pentru a rezolva problema în general, Riemann porneşte 
prin a observa că curbura gaussiană e o caracteristică intrin- 
secă a suprafețelor. Acest lucru e o consecinţă a formulei lui 
Gauss careexprimăcurbura în funcţie de un triunghi geodezic 
T pe care e presupusă constantă: 

_&+ßp+y-r 

Ar 
unde o, f şi y sunt unghiurile interioare ale triunghiului, iar 
4,e aria lui. Datele din dreapta semnului egal, măsuri de un- 
ghiuri şi aria unui triunghi geodezic, sunt date intrinsece, de- 
pind numai de metrică şi nu de spaţiul ambient. 

Plecând de la aceste consideraţii, Riemann construieşte un 
invariant intrinsec asociat unui punct de pe o varietate n-dimen- 
sională: primul embrion al conceptului de tensor de curbură 
riemanniană, care va fi dezvoltat de mulți matematicieni și fi- 
zicieni în anii care au urmat. 


K 

Iată, pe scurt şi simplificând mult, cum procedează Ric: 
mann: într-un punct P de pe varietatea riemanniană, consi- 
deră două direcții independente care pleacă din P şi planul 
generat de ele. Consideră deci suprafaţa de pe varietate for- 
mată de toate geodezicele care pleacă din punctul P şi au di- 
recția conținută în planul descris. Calculează apoi, cu metoda 
lui Gauss, curbura acesteisuprafeţe în punctul P; azi o numim 
curbură secţională a varietăţii de-a lungul suprafeţei generate 
de cele două direcții de plecare. Dar pe o varietate de dimensi- 
une n, prin orice punct trec n direcţii independente, una pen- 
tru fiecare parametru; iar dintr-o mulțime de n direcţii se pot 
alege două (care, în cazul nostru, vor fi implicit independente) 
în exact n(n — 1)/2 moduri. Așadar, construcția lui Riemann 
asociază fiecărui punct n(n — 1)/2 curburi secționale indepen- 
dente. Ceea ce îi permite să observe: 


Mărimea aceasta [..] depinde numai de locul şi de direcția 
acestuia [elementului de suprafață]. [..] Valoarea ei devine 
natural egală cu 0 dacă varietatea reprezentată este plană...) 
și ca atare poate fi considerată ca măsură a abaterii de la 
„planeitate“ în acest punct şi în această direcție a suprafeței. 


Condiţia de a avea curburi secționale nule e deci o condiţie 
necesară pentru platitudine (planeitate). 


Am găsit înainte că, pentru determinarea metricii unei vari- 
etăți cu n dimensiunireprezentabile în forma presupusă sunt 
necesare n(n — 1)/2 funcții de poziţie. Așadar, dacă se dă cur- 
bura în fiecare punct în n(n-— 1)/2 direcții de pe suprafață, se 
va putea determina de aici metrica suprafeţei, cu condiția ca 
între aceste valori să nu existe relaţii identice, ceea ce, de fapt, 
în general nu se întâmplă. Astfel, metrica acestorvarietăţi.... 
poate fi exprimată în mod cu totul independent de alegerea 
mărimilor variabile. [..] pentru determinarea relațiilor 


* B. Riemann, Ipotezele care stau la baza geometriei, trad. de E. Gergely, 
Ed. Tehnică, 1963. (N. tr.) 

metrice [ale unei varietăţi plate] este suficient să se ştie că în 
fiecare punct, în n(n — 1)/2 direcții de pe suprafaţă, ale căror 
curburi sunt independente una de alta, acestea sunt nule 


Condiţia de a avea curburi secționale nule e deci și o condiţie 
suficientă pentru platitudine (planeitate). 


Varietăţile în care curbura în fiecare punct este egală cu 0 
pot fi considerate ca un caz special al acelor varietăți a căror 
curbură e constantă în fiecare punct. Caracterul comun al 
acestor varietăţi, a căror curbură este constantă, se poate 
exprima şi prin aceea că figurile se pot mişca în cuprinsul 
lor fără a se întinde. Căci este evident că figurile nu pot fi 
supuse la nici o translație şi rotaţie în aceste suprafețe dacă 
curbura n-ar fi aceeași în fiecare punct și în toate direcţiile. 
Pe de altă parte însă, metrica varietății e complet determi- 
nată de curbură. [..] Metrica acestor varietăți depinde numai 
de valoarea curburii şi, în ce priveşte expresia analitică [..], 
se poate da expresia elementului de linie sub forma 


ds ji Pt d +...+ dx? 
La Fatx 


dacă se notează valoarea curburii cu a.** 
Rândurile de mai sus reprezintă o demonstraţie — corectă, dar 
nu îndeajuns de detaliată — a următorului rezultat. 


Teorema lui Riemann. O varietate n-dimensională e plată 
dacă și numai dacă, în orice punct al ei, n(n — 1)/2 curburi 
secționale independente sunt nule. Curburile secționale 
sunt intrinsece varietății şi nu depind de alegerea parame- 
trilor. Dacă curburile secționale sunt constante și egale cu 
a, atunci reprezentarea analitică a metricii e dată de formula 


ds pă +...+dx? t. +d 
+ pal "Pau apă 
* Idem. (N. tr.) 


** Idem. (N. tr.) 

În general, curburile secționale (definite convenabil) deter” 
mină metrica în orice punct. 


E poate util să rezumăm cele spusepânăaici:spaţiul plat, acela 
cu distanţa dată de teorema lui Pitagora, e doar una dintre 
ționale sunt instrumentul cu care noi, locuind în interiorul 
varietăţii, putem măsura cât de mult se îndepărtează ea de 
spaţiul plat, deci cât de mult se curbează. Curburile ne permit 
și să clasificăm varietățile, adică să le împărțim în clase: una 
dintre aceste clase, pusă în evidenţă de Riemann, apoi şi de alți 
geometri, e aceea a varietăților cu curbură constantă. 

Prelegerea conține anumite afirmaţii care ar trebui apro- 
fundate: printre acestea, cerința ca „printre aceste valori [ale 
curburilor secționale] să nu existe relații identice, ceea ce, de 
fapt, în general nu se întâmplă“. Curburile secționale, spunem 
azi, trebuie să fie calculate pentru suprafețe normalizate con- 
venabil, un procedeu tehnic mai complicat. 

Prelegerea de la Gâttingen se încheie cu un capitol intitulat 
„Aplicaţie la spaţiu“, în care Riemann discută conexiuni între 
ideile introduse de el și realitatea descrisă de fizică. Sunt con- 
sideraţii care vor influența major atât dezvoltarea geometriei, 
cât şi a fizicii. 

Prezint prima dintre acestea folosind cuvintele lui Alexander 
Grothendieck din Recoltes et semailles (p. 67-68; textul integral 
poate fi accesat la adresa https://ipfs.io/ipfs/Qma WmdeyPX- 
4dA8dHVhNN2qRtVLWqKTTVMHgHufZMUJut3F): 


[Riemann] observă că e foarte posibil ca structura cea mai 
intimă a spațiului să fie „discretă“, iar reprezentările „con- 
tinue“ ale spaţiului pe care ni le construim noi constituie 
poate o simplificare (posibil excesivă, în definitiv...) a unei 
realități mai complexe; că mintea omenească percepe mai 
ușor „continuul“ decât „discontinuul“, astfel încât cel din- 
tâi ne foloseşte ca o „aproximaţie“ pentru a înțelege discon- 
tinuul. E aici o observaţie surprinzător de pătrunzătoare în 

gura unui matematician, într-un moment în care modelul 
euclidian al spaţiului fizic încă nu fusese pus în discuţie; în 
sens strict logic, în mod tradițional, mai degrabă disconti- 
nuul a servit drept model de abordaretehnică a continuului. 


La jumătatea secolului trecut, André Weil şi Alexander Gro- 
thendieck dezvoltă, în interiorul geometriei algebrice introduse 
de Descartes, un sector dedicat studiului entităților geometrice 
discrete care are azi aplicaţii în multe domenii din informatică, 
mai ales în securitatea datelor. 

Cât priveşte a doua observaţie, citez din nou cuvintele lui 
Riemann: 


[..] problema bazei interne a relaţiilor metrice ale spaţiului. 
Acesteiprobleme, care poate fi socotită ca făcând parte din 
teoria spaţiului, i se aplică observaţia de mai înainte, și 
anume că, în cazul unei varietăţi discrete, principiul rela- 
țiilor metrice este conţinut deja în noțiunea de varietate, 
dar în cazul unei varietăți continue, el trebuie să fie împru- 
mutat din altă parte. Așadar, este necesar fie ca realitatea 
care stă la baza spaţiului să formeze o varietate discretă, fie 
ca baza relațiilor metrice să fie căutată în afară, în forțele 
de legătură [bindenen Kräften] care acționează asupra lor. t...) 
Dar cu aceasta intrăm în domeniul altei științe, în dome- 
niul fizicii, pe care caracteristicile împrejurărilor de față 
nu ne permit să-l abordăm.* 


Pare să fie aici un preludiu evident al ideilor lui Albert Einstein 
despre influența maselor şi forțelor gravitaționale generate de 
ele asupra formei spațiului; să-i lăsăm însă pe istoricii ştiinţelor 
să decidă. 

Aşa se încheie prelegerea; Dedekind o descrie ca pe o capo- 
doperă expozitivă, chiar dacă, cel mai probabil, prea puţini au 
înţeles-o atunci cu adevărat. Ba chiar povestește că Gauss, com- 
plet uluit în fața unor concepte şi idei care îi depășiseră cu mult 


* Idem. (N. tr.) 

aşteptările, i-ar fi comunicat colegului fizician Wilhelm Weber,” 
într-o neobişnuită stare de agitație „aprecierea enormă pentru 
profunzimea ideilor prezentate de Riemann“. După ce, pe tot 
parcursul carierei lui, îşi considerase toţi colegii de nivel medio- 
cru, să asiste la o prelegere în care un tânăr matematician pre- 
zintă limpede şi generalizează propriile lui rezultate trebuie să 

i se fi părut de-a dreptul miraculos. 

În 1859, Riemann a fost în sfârşit numit profesor de geome- 
trie la Göttingen; în 1866, trupele prusace invadează oraşul, iar 
Riemann e constrâns să fugă în Italia. În toamna aceluiași an 
moare de tuberculoză, în apropiere de lacul Maggiore. Când 
vesteaajunge acasă, menajera din casa Riemann se apucă să facă 
ordine în birou, aruncându-i notițele, inclusiv multe lucrări 
rămase neterminate. Cu siguranță, multe mari descoperiri ale 
lui s-au pierdut din pricina ordinei şi a curățeniei — unele poate 
ascunse încă în lumea ideilor. 

În anii care-au urmat, prelegerea lui Riemann a fost studi- 
ată, comentată și comunicată de mulți matematicieni din Göt- 
tingen, mai ales de Dedekind, Klein, apoi şi de Hermann Weyl. 

Eugenio Beltrami își scrie memoriul fundamental despre 
geometriile neeuclidiene, despre care am vorbit în capitolul 
precedent, în 1868, anul imediat următor publicării prelegerii 
lui Riemann, și foloseşte în mod esenţial formula pentru me- 
trica unei varietăţi de dimensiune 3 cu curbură constantă egală 
cu —l. 


DE LA RIEMANN LA RELATIVITATEA GENERALĂ 


În 1861, Riemann reia problema caracterizării varietăților rie- 
manniene plate, într-o lucrare pe care o prezintă Academiei 
din Paris, concurând la un premiu pentru studiul transmiterii 
căldurii; nu câştigă, deoarece juriul găseşte argumentele sale 
prea puţin clare. În lucrarea lui, Riemann explicitează calculele 

necesare pentru a construi un sistem de coordonate cu metrica 
plată, plecând de la o expresie a metricii în coordonate arbitrare. 
Calculele acestea conduc la o serie de ecuaţii diferenţiale pentru 
rezolvarea cărora Riemann deduce condiţiile necesare, expri- 
mate prin ceea ce azi numim tensorul de curbură al lui Riemann. 

Simplificând pe cât se poate, am putea defini un tensor de 
rangul r pe o varietate ca pe o funcție care, în fiecare punct, 
asociază unei submulțimi de direcţii, zise vectori (şi covectori), 
o valoare numerică. În sensul acesta, curbura secțională ar 
putea fi înțeleasă ca un tensor care asociază fiecăror două di- 
recții independente curbura suprafeţei generate de ele. Tenso- 
rul trebuie să fie compatibil cu schimbările de coordonate: 
când schimbăm coordonatele, valoarea tensorului pe aceleași 
direcţii nu se schimbă. 

Tensorul de curbură al lui Riemann e un tensor de rangul 
4 (acţionează pe trei vectori și un covector) care conţine toate 
informaţiile obținute din curburile secționale (care, la rândul 
lor, îl determină). Are loc deci următorul rezultat: 


Teoremă. Fie Mo varietate riemanniană. Dacă tensorul de 
curbură al lui Riemann e nul, atunci varietatea e plată, 
adică există (local) parametri în care metrica are forma 


Jae +...+ de 


Reluând o notație folosită în capitolul 3, vom spune că două 
varietățiriemanniene egale până la o schimbare de coordonate 
sunt local izometrice. 

Funcţia tensorului de curbură ar fi aceea de a identifica me- 
trica (nu numai pe cea plată!) până la izometrii locale. Ceea ce e 
adevărat pentru varietăți de dimensiune mai mare sau egală cu 
3 dacă mai adăugăm o anume ipoteză, după cum au demonstrat 
matematicienii Ravindra S. Kulkarni și Shing-Tung Yau. În cazul 
suprafețelor însă există contraexemple destul de patologice. 

Odatădefinit conceptul de varietate riemanniană, o mulțime 
curelaţii metrice care permit măsurarea obiectelor conținute în 

ea, e natural să înceapă dezvoltarea unei teorii pentru determi” 
narea acestor măsuri, adică un calculus pe varietăți. 

În această întreprindere monumentală s-au aventurat doi 
matematicieni italieni, Gregorio Ricci-Curbastro şi elevul său 
Tullio Levi-Civita. În 1900, ei au publicat o carte celebră, inti- 
tulată Méthodes de calcul différentiel absolu et leurs applications 
(Metode de calcul diferenţial absolut şi aplicaţiile lor), care va 
devenirepede manualul de referință pentru ceea ce, de atunci 
încoace, s-a numit calcul diferențial absolut. În ea, cei doi au ela- 
borat un mod de a deriva funcţiile definite pe varietăți în ma- 
nieră intrinsecă, introducând ceea ce azi numim conexiunea 
Levi-Civita. Extind apoi această derivare-conexiune la tensori, 
într-un mod convenabil și foarte comod de manevrat, constru- 
ind aşa-numitul calcul tensorial. 

Ei redefinesc tensorul de curbură al lui Riemann și alți ten- 
sori de curbură, determinaţi de acesta, dar utili în anumite situ- 
aţii. Printre ei, tensorul de curbură al lui Ricci şi tensorul de curbură 
scalară, de rangul 2 şi, respectiv, 0, obținuți din tensorul lui 
Riemann (de rangul 4) contractând întâi doi dintre indicii lui, 
apoi pe cei doi rămași. Trebuie observat că tensorul lui Ricci e 
complet determinat de curburile secționale, dar, în general, con- 
ține mai puţină informaţie decât ele, deci nu e capabil să deter- 
mine varietatea până la izometrii. 

Cam în același timp, un fizician-matematician german, Her- 
mann Minkowski, asistent al lui Hilbert la Göttingen, apoi 
profesoral lui Einstein la Zürich, își anunţă celebrul său punct 
de vedere într-o conferință din 21 septembrie 1908, ținută în 
fața Societăţii naturaliștilor și medicilor germani: 


Conceptele de spaţiu şi de timp pe care aș vrea să vi le ex- 
pun provin de pe tărâmul fizicii experimentale şi în asta 
constă forța lor. Sunt radicale. De aici încolo, spațiul înțeles 
de sine stătător şi timpul înţeles de sine stătător sunt sor- 
tite să dispară printre umbre și doar un fel de reunire a lor 
va mai putea avea o realitate independentă. 

Conceptul de varietate, introdus cu puţină vreme în urmă de 
Riemann, se dovedeşte repede perfect pentru interpretarea 
intuiției lui Minkowski: realitatea fizică trebuie interpretată 
ca o varietate care depinde de patru coordonate (x,y,z): prima 
determină timpul, iar celelalte poziţia din spaţiul obișnuit. 

Dar cum să determinăm metrica acestei varietăți 4-dimen- 
sionale, adică acea conexiune dintre spațiu şi timp cerută de 
Minkowski? 

Răspunsul vine de la principiul fizic pe care se sprijină teo- 
ria relativității restrânse: particulele nu se pot deplasa cu viteză 
mai mare decât a luminii. Or, principiul acesta e verificat nu- 
mai dacă relaţiile metrice sunt determinate de o porțiune in- 
finitezimală pentru care pătratul lungimii e dat de formula 

ds? = c?d — dx? — dy? — dz? 
unde c notează viteza luminii în vid. 

Varietatea aceasta, determinată de principii din fizică, se 
numește azi spațiu-timp Minkowski. Nu e o varietate riemanni- 
ană, ci e primul exemplu de varietate semi-riemanniană: una a 
cărei metrică e definită cu o formulă de tipul 

d? =g dx? +... +g Ax Ax t.t Ep g 
adică de o formă pătratică în diferențialele dx, care nu mai e 
neapărat pozitivă, în sensul că matricea simetrică a funcțiilor 
8E Xa .. x) poate avea și valori proprii negative. 

În aceste ipoteze, unele puncte ale varietății pot avea pă- 
tratul distanței dintre ele negativ, o noutate radicală, contrain- 
tuitivă pentru ideea fizică de spațiu dinainte de Einstein și de 
Minkowski. 

Calculul tensorial se extinde bine la varietăți semi-rieman- 
niene. În particular, și pe acestea putem defini tensorul lui 
Riemann, la fel și tensorii derivați din el, cum sunt tensorul 
lui Ricci și curbura scalară. 

Einstein însă n-a fost mulțumit cu această primă teorie și, zece 
ani mai târziu, în 1915, a formulat una mai generală, capabilă să 
înglobeze şi forța gravitaţiei, extinzând astfel teoria clasică a lui 

Newton. În teoria relativităţii generale, o teorie geometrică, de fapt, 7 
el propune un model de varietate 4-dimensională, spațio-tempo- 
rală, dotată cu o metrică g semi-riemanniană de tip Minkowski, 
compatibilă deci cu teoria restrânsă, determinată ulterior de ob- 
servații ale fizicii experimentale asupra forței gravitaționale. 
Aceste observații îl conduc la scrierea uneia dintre cele mai celebre 
ecuații din istoria gândirii științifice, ecuația de câmp a lui Einstein: 


Ric, 25,8 = 827 


unde Ric, Şi Sz notează, respectiv, curbura Ricci şi curbura scalară 
a metricii g, iar Te tensorul energie impuls — un tensor de rangul 2 
care conţine întreaga informaţie care vine din fizică, în particu- 
lar din proprietățile materiei. A rezolva această ecuaţie revine la 
a găsi metrica, dimpreună cu curburile sale Ricci şi scalară. 

Einstein pare să urmeze fidel indicaţiile lui Riemann după 
care metrica spaţiului trebuie să fie determinată de forțele con- 
strângătoare care acționează asupra lui. 

E greu să explicăm pe ce se bazează această ecuaţie: ar fi să 
aducem argumente din fizică, argumente care nu-și au locul 
aici. Dar o anume analogie poate fi căutată cu problema mai 
simplă a brahistocronei, despre care am vorbit în capitolul 2. 
În acel caz, se puneau laolaltă principii din fizică, legea lui 
Galilei, cu cerința de minim, exprimată prin condiţia lui Snell, 
şi restricțiile geometrice ale geometriei plane. În acest caz, se 
ajunge la ecuație punând laolaltă principii analoage: cele din 
fizică, conţinute în tensorul 7, acela conform căruia lumina 
se deplasează cu viteza maximă, descris în signatura metricii 
semi-riemanniene, şi principiile de natură mai geometrică 
reprezentate de prima parte a ecuaţiei, unde intervine curbura. 

Nu ne sunt nici azi pe de-a-ntregul limpezi motivațiile care 
l-au făcut pe Einstein să scrie această ecuaţie. E sigur că voia 
să țină seama de teoria relativității restrânse şi de teoria clasică 
newtoniană. A ajuns la forma finală după multe aproximări, 
corectate și revăzute în aspectele matematice inclusiv pe par- 
cursul unei celebre corespondențe epistolare cu Levi-Civita. 

Numeroase teorii geometrice și fizice din a doua jumătate a 
secolului trecut au confirmat validitatea teoretică a ecuaţiei, 
punându-i în evidenţă unicitatea. 

Einstein își descrie ecuația ca pe un monument lucrat în 
marmură prețioasă (partea stângă, care priveşte geometria) şi din 
lemn decalitate inferioară (partea dreaptă, care priveşte materia). 
Asupra părții acesteia, din lemn, se concentrează fizicienii, ca 
niște tâmplari care sculptează în el un model al spațiului. Ein- 
stein însuși s-a pus pe căutat o formalizare mulțumitoare a 
tensorului 7 — chiar şi azi, foarte departe de a fi găsită. 

Prin notația tensorială, ecuaţia reunește de fapt zece ecua- 
ţii diferenţiale neliniare cu derivate parțiale. Odată stabilit un 
tensor energie-impuls convenabil, o soluție determină, prin 
intermediul curburilor Ricci şi scalară, o varietate semi-rie- 
manniană de dimensiune 4 (Şi, de asemenea, alte obiecte cu 
interpretare fizică, cum sunt câmpurile de materie). 

În general, asemenea ecuații sunt extrem de greu de rezol- 
vat. O mulțime de fizicieni matematicieni caută azi soluţii cu 
metode numerice, folosind calculatorul şi programe foarte 
avansate; relativitate numerică se numeşte azi tâmplăria mo- 
demă unde se proiectează posibilele structuri geometrice ale 
universului nostru. 

Una dintre consecinţele teoriei relativității generale şi a 
ecuației de câmp e existența undelor gravitaționale, fenomen 
întrevăzut inițial de Poincaré în 1905, apoi teoretizat de Ein- 
stein în 1916. Pot fi gândite ca o soluţie a ecuaţiei de câmp care 
admite un comportament ondulator al curburii odată cu va- 
riaţia timpului. Deşi era sigur de existenţa lor, Einstein se în- 
doia că ele ar putea fi puse în evidenţă cu vreun experiment 
(care i-ar fi confirmat o dată în plus teoria). În 2016, o echipă 
internațională de peste o sută de cercetători anunţa lumii că 
în 2015 observase o undă gravitațională corespunzătoare unei 
soluţii numerice a ecuaţiei lui Einstein cu un T corespunzător 
fuziunii a două găuri negre aflate la distanţă de circa 1 miliard 
și 300 de milioane de ani-lumină de Pământ. Observațiile au 

fost repetate de cel puţin trei ori cu fenomene masive de dife- 
rite tipuri. Comunitatea fizicienilor consideră că ele reprezintă 
o dovadă experimentală suficientă ca să valideze complet teo- 
ria care, până în acel moment, era doar o teorie geometrică. În 
2017, cei trei coordonatori ai proiectului au primit Premiul 
Nobel pentru fizică. 


UN PROGRAM PENTRU A FACE GEOMETRIE 


La câțiva ani după moartea lui Riemann, tânărul matemati- 
cian Felix Klein își obține abilitarea ca docent al Universităţii 
din Gâttingen, iar în 1872, la numai 23 de ani, devine profesor 
la Erlangen. 

Revoluţia produsă de Riemann în geometrie reclama o nouă 
organizare a progresului gândirii şi asta pare să vizeze Klein în 
prelegerea sa inaugurală din 1872, cunoscută azi drept Erlanger 
Programm. Acest program, printre cele mai influente din în- 
treaga gândire ştiinţifică contemporană, se plasează alături de 
alte manifeste şi programe revoluționare în vogă în epocă, prin- 
tre care aş cita Manifestul Partidului Comunist (1848) şi Originea 
speciilor (1859). 

Klein e un matematician de top şi un om de mare cultură, 
preocupat de progresul ştiinţific, dar și de organizarea comu- 
nității științifice în forme care sunt și azi actuale. Printre cele 
din urmă, înființarea unor reviste de specialitate cu un număr 
restrâns de referees (recenzenţi şi garanți ştiinţifici), organiza- 
rea cercetării în departamente şi studiul modalităților didac- 
tice şi de popularizare cele mai eficace. 

Printre studenții săi, trebuie menționați Max Planck, Gre- 
gorio Ricci-Curbastro şi Gino Fano. Acesta din urmă a tradus 
în italiană Programul de la Erlangen și l-a publicat, însoţit de 
niște complemente, în revista Annali di Matematica Pura ed 
Applicata de la Florenţa, sub titlul „Consideraţii comparative 
în jurul unor cercetări geometrice recente“. 

Să citim această traducere, adăugându-i câteva comentarii: 


Când comparăm conceptul de figură geometrică obținut 
treptat în acest mod cu noțiunile geometriei uzuale (ele- 
mentare), suntem conduși să căutăm un principiu general 
conform căruia s-ar putea organiza ambele metode. [..] Ni s-a 
părut totuși cu atât mai justificat să publicăm observaţii 
comprehensive de acest fel, cu cât geometria care, deşi e 
unică în substanţa ei, a fost mult prea mult divizată în cursul 
rapidei ei dezvoltări într-o serie de discipline aproape dis- 
tincte, care avansează independent una de cealaltă. 


Scopul e definirea unui principiu general sub care să se adune 
diversele discipline ale geometriei moderne. Conceptul esenţial 
cel mai important între toate cele necesare pentru considerați- 
ile care urmează e acela de grup de transformări ale spaţiului. 

În matematică, un grup e o mulțime dotată cu o operație, 
adică o lege care asociază oricăror două elemente ale mulțimii 
un al treilea; în plus, ea trebuie să aibă un element neutru și 
fiecare element al mulțimii trebuie să aibă un invers: numerele 
întregi, de exemplu, cu adunarea şi cu elementul neutru 0, 
formează un grup. La fel, numerele reale, cu cele două operaţii 
uzuale, adunare și înmulțire; elementul neutru al înmulțirii e 1, 
iar al adunării e 0 (singurul element care nu are invers față de 
înmulțire). Conceptul acesta apare la începutul secolului XIX 
în algebră, în lucrările lui Joseph-Louis Lagrange, Paolo Ruffini, 
Evariste Galois şi Niels Henrik Abel despre rezolvarea ecuații- 
lor polinomiale de grad mai mare ca 4. De-atunci încoace, a 
devenit unul dintre instrumentele cele mai folosite și versatile 
în foarte multe domenii ale cercetării matematice. 

Grupul de transformări a fost introdus în geometrie de 
Sophus Lie; azi, aceste grupuri se numesc grupuri Lie şi sunt 
foarte importante în fizica teoretică. În programul său, Klein 
transferă şi decantează mare parte din ideile lui Lie. 

O transformare a spaţiului și, mai general, a unei varietăţi, 
e o corespondenţă care asociază fiecărui punct al varietății un 

alt punct (şi numai unul) al aceleiași varietăți; se mai cere și” 
ca fiecare punct al varietății să provină prin această transfor- 
mare din altul, şi ca două puncte distincte să nu fie transfor- 
mate într-un acelaşi, altfel spus, se cere ca transformarea să fie 

biunivocă. Două transformări se pot compune, dând naștere 

unei a treia; trebuie observat că ordinea în care se face compu- 
nerea e importantă: în general, când se schimbă ordinea, se 

obține o altă transformare. 

Un grup de transformări al unei varietăţi e o mulțime de 
transformări ale varietăţii, cu operaţia dată de compunere. 

Lie observă şi că, sub anumite ipoteze, un grup de transfor- 
mări are el însuși o structură de varietate, deci poate fi studiat 
şi clasificat şi din punct de vedere geometric; dar acest aspect 
nu se va adapta viziunii lui Klein. 

Să dăm un exemplu în cazul celei mai simple varietăţi, pla- 
nul. O translaţiee o transformare care mută fiecare punct într-o 
direcție și la o distanţă fixate. În coordonate, o translație se scrie 
Tœ,y)=(x+a,y +b), cu (a,b) fixate. Mulțimea tuturor transla- 
țiilor formează un grup. Alt grup de acest tip e dat de rotațiile 
în jurul unui punct fix; altul, de simetriile față de o dreaptă fixă. 
Mulțimea tuturor translaţiilor, rotaţiilor, a simetriilor dimpre- 
ună cu toate compunerile lor formează un grup, anume grupul 
izometriilor planului. Dacă le adăugăm dilatările lungimilor în 
direcţii radiale față de un punct fix, plus toate compunerile 
posibile, obținem un grup mai mare, numit grupul asemănărilor. 


Acum, există transformări ale spaţiului prin care proprietă- 
tile geometrice ale configurațiilor spaţiale rămân în între- 
gime neschimbate. Asta deoarece proprietățile geometrice 
sunt, prin chiar ideea lor, independente de poziţia ocupată 
în spațiu de configuraţia în chestiune, de mărimea ei abso- 
lută şi de sensul* în care sunt aranjate părțile ei. Proprietăţile 


* Prin „sens” înțelegem acea particularitate a aranjamentului părți- 
lor unei figuri care o distinge de simetrica ei (figura reflectată). Astfel, de 
exemplu, o elice stângă și una dreaptă au „sensuri” opuse. (N. a.) 

unei configurații rămân neschimbate la orice fel de mișcări 
ale spațiului, la transformări în configurații similare, la 
transformări în configurații simetrice față de un plan (reflec- 
ție), precum și la orice combinaţie a acestor transformări. 
Numim totalitatea acestor transformări grupul principal* de 
transformări ale spaţiului; proprietățile geometrice nu sunt 
schimbate de transformările din grupul principal. Şi reciproc, pro- 
prietățile geometrice sunt caracterizate prin aceea că rămân ne- 
schimbate la transformările grupului principal. Pentru că, dacă 
privim deocamdată spațiul ca imobil etc., ca o varietate ri- 
gidă, atunci orice figură are un caracter individual; dintre 
toate proprietăţile pe care le posedă o figură ca individuali- 
tate, doar proprietățile geometrice sunt păstrate de transfor- 
mările grupului principal. Ideea aceasta, formulată aici 
oarecum imprecis, va fi clarificată în cursul expunerii. 

Să abandonăm acum concepţia concretă a spaţiului, care 
pentru matematician nu este esenţială, și să-l privim doar 
ca pe o varietate cu n dimensiuni; de fapt, cu trei dimensi- 
uni, dacă ținem la ideea obişnuită de punct ca element al 
spațiului. Prin analogie cu transformările spațiului, vorbim 
despre transformările varietăţi; şi ele formează grupuri. 
Dar acum nu mai există, ca în spațiu, un grup distins de 
celelalte prin semnificaţia lui; fiecare grup are importanță 
egală. Astfel, ca generalizare a geometriei, apare următoarea 
problemă cuprinzătoare: 

Date o varietate și un grup de transformări ale ei, să se inves- 
tigheze configuraţiile care aparțin varietății față de acele propri- 
etăți care nu sunt alterate de transformările grupului. 

Dacă facem uz de o formulare modernă care, de fapt, e 
folosită de obicei numai cu referire la un anume grup, al 
tuturor transformărilor liniare, problema poate fi enunțată 
astfel: 


* Faptul că aceste transformări formează un grup rezultă chiar din 
definiție. (N. a.) 

Date o varietate și un grup de transformări ale ei; să se dez-" 
volte teoria invarianților față de acest grup. 

Aceasta e problema generală, şi ea nu conţine doar geo- 
metria obişnuită, ci şi, în particular, teoriile geometrice 
mai recente pe care ne propunem să le discutăm și diferi- 
tele metode de a trata varietățile cu n dimensiuni. Trebuie 
subliniat în mod deosebit faptul că alegerea grupului de 
transformări care se adaugă este perfect arbitrară şi, în con- 
secinţă, toate metodele de lucru care satisfac condiția noas- 
tră generală sunt, în acest sens, de valoare egală. 


Recapitulând, Programul de la Erlangen propune următoarele 
reguli de bază pentru „a face geometrie“: 


1. Se fixează o varietate ambientă, de exemplu planul, sau 
spaţiul tridimensional, sau sfera... 

2. Apoi se alege un grup de transformări al varietăți, nu- 
mite simetrii. 

3. Geometria (corespunzătoare) e formată din obiectele (sub- 
mulțimi) sau de proprietățile (propoziţii-teoreme) pe care 
le „conservă“ în acțiunea lor simetriile grupului, adică 
acelea care rămân invariantesub acțiunea simetriilor. 


În cazul planului cu grupul de izometrii (translații, rotații și 
reflecții), dreapta, unghiul, triunghiul sunt obiecte invariante: 
o dreaptă e transformată de o izometrie tot într-o dreaptă, un 
triunghi, într-un triunghi. Paralelismul, măsura lungimilor și a 
ariilorsunt proprietăți invariante la izometrii. Acestea sunt obiec- 
tele şi proprietăţile care dau naştere geometriei euclidiene plane. 

Dacă introducem și dilatările, creăm o geometrie mai am- 
plă, care conţine şi teoremele despre asemănare; grupul acesta 
păstrează paralelismul, dar nu lungimile, nici ariile. 

Prima consecinţă a Programului de la Erlangen e că „geo- 
metria“ devine o dată și pentru totdeauna „geometrii“. Fixatun 
ambient, dată deci o varietate, tipul de geometrie pe care vrem 
să-l facem depinde de alegerea grupului. Asta permite clasificarea 
geometriilor prin intermediul clasificării grupurilor. Permite 

şi evidenţierea unor analogii sau identități între geometrii di- 
ferite, studiind subgrupurile comune, după cum explică Klein 
în secțiunea „Adăugarea succesivă a unor grupuri de transfor- 
mări dintre care unul le include pe celelalte. Diferitele tipuri 
de investigaţie geometrică şi relațiile lor mutuale.“ 

E un principiu pe care îl vom folosi mult în cele ce urmează, 
așa că îl vom enunţa mai general, sub forma următoare. Presu- 
punem date o varietate şi un grup de transformări ale sale. Se 
pune problema de a studia formele (configurațiile) conținute 
în varietate în relaţie cu o formă fixată. În acest caz, avem două 
forme, caz în care vom studia proprietățile sistemului astfel 
extins față de grupul propus; sau putem să nu extindem siste- 
mul, ci să limităm transformările care se pun la baza studiului la 
acelea care lasă forma respectivă neschimbată (şi care consti- 
tuie în mod necesar un grup conţinut în cel dat). 

Să ne ocupăm acum de problema inversă, care se poate deja 
înțelege. Să vedem care sunt proprietățile obiectelor care se 
conservă la acțiunea unui grup de transformări care îl conține, 
ca o parte a sa, pe cel principal. Fiecare proprietate pe care o vom 
găsi e o proprietate geometrică specifică a obiectului, dar nu şi 
reciproc. Astfel, dacă înlocuim grupul principal cu altul mai 
mare, proprietățile geometrice se păstrează numai parțial. Cele 
care nu se păstrează nu mai apar ca proprietăţi specifice obiec- 
tului, ci ca fiind ale sistemului care rezultă adăugând acestora 
o anumită formă specială. Această formă specială (în măsura 
în care poate fi determinată) e definită de faptul că e fixată 
numai de transformările din grupul principal. 

În această propoziție găsim atât ceea ce e specific noilor 
domenii ale geometriei pe care trebuie să le discutăm aici, cât 
și raportul lor cu metoda elementară. Caracteristica lor e toc- 
mai aceea de a pune la baza studiului, în loc de grupul princi- 
pal, un alt grup de transformări ale spațiului, unul mai extins. 
Relaţia lor mutuală e determinată de o propozițieanaloagă, cu 
condiţia ca grupurile lor să fie conținute unul într-altul. 

Următoarea problemă generală apare şi în Programul de l€ 
Erlangen: fixată o metrică riemanniană, să se găsească toate 
transformările care lasă neschimbată metrica ( „forma respec- 
tivă“). Mulțimea acestor transformări (care în mod necesar 
constituie un grup) se numește grupul izometriilor varietății. 

Grupul izometriilor planului dotat cu distanța euclidiană 
e tocmai grupul constituit din translaţii, rotații, reflecții şi 
compunerile lor. 

În cazul spațiului euclidian (plat) tridimensional, determi- 
narea grupului izometriilor trece prin câteva teoreme ale lui 
Euler. În fizică, această problemă se numește cinematica corpu- 
lui rigid. 

Dacă restrângem izometriile spațiului numai la acelea care 
lasă neschimbată sfera, obținem exact grupul de izometrii al 
sferei, cel studiat de Euler şi, mai apoi, de Gauss. Grupul acesta 
se numeşte grupul ortogonal şi e notat O(3); e un grup Lie im- 
portant şi poate fi gândit ca grupul matricelor 3x3 ale căror 
inverse sunt transpusele lor. Geometria sferică e studiul inva- 
rianților sferei față de transformările grupului 0(3). 

Klein şi Poincaré descriu grupul izometriilor suprafețelor 
hiperbolice, respectiv ale discului și ale semiplanului hiper- 
bolic. Folosind numerele complexe şi regula lor de înmulțire, 
Poincaré arată că aceste grupuri sunt restricţii ale unui același 
grup mai mare, anume grupul transformărilor liniare fracţionare, 
ale cărui elemente sunt transformările planului complex în 
el însuși de forma 

_az+b 
cz+d 
cuad-bc +0. 

Să nu ne lăsăm înșelați de relativa simplitate a formulelor; 
e vorba despre numere complexe z= x + iy şi de produse între 
numere complexe. Poincaré arată şi că acest grup e, la rândul 
lui, restricția unui grup care acționează asupra spaţiului tridi- 
mensional conservând o anumită metrică hiperbolică: astfel, 
el urmează drumul lui Beltrami, dar în spiritul Programului 
de la Erlangen. 

Utilizarea numerelor complexe în geometrie nu e o noutate: 
primul care le-a înțeles importanţa strategică a fost Riemann, 
trecând prin studii de electromagnetism, dar le folosiseră deja 
Euler și Gauss (mai mult sau mai puţin conștient). Folosind 
numerele complexe și, mai ales, proprietățile funcţiilor regu- 
late de o variabilă complexă, studiate în teza sa de doctorat din 
1851, Riemann și apoi Poincaré descoperă una dintre cele mai 
frumoase teoreme din matematica modemă: 


Teorema de uniformizare. Orice suprafață riemanniană sim- 
plu conexă e conformă cu o suprafaţă cu curbură constantă. 
Dacă curbura e pozitivă, toate aceste suprafeţe sunt con- 
forme cu sfera; dacă e negativă, atunci sunt conforme cu 
suprafața hiperbolică a lui Beltrami. 


Într-un fel, teorema aceasta închide problema existenţei și a 
clasificării geometriilor plane, adică a varietăților riemanni- 
ene de dimensiune 2, neeuclidiene: până la transformări con- 
forme, în ipoteza (tehnică) a simplei conexiuni pe care o vom 
discuta mai încolo, sunt numai două. Unul dintre obiectivele 
majore ale geometriei secolului XX a fost extinderea acestei 
teoreme la dimensiuni mai mari. 


CUM SĂ PAVEZI SPAȚIUL 


Problema pavajului unui plan, adică felul în care poate fi aco- 
perit cu unul sau mai multe poligoane (dalele pavajului) re- 
petate la infinit fără suprapuneri, e una foarte veche şi strâns 
legată de studiul izometriilor. 5 DAP N 

Modelele de pe marii pereți ai 
palatului Alhambra, din Granada, 
al planului euclidian. Figura 4.3 e o 
reproducere digitală a unuia dintre 
aceşti pereți. 


Figura 4.3 

i LA 
Figura 4.5 


Figura 4.6 


Natura oferă o mulțime de * 
exemple de pavaj. Uluitor e acela 
al fagurilor unui stup de albine, 
obținut cu dale hexagonale (fi- 
gura 4.4). 

Pavajele regulate ale planului, 
cu un singur poligon regulat, sunt 
de numai trei feluri: cu pătrate, cu 
triunghiuri echilaterale şi cu 
hexagoane regulate (fagurii). 

Problema se poate pune şi 
pentru suprafeţe neeuclidiene şi 
chiar în dimensiune mai mare; 
pavajele de felul acesta au foarte 
multe aplicaţii, de exemplu în 
crearea de materiale cu rezistență 
și ductilitate mari. 

Pavarea unei pardoseli sferice 
sau hiperbolice are un grad de 
complexitate mai mic decât în ca- 
zul euclidian pentru că, după cum 
a observat Poincaré, în aceste ca- 
zuri, grupul izometriilor e mai 
mare şi pavajul poate avea mai 
multă simetrie. 

Pe sferă există numai cinci pa- 
vaje regulate, corespunzătoare pro- 
iecțiilor centrale ale celor cinci 
poliedre regulate (adică umflând 


poliedrul până devine sferic). Mingea de fotbal, în schimb, e 
făcută cu un pavaj neregulat, cu pentagoane şi hexagoane (fi- 
gura 4.5). Pavajele cu poligoane regulate de tipuri diferite se 
numesc arhimediene pentru că au fost clasificate de Arhimede. 

Discul hiperbolic poate fi pavat regulat într-o infinitate de 
moduri; într-o lucrare nepublicată, Gauss a fost unul dintre 
primii care au propus pavajul din figura 4.6. Acest pavaj a fost 

reluat de graficianul olandez 
Maurits Cornelis Escher care, 
chiar neavând multe cunoştinţe 
matematice, l-a folosit ca să cre- 
eze câteva opere splendide. Fi- 
gura 4.7 reproduce gravura sa 
intitulată Circle Limit III. Mate- 
maticianul britanic Harold Co- 
xetera studiat în amănunt aceste 
pavaje și le-a redus la anumite 
grupuri de izometrii. Figura 4.7 


REVOLUȚIA PICTORILOR ITALIENI 


Renaștereaitaliană, una dintre perioadele cele mai fecunde pen- 
tru cultură, a adus noutăți extraordinare inclusiv în geometrie. 
Printre acestea, o nouă viziune a spațiului prin intermediul 
perspectivei, realizare a arhitecților şi pictorilor secolului XV, 
printre care Filippo Brunelleschi, Leon Battista Alberti, Piero 
della Francesca, Paolo Uccello și Leonardo da Vinci. 

Descoperirea unei metode pentru a desena direct în per- 
spectivă e atribuită lui Filippo Brunelleschi, dar primul tratat 
veritabil e De pictura, din 1435, redactat de Leon Battista Alberti 
şi dedicat lui Filippo Brunelleschi. Găsim aici tehnica vălului, 
care constă în a pune o bucată de stofă transparentă, cu o țesă- 
tură suficient de largă, pe o ramă fixată între pictor și scena care 
trebuie desenată. Figura 4.8 reproduce o gravură a lui Albrecht 
Dürer care descrie această tehnică. 

Alberti oferă indicaţii teoretice despre ceea ce el numește 
construcție legitimă şi care se bazează în mod esenţial pe urmă- 
toarele două principii: 


1. o linie dreaptă în perspectivă rămâne linie dreaptă; 
2. dreptele paralele rămân paralele sau converg într-un 
punct, numit punct de fugă. 

Figura 4.8 


Figura 4.9, din De pictura, arată cum se desenează în per- 
spectivă o pardoseală cu dale pătrate. Dreptele neorizontale 
sunt determinate dispunându-le în mod regulat de-a lungul 
unei drepte orizontale alese ca bază, apoi făcându-le să con- 
veargă într-un punct de fugă. Toate punctele de fugă stau pe 
o dreaptă numită orizontsau dreapta de la infinit. Prin intersecţii, 
se determină punctele celorlalte drepte orizontale şi, din 
aproape în aproape, întreaga pardoseală. 

Pictorii din Renaştere consideră un ambient „lărgit“, adă- 
ugând punctele de fugă: planul proiectiv, format din planul obiș- 
nuit căruia i se adaugă o dreaptă, anume cea care conține toate 
punctele de fugă (pe care le gândim ca fiind la infinit), cele la 
care converg dreptele paralele între ele. 


Fii “ÎQVADRANIGVLV Ss - 

i EE | ; grim | Agreencsis 
E 


Figura 4.9 

Figura 4.10 


Puțin după aceea, Piero della Francesca scrie şi el un tratat 
despre desenul în perspectivă, De prospectiva pingendi (Despre 
perspectivă în pictură, 1482), reprodus în şase copii, două dintre 
ele chiar de mâna lui Piero. În figura 4.10 vedem o pagină din 
tratat, cu instrucțiuni pentru desenul unui cap uman în per- 
spectivă şi cu Cetatea ideală. 

În 1497, călugărul matematician Luca Pacioli scrie celebra 
sa carte De divina proportione (Despre proporția divină), în care 
reproduce toate teoriile descrise de Piero, fără să-l citeze măcar 
o singură dată. În 1509, Pacioli se hotărăște să-și tipărească 
volumul cu tehnica cea nouă a lui Gutenberg şi, pentru ilus- 
traţii, cere ajutor prietenului său Leonardo da Vinci. Se zice că 
acesta din urmă a ezitat, nevăzând de ce ar trebui să refacă tot 
ce era deja în cartea lui Piero. 

O editură bună (Paganino Paganini, din Veneţia) care folo- 
sește un sistem nou de imprimare în multe copii, și un ilus- 
trator excelent asigură curând succesul cărții, furând practic 
paternitatea originalei De prospectiva care e aproape uitată. 

Se pare că fra' Pacioli ar fi fost misteriosul matematician 
italian care i-a dezvăluit lui Durer, şi deci concurenţei germane, 
secretele perspectivei. La rândul său, Diirer redactează un text 
cu titlul Underweysung der Messung, mit dem Zirckel und Richt- 
scheyt*, considerat prima carte ştiinţifică în limba germană. 
Prefaţa a fost scrisă de Erasmus din Rotterdam, iar în text Dürer 


* Instrucţiuni pentru a măsura cu rigla și compasul. (N. tr.) 

îşi revendică sieși domeniul, afirmând că va explica mai bine 
decât niște oarecare „autori italieni de tratate care vorbesc de- 
spre lucruri pe care nu le stăpânesc bine“. 

Ideile artiștilor italieni sunt încorporate într-o teorie ma- 
tematică consistentă abia după mulţi ani, într-o carte din 1639 
a lui Girard Desargues. Matematicianul francez rezumă în 
câteva observaţii tot ce e necesarpentru a defini un plan pro- 
iectiv — acestea se numesc azi axiomele lui Desargues: 


1. două puncte determină o dreaptă şi numai una singură; 
2. două drepte determină un punct şi numai unul singur; 


Să observăm că, așa cum indicase și Riemann, spaţiile folosite 
în geometrie pot fi şi discrete, adică formate dintr-un număr 
finit de puncte. În cazul discret, celor două axiome ale lui De- 
sargues trebuie să li se adauge că orice dreaptă conţine cel puțin 
trei puncte și că planul conţine cel puţin trei puncte necoliniare. 

Figura 4.11 conține un model ciudat de plan proiectiv discret 
format din numai șapte puncte și șapte drepte (una dintre ele 
desenată în formă de cerc). A fost inventat de Gino Fano, așa 
că e numit planul lui Fano, şi reprezintă un model al axiomelor 
lui Desargues cu numărul minim de puncte și drepte. 

Definiţia planului proiectiv se extinde la dimensiuni supe- 
rioare: spaţiul proiectiv tridimensional constă în spaţiul obiş- 
nuit căruia i se adaugă un plan format din toate punctele de 
la infinit. Urcând în dimensiune patru și mai departe, obținem 
spațiul proiectiv de dimensiune n adăugând spațiului euclidian al 
n-uplelor un hiperplan de dimen- 
siune (n — 1) la infinit. 

Ideea e de a ține cont de compor- 
tarea obiectelor din spaţiu la infinit, 
iar pentru asta trebuie să „organi- 
zăm“ infinitul într-un hiperplan 
care poate fi explorat atunci când e 
nevoie. 

Definiţia riguroasă implică un pro- 
Figura 4-11 ces de abstractizare care depășește 

scopurile acestei cărți. Dar definiția aP 
a fost dezvoltată de Klein și de alți 
matematicieni, dotând spațiul pro- 
iectiv cu o structură de varietate, y 
adică cu coordonate locale în jurul 

fiecărui punct-punctele care nu se 

află la infinit au coordonatele eucli- 

diene obişnuite, dar pentru hiper- 

planul de la infinit se construieşte Figura 4.12 
un alt sistem de coordonate, compa- 

tibil cu cel dinainte. 

Pe spațiul proiectiv acționează în mod natural un grup de 
transformări numite transformări proiective sau proiectivități. De- 
finiția e tehnică, aici vom da numai o idee geometrică pentru 
cazul planului proiectiv. Să luăm două copii ale aceluiași plan 
și să le privim ca plane paralele în spaţiu, situate la o anumită 
depărtare unul de celălalt; fixăm apoi un punct P din spaţiu în 
afara amândurora. Fiecărui punct Q al unuia dintre plane îi 
asociem un punct Q’ pe celălalt plan, obținut ca intersecție a 
dreptei care trece prin P şi Q, aşa cum se vede în figura 4.12. 
Într-un cuvânt, proiectăm Q din P în Q’ pe celălalt plan. Aparent, 
transformarea aceasta nu e definită în unele puncte, de exem- 
plu pe dreapta de intersecţie dintre primul plan cu planul pa- 
ralel cu al doilea și care trece prin P. De fapt, transformarea e 
bine definită în toate punctele cu excepţia lui P, cu condiția ca 
planele şi spaţiul însuși să fie considerate proiective, adică să 
li se adauge punctele lor de la infinit; în acest context, mai 
potrivit pentru ideile pe care le expunem, transformarea se 
numeşte perspectivă (sau proiecţie) a planului în el însuși. 

Compunerea a două proiectivități (din puncte diferite) nu e 
însă întotdeaunao proiectivitate. Primul care a observat această 
proprietate a fost Leonardo da Vinci care, în Codex Atlanticus, a 
desenat prima anamorfoză, un desen care, privit din puncte dife- 
rite, reprezintă figuri diferite. Anamorfoza provine tocmai din 
compunerea unor perspective diferite; tabloul cel mai cunoscut 

realizat cu această tehnică e Ambasadorii lui Hans Holbein cel 
Tânăr (1533). 

Grupul transformărilor proiective ale planului e acela care con- 
ține toate proiectivităţile şi toate compunerile lor. Să observăm 
că se află în acest grup şi toate translaţiile, rotaţiile, reflecţiile 
şi simetriile. În dimensiunisuperioare, grupul proiectivităţilor 
se definește similar. 

Geometria proiectivă e studiul obiectelor şi proprietăţilor spa- 
țiului proiectiv care sunt invariante la grupul transformărilor 
proiective. Dreptele, planele și hiperplanele sunt obiecte ale 
geometriei proiective. Iată şi un exemplu de teoremă: 


Teorema lui Desargues. Dacă două triunghiuri dintr-un 
plan sunt în perspectivă față de un punct, atunci dreptele 
generate de laturile lor corespondente se intersectează în 
trei puncte coliniare. 


Figura 4.13, care ilustrează teorema cu un exemplu, ne fumi- 
zează şi o demonstrație simplă, folosind o idee pe care unii o 
atribuie matematicianului italian Luigi Cremona. 

Să ne imaginăm întreaga configurație ca fiind proiecția uneia 
din spațiu — altfel spus, să „ridicăm“ configuraţia în spațiu, ridi- 
când din plan în spaţiu una dintre cele trei drepte pe care stau 
vârfurile triunghiurilor, lăsând-o însă în continuare să treacă 
prin intersecția celorlalte două. Cele două triunghiuri devin 
acum triunghiuri în spaţiu şi fiecare dintre ele determină câte 
un plan; aceste două plane se intersectează după o dreaptă pe 
care vor sta, în mod necesar, punctele de intersecţie ale dreptelor 

care prelungesc laturile corespun- 

zătoare ale triunghiurilor. Acum 

s, reproiectămtotul în planuliniţial, 
iar teorema e demonstrată. 

Teorema lui Desargues repre- 

zintă o piatră de hotar în studiul 

geometriei proiective şi are nenu- 

Figura 4.13 mărate aplicaţii. E, de exemplu, 


(9) 

Figura 4.14 


foarte folosită în imaginea pe calculator (artificial vision) sau în 
recunoaşterea imaginilor (computer vision): e un instrument 
util pentru reconstrucția unei forme spaţiale dintr-un obiect 
fotografiat. 

În figura 4.14 m-amamuzat „căutând“ teorema lui Desargues 
în arhitectura Muzeului Științelor din Trento, proiectat de 
Renzo Piano, arhitect italian cu puternice rădăcini culturale 
în geometria proiectivă. 


GEOMETRIA ALGEBRICĂ PROIECTIVĂ 


Spaţiul proiectivn-dimensionale ambientul ideal pentru a scu- 
funda şi studia o clasă importantă de varietăți — cele algebrice. 
În spirit cartezian, să definim o varietate algebrică proiectivă 
ca o submulțime a spațiului proiectiv care, în orice sistem de 
coordonate locale (x ,x,,...x,), e dată de puncte ale căror coor- 
donate satisfac un anumit număr de ecuaţii algebrice, adică 
polinomiale. Sunt exact varietățile descrise de Descartes, curbe, 
suprafeţe etc., dar cu punctele de la infinit adăugate. 

O varietate algebrică poate avea puncte singulare; dacă le” 
eliminăm, ea devine o varietate în sensul lui Riemann. 

Dacă aplicăm unei varietăţi algebrice o transformare pro- 
iectivă, obținem o altă varietate algebrică, definită tot ca locul 
zerourilor unor polinoame; în acest sens, varietățile algebrice 
sunt un concept al geometriei proiective. 

În spiritul Programului de la Erlangen, putem considera 
următorul program de clasificare: 


1. Douăvarietățialgebrice se numesc proiectivechivalentedacă 
există o proiectivitate care le transformă una într-alta. 

2. Punând laolaltă varietățile echivalente între ele, câte clase 
obținem? 

3. Între varietățile unei clase, există vreuna privilegiată, un 
model al tuturor celorlalte din clasă? 

4. Se poate asocia unei varietăți vreun număr sau vreo pro- 
prietate care să fie invariant (invariantă) la proiectivități şi 
care să spună cărei clase aparține respectiva varietate? 


Descartes și Fermat au demonstrat că toate curbelealgebrice de 
gradul 2 sunt echivalente prin izometrii ale planului cu secțiuni 
conice, curbe care se obțin intersectând un con cu un plan. Pot 
fi parabole, hiperbole, elipse și, dacă 
planul trece prin vârful conului, 
două drepte (cazul degenerat). 

Cu ajutorul figurii 4.15 (propusă 
deja în capitolul 2), putem demon- 
stra că oricare două conice nedege- 
nerate sunt proiectiv echivalente: 
într-adevăr, una e proiecția celei- 
lalte din vârful conului, de pe un 
plan pe altul. 

Toate curbele algebrice plane de 
gradul 2 nedegenerate sunt deci 
proiectiv echivalente. 


; Figura 4.15 

Newton demonstrează un rezultat asemănător pentru 
curbele algebrice nesingulare de gradul 3. Ca să-lformulăm în 
limbaj modern, trebuie să lucrăm peste corpul numerelor 
complexe. 


Teoremă. Orice cubică plană nesingulară e proiectiv echi- 
valentă cu o cubică ale cărei puncte sunt descrise de coor- 
donatele complexe (z, w) care satisfac ecuaţia algebrică 
w?=z(z— I)(z=c) 

unde ce un număr complex. Curbele corespunzătoare unor 
numere c diferite sunt neechivalente. 


Complexitatea problemei creşte odată cu gradul curbei, pro- 
gramul devine dificil de manevrat. lar dacă ne uităm la varie- 
tăți de dimensiune mai mare decât 1, programul — în termenii 
în care l-am formulat — devine irealizabil. 

Ce e de făcut? O posibilitate ar fi să lărgim grupul transfor- 
mărilor, reducând astfel numărul claselor şi al invarianţilor. Se 
introduc în acest scop conceptele de aplicație biregulată și de 
transformare biraţionalăîntre două varietăţi algebrice proiective. 
Primele sunt transformări descrise de ecuaţii polinomiale între 
coordonate. Celelalte sunt definite în același mod, de polinoame, 
dar nu pe toată varietatea, ci doar pe o submulțime densă (în 
limbaj tehnic, se spune că sunt definite pe un deschis Zariski 
sau în punctele generice). Motivul geometric pentru a nu deter- 
mina aceste transformări (biraționale) în anumite puncte e că 
exact asta se întâmplă cu proiecţiile, care nu sunt definite în 
punctele din care se proiectează. 

Odată cu înlocuirea grupului proiectivităților cu acela al 
transformărilor biregulate sau biraționale, intrăm în dome- 
niul geometriei algebrice biregulate sau biraţionale, unul dintre 
cele mai fructuoase din cercetarea contemporană. 

Pionierii teoriei au fost geometri italieni de la sfârşitul se- 
colului XIX și începutul secolului XX. Printre ei: Veronese, 
Cremona, Castelnuovo, Enriques, Segre, Fano. Apoi, în prima 
jumătate a secolului trecut, geometria algebrică birațională a 

fost refondată prin lucrările şcolilor germană şi franceză: de” 
finițiile şi teoremele școlii italiene au fost reformulate în ma- 
nieră mai algebrică, argumente care înainte se sprijineau mult 
pe intuiţia geometrică (sau erau chiar greşite), devenind astfel 
mai convingătoare. Dezvoltarea tehnicilor algebrice în acest 
domeniu atinge apogeul în jurul lui 1950, odată cu teoria sin- 
gularităţilor şi cu teoria schemelor, aceasta din urmă fiind 
opera lui Alexander Grothendieck, matematician francez care 
ne-a părăsit în 2014, considerat de unii drept cel mai mare 
matematician al secolului XX. 

După al Doilea Război Mondial, intră în scenă și școlile rusă 
şi americană care rivalizează într-o atmosferă de război rece. 

Pentru avansul geometriei algebrice în a doua jumătate a 
secolului XX stă mărturie și numărul de Medalii Fields acor- 
date cercetătorilor din domensiu: K. Kodaira (1954), A. Gro- 
thendieck (1966) — care, pentru a protesta împotriva acțiunii 
militare sovietice în Europa de Est, nu a mers la Moscova să-și 
ridice medalia —, H. Hironaka (1970), D. Mumford (1974), S. 
Mori (1990), M. Kontsevich (1998), C. Birkar (2018); lor trebuie 
să le adăugăm pe acelea acordate unor matematicieni care s-au 
ocupat şi de geometrie algebrică: J.-P. Serre (1954, la doar 28 
ani), M. Atiyah (1966), E. Bombieri (1974), P. Deligne, S.-T. Yau 
(1982), G. Faltings (1986). 

O observaţie preliminară ne va ajuta să ne facem o idee 
despre cât de departe s-a ajuns cu acest program de clasificare. 
Varietăţile algebrice sunt definite ca locuri ale zerourilor de 
polinoame; e bine deci să lucrăm peste corpuri în care aceste 
polinoameau rădăcini. Așa cum am spus deja, mulțimea bună 
e cea a numerelor complexe, un corp care conține şi extinde 
numerele reale şi e algebric închis, adică conţine toate rădăci- 
nile unui polinom. Cum oricenumăr complex e de forma x + iy, 
cu x şi y numere reale, o varietate parametrizată de n numere 
complexe e parametrizată de 2n numere reale: trecerea la nu- 
mere complexe dublează dimensiunea. 

O curbă complexă e deci o suprafaţă reală. Dar în acest caz 
e adevărată și reciproca: Gauss, Riemann, Beltrami descoperă 

că fiecare suprafață (varietate riemanniană de dimensiune 2, 
orientată) poate fi gândită ca varietate algebrică complexă de 
dimensiune 1; de aceea, azi, curbele algebrice complexe se 
numesc suprafețe riemanniene. 

Teorema de uniformizare enunțată într-un paragraf prece- 
dent se poate reciti ca un rezultat de clasificare a curbelor al- 
gebrice proiective în trei clase: 


Teoremă. Orice curbă algebrică proiectivă e biregulat echi- 
valentă cu una dintre următoarele: 

a) spaţiul proiectiv complex de dimensiune 1 (sfera); 

b) o cubică plană (descrisă de Newton); 

c) o curbă obținută plecând de la suprafața hiperbolică a 
lui Beltrami cu identificarea unor puncte (un cât finit). 


Curbele din clasa a se numesc raționale, cele din b, eliptice, iar 
cele din c se numesc hiperbolice sau de tip general. 

La cumpăna secolelor XIX și XX, şcoala italiană atacă și 
rezolvăproblema clasificării suprafeţelor algebrice proiective 
complexe. Teoria e descrisă într-o operă fundamentală a lui 
Federigo Enriques, anume Suprafețele algebrice, editată postum, 
în 1949.* 

Opera aceasta trasează drumul dezvoltării ulterioare a geo- 
metriei algebrice. Oskar Zariski, matematician rus format la 
Roma cu Enriques, Castenuovo şi Severi, emigrează în 1927 în 
Statele Unite, scrie cartea Suprafeţe algebrice** şi pune bazele școlii 
americane de geometrie algebrică, printre ale cărei obiective e şi 
acela de a algebriza mai mult teoria. În paralel, cu câțiva ani mai 
târziu, şcoala rusă studiază cartea lui Enriques în seminarul de 
la Moscova al lui Igor Șafarevici, părintele şcolii ruse modeme 
de geometrie algebrică. În cartea Bazele geometriei algebrice***, 


* Le Superficie Algebriche. Nicola Zanichelli ed., Bologna, 1949. xv+464 
p. (N. tr.) 
** Algebraic surfaces, Springer Verlag, 1935. (N. tr.) 
*** Ed. Ştiinţifică și enciclopedică, București, 1976. (N. tr.) 

expunând şi discutând rezultatele italienilor, Șafarevici prefigu 
rează direcția geometriei biraționale a şcolii sale. 

Clasificarea suprafeţelor e de natură birațională și se arti- 
culează, la rândul ei, în trei clase. Abordarea italiană e induc- 
tivă, studiind curbele de pe suprafeţe şi „ridicând“ informaţia 
de la curbe la suprafețe. Motiv pentru care se introduc concep- 
tele de divizor şi de divizor canonic: un divizor e o submulțime 
a varietăţii considerate care e, la rândul ei, o varietate cu o di- 
mensiune mai puțin. Divizorul canonic e unul care descrie 
intrinsec varietatea, conținând, de exemplu, multe informaţii 
privind curbura. 

În 1980, Shigefumi Mori, matematician din şcoala din Kyoto, 
inspirându-se din ideile lui Enriques și ale succesorilor lui, 
structurează în termeni moderni programul pentru clasificarea 
varietăţilor algebrice proiective. Programul modelelor minimale 
(MMP) sau Programul Moriconstă într-o serie de reguli şi acțiuni 
care ar putea fi schițate cam așa: 


1. Definirea modelului minimalal unei varietăţi: din punct de 
vedere geometric, e o varietate de aceeași dimensiune cu 
cea dată, obținută din aceasta în urma unor proiecții și 
transformări biraționale și care nu mai poate fi proiectată 
fără a suferi schimbări care-i alterează substanţial geo- 
metria. Din punct de vedere algebric, modelele minimale 
sunt caracterizate de nenegativitatea divizorului canonic. 

2. Definirea unei proceduri prin care se poate decide dacă o 
varietate algebrică proiectivă admite un model minimal. 
În caz contrar, să se dea o descriere precisă a varietăţii. 

3. Clasificarea varietăților care admit modele minimale în 
clase determinate de alegerea modelului. Descrierea mo- 
delelor minimale și găsirea de invarianţi numerici bira- 
ționali care caracterizează diversele clase. 

4. Descrierea transformărilor biraționale care, aplicate va- 
rietăților dintr-o clasă, produc un model minimal cores- 
punzător clasei. 

În 1960, matematicianul japonez Heisure Hironaka, profesor 
în Statele Unite, demonstrează că orice varietate algebrică pro- 
iectivă complexă e birațional echivalentă cu una fără puncte 
singulare; pentru acest rezultat, primeşte, după câțiva ani, Me- 
dalia Fields. Demonstrat în cazul suprafețelor de Pasquale del 
Pezzo, matematician italian de la începutul secolului XX, re- 
zultatul acesta fundamental al lui Hironaka ne permite să ne 
limităm la cazul varietăților netede sau cu singularități foarte 
ușor de controlat. 

Cât priveşte punctul 2, Enriques demonstrase că suprafe- 
țele care nu admit modele minimalesunt suprafețe riglate, adică 
acoperite cu curbe raționale (definiția e mai generală decât cea 
pe care am dat-o în capitolul 3). Acestea includ suprafețele rați 
onale, adică cele biraționale cu spaţiul proiectiv de dimensiune 
2. Castelnuovo şi Enriques au construit şi invarianți numerici, 
numiţi plurigenuri şi iregularități, care determină când e o su 
prafață birațională cu una riglată sau rațională; acestea suni, 
probabil, rezultatele cele mai frumoase şi mai profunde ale 
şcolii italiene. 

În dimensiune 3, Mori demonstrează că varietățile care nu 
suntuniriglate, care nu sunt acoperite de curbe raționale, admit 
model minimal; în acest scop, introduce un nou tip de trans 
formare birațională, foarte eficace, pe care o numește flip. 

Pentru varietățile uniriglate, Mori propune o catalogare 
bazată pe varietăţi de bază (cum sunt atomii pentru elemen 
tele chimice), studiate de mai bine de o sută de ani de Fano și 
de aceea numite varietăţi Fano. Pentru aceste descoperiri, Mori 
primeşte Medalia Fields în 1990. 

Sunt mulți matematicieni care, în ultimii treizeci de ani, 
au lucrat la demonstrarea existenței modelelor minimale 
pentru varietăți care nu sunt uniriglate, în dimensiune mai 
mare. A reușit, în 2010, o echipă internațională formală «lin 
Caucher Birkar, Paolo Cascini, Christopher Hacon şi James 
McKernan, într-un articol publicat în Journal of the American 
Mathematical Society. 

Pentru acesta şi pentru alte rezultate inerente Programului 
modelelor minimale, Hacon, de naţionalitate britanică, italiană 
şi americană, și McKernan, englez, au câștigat, în 2018, Break- 
through Prize. Acesta, în valoare de 3 milioane de dolari, cunos- 
cut ca Oscarul descoperirilor ştiinţifice, e promovat de o 
instituție sponsorizată, între alții, de Mark Zuckerberg, domnul 
Facebook. În declarația inițială, institutul scrie: „Cunoașterea e 
cea mai mare resursă a umanității. Ne definește natura și ne 
proiectează viitorul. Corpul cunoaşterii s-a constituit de-alungul 
secolelor; dar şi o singură minte e capabilă să-l extindă enorm.“ 

În august 2018, Birkar, kurd de origine, refugiat politic şi 
cetățean britanic, primeşte Medalia Fields cu următoarea mo- 
tivație: „Pentru demonstrarea existenței doara unui număr finit 
de familii de varietăți Fano şi pentru contribuţii la realizarea 
Programului modelelor minimale.“ Programul de protecție a 
refugiaților politici în Marea Britaniei impune subiectului 
schimbarea numelui: Caucher Birkar, care în kurdă înseamnă 
„matematician rătăcitor“, nu e adevăratul lui nume. 

Punctele 3 şi 4 ale Programului lui Mori sunt încă în bună 
măsură neexplorate. S-a avansat mult în cazul suprafețelor, 
plecând de la unele construcții extraordinare de modele mini- 
male datorate lui Enriques (suprafețe Enriques și suprafeţe de 
tip general). 

Iată cum prezintă Castelnuovo, într-o scriere din 1928, lucră- 
rile despre suprafețele algebrice elaborate împreună cu Enriques: 


[.] ca să ne găsim calea în bezna în care ne aflam, am fost 
nevoiţi să ghicim anumite proprietăți care trebuiau să aibă 
loc, cu modificări oportune, pentru suprafeţele (regulate şi 
neregulate) din ambele categorii; puneam la încercare apoi 
aceste proprietăți construind noi modele. Dacă treceau tes- 
tul, atunci le căutam (era ultima fază) justificarea logică. 
Procedând astfel, cam ca în ştiinţele experimentale, am 
reușit să stabilim unele caractere distinctive între cele două 
familii de suprafeţe. 

În fraza finală a cărţii sale, Enriques subliniază dificultatea de 
care s-au lovit în clasificare: 


„curbele algebrice sunt lucrarea lui Dumnezeu, suprafeţele, 
a diavolului“. 


Mari matematicieni din întreaga lume s-au aventurat în stu- 
diul modelelor de suprafețe algebrice. Francezul Andre Weil 
a numit nişte suprafeţe descoperite în cursul cercetărilor sale 
cu sigla K3, pentru a apropia realizarea sa de contemporana 
cucerire a vârfului K2 din Cașmir. 

Kodaira, Mumford şi Bombieri au extins studiul suprafețelor 
la alte corpuri de numere şi au construit multe modele; panoplia 
suprafețelor e azi foarte amplă şi, fără nici un dubiu, fascinantă. 

Explorarea lumii varietăţilor algebrice de dimensiune mai 
mare ca 2 e încă la început; în ultimii douăzeci de ani au fost 
studiate modele minimale de mare frumuseţe care și-au găsit 
aplicații imediate în fizică. Printre acestea, varietățile Ca- 
labi-Yau, varietăţi algebrice de dimensiune complexă 3 cu di- 
vizor canonic nul, condiție algebrică de platitudine care le face 
analoagele curbelor eliptice şi suprafeţelor K3. 

Figura 4.16 reprezintă, într-o proiecție pe plan, varietatea 
Calabi-Yau obţinută ca loc al zerourilor unui polinom de gra- 
dul 5 în patru variabile complexe. 

Varietățile Calabi-Yau au dimensiunereală 6; unite cu spaţiul 
Minkowski 4-dimensional, formează o varietate de dimensiune 
10. După părerea multor fizicieni, acest 
tip de varietate 10-dimensională ar pu- 
tea reprezenta teoria a tot ce există (the- 
ory of everything) despre care e vorba în 
filmul omonim despre Stephen Haw- 
king. Aceasta e scopul final al unui pro- 
gram care, prin intermediul a puține 
ecuații, încearcă să interpreteze în mod 
unitar toate forțele care se manifestă în Figura 4.16 

fizică.* Problema e tot cea indicată de Riemann: trebuie determi- 
nată convenabil varietatea (de tip Calabi-Yau) ale cărei relații 
metrice derivă din forţele constrângătoare care acționează asupra ei. 


DE LA PROGRAMUL DE LA ERLANGEN 
LA PARTICULA LUI DUMNEZEU 


În 1905, Poincaré observă că, într-o varietate 4-dimensională, 
forma pătratică c?d? — dx? — dy? — dz? e conservată de transfor- 
mările de tipul: 


' VX ' ' ' 
pri), x'=y(x-vt), Y >y, Z>z 
c 


Aceste transformări fuseseră descrise cu doar un an înainte 
de fizicianul Hendrik Lorentz care, la rândul său, observase că 
ele nu modifică ecuațiile care definesc câmpul electromagne- 
tic — ecuațiile de câmp ale lui Maxwell. Poincaré propune ca 
grupul generat de aceste transformări să fie numit grupul trans- 
formărilor Lorentz. 

În optica Programului de la Erlangen, relativitatea specială 
poate fi privită drept studiul obiectelor și al proprietăților inva- 
riante ale unei varietăţi 4-dimensionale pe care acționează gru- 
pul lui Lorentz. Abordarea aceasta a lui Poincaré- diferă de cea 
a lui Einstein din același an. În orice caz, Poincaré a fost primul 
care a enunțat, în 1904, faimosul principiu al relativității, conform 
căruia legile fizicii sunt aceleaşi (invariante) şi pentru un obser- 
vator fix, şi pentru un observator care se mișcă rectiliniu și uni- 
form. Ba chiar se povesteşte că, la început, Einstein voise să-și 
numească teoria relativității speciale tocmai teoria invarianţilor 
şi că Planck i-ar fi sugerat termenul norocos de relativitate. 


* Varietăţile Calabi-Yau joacă un rol central în teoria corzilor (string 
theory) din fizică. Pentru detalii despre teoria corzilor, vezi Brian Greene, 
Universul elegant (Ed. Humanitas, Bucureşti, 2015). (N. tr.) 

Pare deci că introducerea în fizică a studiului invarianţilor 
anumitortransformări trebuie atribuită lui Poincaré. Dar mulți 
fizicieni, printre care laureatul Nobel Eugene Wigner, au învă- 
țat acest program din lucrările lui Emmy Noether (1882-1935). 
Fiicaunui matematician german, Max Noether, Emmy, devine 
repede un exponent de marcă al școlii germane de algebră. În 
1915, Klein şi Hilbert o invită la Göttingen ca să le explice teoria 
algebrică a invarianţilor pe care o dezvoltase. Din pricina legilor 
rasiale, Noether se mută în Statele Unite, ajutată şi de Einstein, 
care o consideră matematiciana cea mai importantă din istorie. 

Noether demonstrează o teoremă (care acum îi poartă nu- 
mele) în care stabileşte existența unei legi de conservare (in- 
varianţă) într-un sistem fizic cu simetrie (diferenţiabilă). 
Rezultatul acesta introduce definitiv programul sau metoda lui 
Klein în fizică teoretică. Din acel moment, asemănător cu felul 
cum s-a procedat în geometrie, putem concepe un sistem fizic 
drept un ambient (fizic) şi un grup de transformări sau simetrii 
pe care fizicienii îl numesc grup de etalonare (gauge group). 

În geometrie, o dreaptă sau, mai general, o geodezică poate 
fi concepută ca o traiectorie invariantă la izometrii şi care mi- 
nimizează lungimea. Altfel spus, ca o soluţie a unei „probleme 
variaționale“ (parcursul minim), invariantă la grupul izome- 
triilor. Cu instrumente din analiza matematică, se vede că ge- 
odezicele sunt soluţii ale unei ecuaţii diferențiale invariante. 

Analog, o particulă elementară din fizică e soluţia unei 
probleme variaţionale care provine dintr-o problemă de fizică, 
invariantă la acțiunea unui anumit grup de etalonare. Și în 
aceste cazuri, folosind analiza matematică, particula poate fi 
gândită ca soluţie a unei ecuaţii diferenţiale invariante pe care 
fizicienii o numesc lagrangeană. De exemplu, electronul e 
soluţia unei probleme variaționale într-un ambient spa- 
țiu-timp 4-dimensional, invariantă la transformările din gru- 
pul Lorentz. 

„Rupând“ simetria, adică lărgind grupul şi mărind liberta- 
tea de simetrie, sau lărgind spațiul ambient (ca în geometria 

algebrică cu spaţiul proiectiv), se introduc teorii fizice mai 
cuprinzătoare. 

Un exemplu faimos avem în articolul lui Peter W. Higgs din 
1964: „Broken Symmetries and the Masses of Gauge Bosons* 
(„Simetrii rupteşi masele bosonilor de etalonare“). În acestscurt 
articol, Higgs lărgeşte grupul de etalonare şi extinde spaţiul 
ambient, rupând simetria sistemului fizic; ca urmare, găseşte o 
particulă elementară (adică o soluţie a unui lagrangean invari- 
ant) pe care o numeşte boson cu masă, faimosul boson Higgs. 

Cincizeci de ani mai târziu, fizicienii de la CERN, într-un 
experiment formidabil coordonat de italianca Fabiola Gianotti, 
obțin dovezi experimentale pentru existența acestui boson*. 


Că 


TOPOLOGIA, GEOMETRIE EXTREMĂ 


Am ajuns deci să considerăm geometria ca pe o disciplină care 
studiază un spațiu ambient și obiectele acestuia din perspec- 
tiva proprietăților lor invariante față de un grup de transfor- 
mări. Efiresc să ne întrebăm care poatefi grupul de transformări 
cel mai cuprinzător posibil, dincolo de care nu avem ce să mai 
căutăm fără să riscăm să sacrificăm rigoarea şi înțelegerea. 

E greu să pui frâu minții omeneşti, ne temem să îngrădim 
libertatea şi fantezia intelectuală; dar, dacă ne gândim bine, 
descoperim că tocmai limitele, obiective sau impuse, sunt cele 
care stimulează mintea şi-o împing către creativitate şi desco- 
perire. Ştiinţa se deplasează de-a lungul graniţelor cunoaşterii, 
vrând să le studieze şi, dacă e posibil, să le depășească, mutân- 
du-se dincolo de ele. 

Se pare că, după ce au înţeles bine conceptul de transformare, 
geometrii din secolul XX au căzut de acord că transformările 
admisibile cele mai generale sunt, deocamdată, transformările 


* Despre bosonul Higgs, vezi Jim Baggott, Higgs. Inventarea și descope- 
rirea „Particulei lui Dumnezeu“ (Ed. Humanitas, Bucureşti, 2018). (N. tr.) 

continue. Sunt transformări ale spațiului sau, mai general, ale 
unei varietăţi, care îl deformează — lungindu-l, scurtându.-l, în- 
doindu-l, curbându-l, dar fără să-l rupă sau să-l lipească. Trans- 
formările acestea formează un grup, pentru că inversa unei 
alungiri e o scurtare (retracție) care e doar o alungire cu un 
factor negativ. 

Tăieri și lipiri nu sunt admise: pe de altă parte, a tăia, adică 
a găuri, o minge de fotbal înseamnă s-o faci inutilizabilă din 
punct de vedere geometric. 

Topologia, din cuvintele greceşti toroo (loc) şi Xoyog (stu- 
diu), e geometria care studiază obiectele şi proprietățile unui 
ambient, spațiu sau varietate, care sunt invariante față grupul 
transformărilor continue. În acest context, ambientul asupra 
căruia acționează grupul se numește spațiu topologic, cel mai 
general concept de spaţiu care există azi în geometrie. 

Numele a fost introdus pe la jumătatea secolului XIX, dar 
există anumite rezultate ale lui Euler care au fost recunoscute 
ca primele din topologie, chiar întemeietoare ale ei. 

În 1735, Euler vizitează oraşul Königsberg, centru politic 
și cultural important al Germaniei, unde, printre alții, locuia 
și Kant. Orașul e străbătut de un râu care formează insule le- 
gate între ele prin şapte poduri, ca în figura 4.17, care repre- 
zintă harta orașului la 1652. 

Administratorii municipali îi pun lui Euler următoarea pro- 
blemă: să găsească un traseu care să parcurgă toate podurile o 
singură dată şi numai una 
singură. Probleme detipul 
acesta sunt tipice pentru 
comisiile municipale care 
se ocupă de trafic. 

Euler simplifică for- 
mularea problemei trans- 
formând în mod continuu 
(fără tăieturi) harta într-un 
graf, cel reprezentat în Figura 4.17 

figura 4.18: diferitele componente ale 

uscatului delimitat de râu sunt concen- 

trate în punctenumite noduri. Podurile 

care le uneau devin segmente, numite 

laturi sau arce ale grafului. Cu aceste 

simplificări, Euler pune deopotrivă ba- 

zele teoriei grafurilor şi ale topologiei. 

Figura 4-18 Apoi observă că, dacă se intră în- 

tr-un nod folosind un pod, trebuie să 

se și iasă, cu excepția nodurilor inițial și final. Deci, pentru a 

putea parcurge toate podurile doar o singură dată, e necesar ca 

în fiecare nod să ajungă un număr par de poduri; acest număr 

se numește gradul nodului. Această observaţie simplă demon- 
strează următorul rezultat: 


Teoremă. Un graf poate fi parcurs în întregime trecând o 
singură dată de-a lungul fiecărui arc numai dacă (condiție 
necesară) are toate nodurile, cu excepția a două dintre ele, 
de grad par. 


Aşadar, problema podurilor din Kânigsberg nu are soluţie, 
pentru că toate nodurile grafului au grad impar. 

Condiţia, s-a demonstrat mai târziu, e și suficientă: dacă un 
graf are cel mult două noduri de grad impar, el poate fi parcurs 
în întregime trecând o singură dată prin fiecare arc; trebuie 
plecat dintr-un nod impar și terminat 
în celălalt. 

Tot lui Euler i se atribuie și următo- 
rul rezultat despre poliedrele convexe, 
ca acela din figura 4.19. 

Formula lui Euler. Să considerăm un 
poliedru convex, adică un solid convex de- 
limitat de un număr finit de feţe plane 
poligonale. Să notăm respectiv cu v, l și 
numărul vârfurilor, laturilor și fețelor 
Figura 4.19 sale. Atunci are loc formula v- l+f=2. 


Sp 

Acesta e un rezultat de tip topologic, pentru că suma nu se 
schimbă dacă solidul e deformat în mod continuu. 

O demonstraţie simplă a formulei se obține presupunând 
că poliedrul poate fi construit plecând de la o față a lui şi adă- 
ugând treptat celelalte fețe lipind la fiecare pas faţa cea nouă 
doar de-a lungul laturilor consecutive celor precedente. 

În această ipoteză, să vedem ce se întâmplă la fiecare pas 
cu numărul p=v-/+f-1. La primul pas avem doar o faţă și 
un număr egal de vârfuri și laturi, deci ọ =0. La pașii succesivi, 
lipind o față de-a lungul unor laturi consecutive, adăugăm o 
față, a laturi și a- 1 vârfuri, deci ọ rămâne tot 0. La ultimul 
pas, lipind ultima față, ca să închidem solidul, adăugăm 
această nouă față și nici o latură în plus, nici un vârf în plus, 
deci q devinel, ceea ce voiam să demonstrăm. 

Formula lui Euler are o mulțime de aplicaţii în matematică 
şi în afara ei. În geometrie, o putem folosi ca să determinăm ușor 
poliedrele regulate, adică acelea cu toate feţele egale cu un acelaşi 
poligonregulat (în particular, egale între ele) şi cu proprietatea 
că în fiecare vârf se întâlnesc un același număr de fețe. Corpurile 
acestea solide erau cunoscute încă din Antichitate: se interesa 
de ele şcoala greacă, iar în Elemente sunt discutate în Cartea a 
XIII-a. Cum Platon le-a folosit mult în dialogul Timaios, au fost 
numite corpuri platonice. Există numai cinci, iar acest rezultat e 
unul dintre cele mai bune din geometria în spațiu a școlii gre- 
cești. Cele cinci corpuriregulate sunt reprezentate în figura 4.20, 


Sg 
TETRAEDRU CUB OCTAEDRU DODECAEDRU ICOSAEDRU 
foc pământ aer eter apă 


Figura 4.20 

cu numele şi corespondenţa lor cu un element fundamental, 
aşa cum apar în Timaios. 

Iată cum se poate demonstra existența a numai cinci polie- 
dre regulate: să presupunem că fețele sunt triunghiuri regulate 
şi că în fiecare vârf se întâlnesc x feţe. Dacă notăm cu. fnumărul 
fețelor, rezultă că numărul laturilor trebuie să fie /=(3/2)f(pen- 
tru că fiecare latură stă pe două fețe), iar cel al vârfurilor (3/x)f. 
Formula lui Euler devine: 

6-x 
2x f 

Deoarece în fiecare vârf trebuie să ajungă cel puțin trei fețe, 
soluțiile posibile sunt următoarele trei:x=3,f=4;x=4,f=8;x=5, 
f=20, corespunzând tetraedrului, octaedrului şi icosaedrului. 

La fel găsim alte două cazuri, cu fețele pătrate, respectiv 
pentagoane; în fine, procedând asemănător, se arată că nu e 
posibil să avem feţe regulate cu mai mult de cinci laturi. 

Un poliedru convex poate fi „umflat“, adică transformat în 
manieră continuă până devine o sferă; alături de demonstrația 
pe care am indicat-o, observaţia aceasta ne spune că pavajele 
regulate ale sferei sunt exact cele cinci discutate mai înainte. 

Am vorbit despre lipirea fețelor pentru a crea un poliedru, 
operaţie analoagă felului în care croitorul coase (eventual după 
ce a tăiat) bucăţi de stofă. Tăierea şi lipirea sunt operaţii bine 
definite şi în topologie, dar, prin definiţie, duc la schimbarea 
unor caracteristici topologice ale obiectului. 

Să luăm două suprafețe; o sumă conexă a lor constă în tăierea 
câte unui disc din fiecare şi lipirea celor două suprafeţe de-a 

lungul circumferințelor celor 


două discuri. În figura 4.21 vedem 
7 B 


suma conexă dintre un covrig cu 
două găuri şi unul cu o singură 


< I! s S . G . 
S 55”. gaură, acesta din urmă numit tor. 
A+B Š : 
Dacă suprafeţele sunt sufici- 
Figura 4-21 ent de regulate (de exemplu nu 

sunt disconexe, iar discurile pot fi tăiate din zone fără puncte 
singulare), suma conexă e bine definită, adică determină o 
suprafață unică până la transformări continue. 

Să mai observăm că sfera poate fi privită drept 0, adică ele- 
mentul neutru al acestei operaţii, suma conexă a oricărei supra- 
fețe cu osferă lăsând suprafața neschimbată (dinpunct de vedere 
topologic). Astfel, operaţia de sumă conexă ne permite să enun- 
țăm și să demonstrăm următoarea teoremă de clasificare: 


Teoremă. Orice suprafață compactă (adică mărginită şi fără 
bord) poate fi construită topologic, până la transformări 
continue, plecând de la o sferă și adăugând, folosind sume 
conexe, un anumit număr de toruri și plane proiective. 


Suprafeţele care conţin cel puţin un plan proiectiv rezultă că 
sunt neorientabile, un concept tehnic. Intuitiv, putem spune că 
o suprafață neorientabilă nu are o parte interioară și una ex- 
terioară; un exemplu e faimoasa sticlă a lui Klein de pe coperta 
acestei cărți. 

Suprafețele compacte şi orientate sunt echivalente topolo- 
gic cu covrigi cu un anumit număr de găuri; numim acest 
număr gen și îl notăm cu g. 

Rezultatul acesta apare pentru prima dată la Mâbius, un stu- 
dent al lui Gauss. Figura 4.21 reprezintă deci o suprafață de gen 
3, obținută ca sumă conexă dintre una de gen 2 şi una de gen 1. 

În 1895, Poincaré publică articolul Analysis Situs, considerat 
azi textul întemeietor al topologiei moderne. Printre altele, 
Poincart introduce definiția homeomorfismului, termen extrem 
de folosit azi în matematică pentru a spune că două obiecte sunt 
topologic echivalente, adică se pot transforma continuu unul 
într-altul. Se pune deci problema de a determina condiții alge- 
brice pentru studiul claselor de obiecte homeomorfe între ele. 
Aşa apare conceptul de grup fundamental care se construieşte 
după cum urmează. Se ia un punct pe o varietate și se consideră 
toate curbele închise care trec prin el, adică toate drumurile în- 
chisecare pleacă şi ajung în acel punct. Două drumuri se numesc 

D 


Figura 4.22 


(omotop) echivalente dacă se pot deforma continuu unul în celă- 
lalt, rămânând tot timpul pe varietate. 

În figura 4.22 vedem niște drumuri pe un tor. În stânga 
avem un drum care poate fi deformat continuu la drumul nul; 
ne imaginăm drumul ca pe un elastic care poate fi strâns până 
la un punct fără a- tăia. În dreapta, sunt două drumuri care 
nu sunt echivalente cu drumul nul și nici nu sunt echivalente 
între ele: ca să le contractăm la drumul nul sau ca să le aplicăm 
unul pe celălalt, ar trebui să le tăiem şi apoi să le lipim. 

Elementele grupului fundamental sunt toate drumurile în- 
chise,până la echivalență. Suma a două drumuri e acela care se 
obţine parcurgându-le pe cele două unul după altul, iar elemen- 
tul nul e drumul care constă în a sta nemișcat în punctul ales. 

Grupul fundamental al torului e generat de două elemente, 
cele două drumuri neechivalente din figura 4.22, dreapta, pen- 
tru că orice alt drum e echivalent cu suma conexă a unui anu- 
mit număr de drumuri de aceste două tipuri. 

Poincaré observă că grupul fundamental e un invariant to- 
pologic, altfel spus că două varietăți (de aceeaşi dimensiune) 
homeomorfetrebuiesă aibă acelaşi grup fundamental. Își pune 
deci întrebarea când are loc reciproca. 

În cazul suprafețelor compacte, grupul fundamental deter- 
mină tipul topologic; asta rezultă uşor din teorema de clasifi- 
care enunțată mai sus. În particular, până la homeomorfisme, 
sfera e singura suprafață închisă cu grup fundamental nul; de 
altfel, e destul de simplu de demonstrat, cu ajutorul figurii 4.23, 
că orice drum închis pe sferă poate fi deformat la drumul nul. 

În general, în dimensiuni mai 
mari, grupul fundamental nu de- 
termină clasa de homeomorfism a 
varietăţii; acesta e motivul pentru 
care s-au introdus şi alți invarianți 
algebrici, de exemplu grupurile de 
omotopie de ordin superior. 

În 1904, Poincar€ se întreabă 
dacă grupul fundamental e sufici- 
ent măcar în cazul sferei de di- 
mensiune 3; azi, întrebarea lui se Figura 4-23 
formulează așa: 


Conjectura lui Poincaré. O varietate compactă (mărginită şi 
fără bord) de dimensiune 3 cu grup fundamental nul (deci 
orice drum închis e echivalent cu cel nul) e homeomorfă 
cu sfera 3-dimensională. 


Sfera n-dimensională e o varietate care se poate descrie ca locul 
punctelor din spațiul euclidian (n + 1)dimensional ale căror 
coordonate (x ,x,.....X,, satisfac ecuaţia polinomială x’ +x, + 
e a e teza | 

Poincaré era convins că-și poate demonstra conjectura; spu- 
nea că nu se apucă de ea pentru că i-ar fi luat prea mult timp 
și n-ar mai fi putut lucra la alte proiecte. Din momentul în care 
a propus-o, a devenit problema cea mai importantă din topo- 
logie şi, poate, din întreaga geometrie; au fost mulți cercetători 
care au propus soluţii dovedite ulterior greşite. 

În a doua jumătate a secolului trecut s-a descoperit că e mai 
uşor de demonstrat conjectura analoagă pentru sfere de di- 
mensiune mai mare decât 3, chiar dacă în niște ipoteze supli- 
mentare în lipsa cărora există contraexemple. Cazul n > 5 a 
fost demonstrat de Stephen Smale; douăzeci de ani mai târziu, 
Michael Friedmann demonstra cazul n=4; amândoi au fost 
răsplătiți cu Medalia Fields, în anii 1966 şi respectiv 1986. 

În 1983, William Thurston, laureat Fields în 1982, lansează 
un program de clasificare a varietăților compacte, orientabile, 


n+l 


GEOMETRIA DIN ZILELE NOASTRE 197 


3-dimensionale asemănător celui pentru suprafețe. Concret, 
afirmă că fiecare varietate de acest tip poate fi descompusă, 
tăind-o de-a lungul unor sfere 2-dimensionale sau toruri, în- 
tr-un număr finit de bucăţi, fiecare dintre ele homeomorfă cu 
unul din opt modele posibile. Cea de-a opta clasă se dovedește 
cel mai dificil de tratat; e formată din varietăţi cu curbură 
constantă, iar pentru a le înțelege trebuie demonstrată o con- 
jectură un pic mai generală decât a lui Poincaré (conjectura de 
geometrizare a lui Thurston). 

La aproape o sută de ani după formularea conjecturii lui 
Poincaré, matematicianul rus Grigori Perelman propune, în 
două articole din 2002, respectiv 2003, o soluţie pozitivă a con- 
jecturii. Mai mult, în acestearticole demonstrează și conjectura 
mai generală a lui Thurston. În rezumatul primului articol, 
Perelman scrie: 


[..] verificăm şi unele afirmaţii legate de programul lui Ri- 
chard Hamilton pentru demonstrarea conjecturii lui Thur- 
ston despre geometrizarea varietăților tridimensionale 
închise, schițăm o demonstraţie eclectică a acestei conjecturi 
[we give a sketch of an eclectic proof of this conjecture] folosind 
rezultate anterioare despre colapsarea în cazul curburii lo- 
cale mărginite inferior. 


Demonstrația se face pe o varietate infinit dimensională ale cărei 
puncte sunt varietăți riemanniene cu curbură Ricci fixată. Un 
pas esenţial al soluţiei fusese făcut anterior de Hamilton, care 
propusese o metodă pentru deformarea unei varietăți riemanni- 
ene cu curbură Ricci pozitivă în una cu curbură constantă; de- 
formarea se face de-a lungul unei traiectorii numite flux Ricci, 
care apare ca soluţie a unei ecuaţii diferenţiale foarte asemănă- 
toare cu ecuaţia căldurii (care descrie răspândirea căldurii în- 
tr-un corp solid). Dar Hamilton și alți matematicieni se loviseră 
de o problemă foarte serioasă: aceste fluxuri Ricci trec prin 
puncte singulare ale varietății ambiente, iar tehnicile obișnuite 
în teoria ecuațiilor diferențiale nu funcționează în asemenea 

puncte. Dificultatea a fost depășită de Perelman cu metode de 
analiză matematică pe varietăţi cu singularități, metode puse la 
punct de școala rusă la sfârșitul secolului trecut. 

Perelman nu şi-a publicat niciodată manuscrisele cu soluția 
conjecturii lui Poincaré într-o revistă oficială de matematică: 
le-a postat doar pe internet, anume pe arhiva de preprinturi 
ştiinţifice ArXiv: https://arxiv.org/abs/math/021 1159 şi https:// 
arxiv. org/abs/math/0307245. Pot fi accesate gratuit de oricine. 

În primul articol, Perelman precizează că cercetarea a fost 
finanțată din economiile proprii făcute din salariile primite ca 
visiting professor al mai multor instituţii ştiinţifice americane. 

A durat mult — luni întregi — până când comunitatea mate- 
matică mondială s-a decis să ia în serios încercarea lui Perel- 
man. Timp de câțiva ani, experți cu multă experiență au studiat 
rezultatele conținute în cele două lucrări; printre ei, Gang Tian 
şi John Morgan care au refăcut întreaga demonstraţie, făcând-o 
mai accesibilă comunității matematice, atât printr-o serie de 
seminarii ținute în toată lumea, cât și prin publicarea unei 
cărți. În 2004, la întoarcerea de la o conferință de două săptă- 
mâni la Princeton dedicată rezultatelor lui Perelman, Tian îi 
scrie: „Cred că am înţeles întreaga lucrare, it's all right“. 

Într-o notă marginală, Perelman observă că există 


o relaţie între fizica statistică şi geometria semiriemanni- 
ană, aşa cum se vede în termodinamica găurilor negre dez- 
voltată de Hawking şi de alţii. Din păcate, domeniul acesta 
e deocamdată dincolo de puterea mea de înţelegere. 


Rezultatele lui Perelman sunt însă foarte folosite acum de fi- 
zicienii teoreticieni care se ocupă cu determinarea formei uni- 
versului. 

În 2006, lui Perelman i se acordă Medalia Fields „pentru 
contribuţiile sale în geometrie şi pentru viziunea revoluțio- 
nară asupra structurii analitice şi geometrice a fluxului Ricci“. 
Matematicianul rus renunţă la medalie, explicând că 

e complet irelevant [pentru el], oricine putând înţelege că 
odată ce demonstraţia e corectă, nici un alt fel de recunoaş- 
tere nu mai e necesar. 


După care adaugă: 


până să devin celebru, puteam să aleg: să fac niște chestii 
urâte [se referă la demascarea unor comportamente necin- 
stite în comunitatea științifică] sau să nu le fac şi să fiu tratat 
ca un animal de companie [pet] Devenind celebru, nu mai 
pot să mă prefac a fi un animăluţ cuminte, iată de ce renunţ. 


Universitățile cele mai prestigioase din lume i-au oferit catedre 
și salarii excepționale; n-a acceptat nici o ofertă, ba, mai mult, 
a demisionat de la Institutul Steklov din Sankt Petersburg 
(unde, de altfel, era plătit cu un salariu lunar de câteva sute de 
euro). S-a îndepărtat de comunitatea ştiinţifică, declarând că 
nu se mai consideră un matematician profesionist. 

Cred că, dintre oamenii de știință contemporani, Perelman 
e, de departe, figura cea mai fascinantă, atât pentru măreția 
descoperirilor, cât şi pentru simplitatea paradoxală cu care-și 
duce viaţa în societate și în comunitatea științifică. Aparent, 
e un excentric, un absolut onest Don Quijote al matematicii; 
la o privire mai atentă însă, e greu să nu împărtăşești multe 
dintre opiniile sale şi să nu-i admiri curajul și hotărârea cu 
care şi le susține. 

În 2006, doi jurnaliști americani, Sylvia Nasar și David Gru- 
ber, aupublicatîn New Yorker, suplimentul duminicalal New 
York Times, un lung articol despre povestea lui Perelman care 
merită cu prisosinţă citit: https://www.newyorker.com/maga- 
zine/ 2006/08/28/manifold-destiny.* 


* Citatele de mai sus fac parte din acest articol. (N. tr.) 

PROBLEMELE MILENIULUI 


Clay Mathematics Institute din Cambridge, Massachussets 
(http:/hwww.claymath.org/), e finanţat de Landon T. Clay, om 
de afaceri american activ în venture capital ştiinţific şi mecena 
care „crede în cunoașterea matematică şi în poziţia ei centrală 
în progresul uman, în cultură şi în viața intelectuală“. 

În 24 mai 2000, Institutul anunţă șapte premii, fiecare în 
valoare de 1 milion de dolari, 


concepute pentru a certifica cele mai dificile probleme cu 
care se confruntă matematicienii la sfârşitul celui de-al 
doilea mileniu; pentru ca opinia publică să conștientizeze 
mai bine faptul că frontiera matematicii e încă deschisă şi 
ea cuprinde încă probleme importante nerezolvate; pentru 
a sublinia și accentua importanţa lucrului la problemele 
cele mai profunde și dificile; pentru recunoașterea rezul- 
tatelor de importanţă istorică din matematică. 


Premiile sunt legate de rezolvarea a şapte probleme alese şi de- 
scrise de un comitet ştiinţific format din cei mai prestigioși 
matematicieni activi (http://www.claymath.org/millennium- 
problems). Una dintre probleme e conjectura lui Poincaré. 

În 18 martie 2010, Institutul Clay îi acordă unul dintre 
premii lui Perelman pentru soluția conjecturii lui Poincaré; 
motivaţia se încheie cu afirmaţia că „ne aflăm în fața unuia 
dintre cei mai mari pași înainte din matematică. Ideile și me- 
todele sale şi-au găsit deja numeroase aplicaţii în analiză şi 
geometrie; cu siguranţă, în viitor vor apărea multe altele“. 

În iulie 2010, Perelman renunţă la premiu, susținând că 
contribuţia lui nu e mai importantă decât a lui Hamilton și, în 
general, criticând organizaţiile comunității matematice şi de- 
ciziile lor. Trebuie semnalată, în acest context, ostilitatea pu- 
termică a lui Shing-Tung Yau, laureat Fields în 1982, faţă de 
articolele lui Perelman şi o anume tentativă a sa stângace de a 
atribui meritul soluţiei unor matematicieni chinezi în legătură 

cu el — episod care atrage atenţia asupra luptei în curs pentru 
controlul domeniului cercetării științifice în lume. 

Deocamdată, conjectura lui Poincaré e singura rezolvată 
dintre cele șapte probleme ale mileniului. Cea mai cunoscută 
e, probabil, ipoteza lui Riemann, problemă de analiză matema- 
tică şi de teoria numerelor introdusă de Hilbert la începutul 
secolului XX într-o listă de 23 de probleme care, după părerea 
lui, ar fi trebuit să-i preocupe pe matematicienii secolului ce 
abia începea. Unele dintre cele 23 au fost deja rezolvate, altele 
declarate prea generice, trei sunt încă deschise, printre care şi 
ipoteza lui Riemann: cu siguranță, când a anunţat premiile, 
Institutul Clay s-a inspirat și din lista lui Hilbert. 

Geometrii mai au încă șanse să câştige 1 milion de dolari, 
chiar dacă a fost rezolvată conjectura lui Poincaré. Printre 
problemele deschise se mai află una de geometrie, anume con- 
jectura lui Hodge (http://hwwrw.claymath.org/millennium-pro- 
blems/ hodge-conjecture). 

William Hodge a fost un matematician englez care, după 
studii la Cambridge, a petrecut o lungă perioadă în universi- 
tăți de pe Coasta de Esta Statelor Unite, printre care Princeton 
și Johns Hopkins, din Baltimore, pentru a se perfecționa cu 
Solomon Lefschetz și cu Oskar Zariski. Aceştia din urmă au 
fost fondatorii școlilor americane de topologie, analiză com- 
plexă şi geometrie algebrică; opera lor a avut un rol crucial în 
afirmarea rolului de fanion al Statelor Unite în ştiinţa și teh- 
nologia celei de-a doua jumătăţi a secolului XX. 

Ideea inițială a lui Poincaré de a asocia varietăților topolo- 
gice anumite structuri algebrice, cum e grupul fundamental, s-a 
impus ca metodă generală, dând naştere unei discipline pe care 
azi o numim topologie algebrică. Considerând nu doar curbe, ci 
subvarietăţi topologice de orice dimensiune, luate până la echi- 
valență topologică (mai precis, până la echivalență omologică), 
ajungem să asociem unei varietăţi şi alte grupuri, numite gru- 
puri de omologie și dualele lor, zise grupuri de coomologie. Se studi- 
ază apoi condiţiile în care aceste grupuri determină varietatea 

cu care sunt asociate. Acesta e un mod concret de a studia vari- 
etăți de o anumită dimensiune prin intermediul subvarietăților 
sale de dimensiune mai mică; e o abordare inductivă, se pleacă 
de la puncte, cum a făcut și Euclid, se trece apoi la curbe, la su- 
prafeţe şi, treptat, cu dificultăți tehnice tot mai mari, la varietăți 
de dimensiune oarecare. 

Hodge își concentrează cercetările pe structura grupurilor 
de coomologie ale unei varietăţi algebrice definite peste corpul 
numerelor complexe, despre care am vorbit mai înainte. Ob- 
servă că, în acest caz, proprietăţile algebrice ale numerelor 
complexe, înmulțirea lor de factură specială și operaţia de con- 
jugare, se ridică la proprietăţi similare pe grupurile de coomo- 
logie. În plus, multe dintre elementele acestor grupuri pot fi 
determinate de ecuații diferenţiale speciale peste corpul nu- 
merelor complexe: printre acestea, deosebit de relevante sunt 
așa-numitele clase ale lui Hodge. 

Într-o varietate algebrică, elementele cele mai naturale ale 
grupurilor de coomologie sunt cele definite de subvarietăţi la 
rândul lor algebrice, adică definite ca zerouri ale polinoame- 
lor; aceste elemente se numesc cicli algebrici. 

În 1950, Hodge a fost unul dintre principalii conferenţiari 
la Congresul Internațional al Matematicienilor ţinut la Cam- 
bridge, Massachusetts, organizat la fiecare patru ani de Uniu- 
nea Matematică Internaţională, ocazie cu care se acordă și 
Medaliile Fields. Expunerea lui a avut un impact puternic 
asupra studiilor ulterioare în geometria algebrică; în particu- 
lar, a fost universal recunoscută importanţa claselor Hodge 
pentru clasificarea varietăților algebrice, compacte şi netede. 
Cu acel prilej, Hodge a vorbit şi despre o anumită convingere 
a lui pe care, a spus, nu e în stare să o demonstreze: 


Conjectura lui Hodge. Într-o varietate algebrică complexă, de- 
finită într-un spațiu proiectiv, orice ciclu Hodge e omolog 
cu o combinaţie cu coeficienţi raţionali de cicli algebrici. 


Hodge a propus, de fapt, o versiune mai tare a conjecturii, care 
însă s-a dovedit falsă, anume că orice ciclu Hodge ar fi algebric. 

Ipoteza că varietatea e algebrică şi parte a unui spaţiu pro- 
iectiv e necesară: lucrul a fost demonstrat recent de matema- 
ticiana franceză Claire Voisin. 

Conjectura aceasta se află între proiectele de cercetare ale 
multor matematicieni, unii căutând o demonstraţie, alții un 
contraexemplu. În oricare din cazuri, „Câştigătorului“ îi va 
reveni un premiu de 1 milion de dolari și, mai ales, faima şi 
onoarea cuvenite cuiva care rezolvă una dintre cele mai difi- 
cile probleme ale geometriei moderne. 


este coordon 


Au mai apărut: 


PIETRO GRECO 
Povestea numărului TI 


SABINE HOSSENFELDER 
Rătăciţi printre formule: 
Cum îi derutează frumusețea 
pe fizicieni 


FRANS DE WAAL 

Mama. Ultima îmbrățișare: 
Ce ne spun emoțiile animalelor 
despre noi înșine 


JIM AL-KHALILI 
Extratereștrii: Ce ne spune ştiinţa 
despre viaţa în univers 


ALEXANDRU TOMA PĂTRAȘCU 
Povestiri despre epidemii 
și vaccinuri 


RICHARD MULLER 
Acum: Fizica timpului 


JOHN HANDS 
Cosmosapiens: Evoluţia omului 
de la originile universului 


Ilustraţia de pe copertă: 
© Ekostsov | Dreamstime.com 


Orientarea în spațiu, perceperea unui obiect prin 
forma sa, minimizarea distanțelor de deplasare — 
toate acestea sunt înzestrări geometrice de care ne 
folosim în viaţa de zi cu zi. Platon nu-i lăsa să intre 
în Academia sa decât pe cei familiarizați cu geo- 
metria, o ştiinţă care aduce în discuţie aspecte filo- 
zofice, dar în acelaşi timp dă răspunsuri la nenu- 
mărate probleme practice. De la linia dreaptă la 
spaţiile curbe, teoremele din geometrie au făcut 
mereu ca ceea ce e dificil să devină simplu. Dar în 
ce mod explorează mintea umană forma lucruri- 
lor? — iată întrebarea pe care şi-o pune profesorul 
Marco Andreatta, invitându-ne într-o călătorie care 
ne conduce de la Euclid şi geometria elementară 
la Bernhard Riemann şi teoriile contemporane ce 
furnizează fizicii instrumentele pentru a înţelege 
universul și a încerca să formuleze o „teorie a tot ce 

